title: জুরাসিক

text:
জুরাসিক যুগের সমগ্র কালপর্বকে আমরা তিনটি উপযুগে ভাগ করে থাকি - আদি, মধ্য ও অন্ত্য। ঊনবিংশ শতাব্দীর জার্মান ভূতত্ত্ববিদ লেওপোল্ড ফন বুখের সময় থেকেই জুরাসিক যুগকে এইভাবে তিনটি উপযুগে ভাগ করার ঐতিহ্য চালু রয়েছে। ভূস্তরগতভাবেও (ভূত্বকের যে যে স্তরে এই যুগের নানারূপ উপাদান ও নিদর্শন দেখতে পাওয়া যায়) এই যুগকে তিনটি স্তরের মাধ্যমে চিহ্নিত করা হয়ে থাকে - নিম্ন জুরাসিক, মধ্য জুরাসিক ও ঊর্ধ্ব জুরাসিক স্তর। জুরাসিক যুগের উপযুগগুলিকে আবার সাধারণভাবে মোট ১১টি অধোযুগে ভাগ করা হয়ে থাকে। আদি জুরাসিক বা আদিম জুরাসিক উপযুগকে ("নিম্ন জুরাসিক স্তরে যার উপাদান ও নিদর্শন মেলে") সাধারণভাবে চারটি অধোযুগে ভাগ করা হয়ে থাকে - হেটাঞ্জিয়ান, সিনেমুরিয়ান, প্লিয়েনসবাখিয়ান ও তোয়ার্কিয়ান (প্রাচীন থেকে ক্রমআধুনিক ক্রম অনুসারে); একই ক্রম অনুসারে মধ্য জুরাসিক উপযুগকে যে চারটি ভাগে ভাগ করা হয়ে থাকে তা হল - আলেনিয়ান, বায়োকিয়ান, ব্যাথোনিয়ান ও ক্যালোভিয়ান; অন্ত্য জুরাসিক উপযুগকে ভাঙা হয় তিনটি অধোযুগে - অক্সফোর্ডিয়ান, কিমেরিজিয়ান ও টিথোনিয়ান। পাশের ছকে এদের নাম ও কালসীমার উল্লেখ করা হল।
জুরাসিক যুগের শুরুর দিকেই এককমহাদেশ প্যানজিয়ার ভাঙন শুরু হয়। এর উত্তরের অংশ ক্রমশ উত্তরের দিকে সরে গিয়ে লরেশিয়া নামক অতিমহাদেশ ও দক্ষিণের অংশ ক্রমশ দক্ষিণে সরে গিয়ে গন্ডোয়ানা অতিমহাদেশ গঠন করে। এই সময়েই বর্তমান মূল উত্তর আমেরিকা মহাদেশ ও মেক্সিকোর ইউকাতান উপদ্বীপের মধ্যে ফাটল দেখা দেয় ও মেক্সিকো উপসাগরের সৃষ্টি হয়। উত্তর আটলান্টিক মহাসাগর এই যুগে ছিল আজকের তুলনায় অনেকটাই সঙ্কীর্ণ। অন্যদিকে দক্ষিণ আটলান্টিক মহাসাগরের তখনও পর্যন্ত সৃষ্টিই হয়নি। পরবর্তী ক্রিটেশিয়াস যুগে গন্ডোয়ানা অতিমহাদেশ টেকটনিক পাতের চলনের ফলে দ্বিধাবিভক্ত হয়ে ভেঙে গেল দক্ষিণ আটলান্টিকের সৃষ্টি হয়। লরেশিয়া ও গন্ডোয়ানা - এই দুই অতিমহাদেশের মধ্যে জুরাসিক যুগে আরও একটি মহাসাগর অবস্থান করত, যা টেথিস নামে পরিচিত। জুরাসিক যুগের একেবারে শেষের দিকে (আজ থেকে ১৫ কোটি বছর আগে) কিমেরিয়া (মোটামুটি আজকের তুরস্ক, ইরাক ও তিব্বত) দক্ষিণ থেকে অগ্রসর হয়ে লরেশিয়ার সাথে মিশে গেলে এই টেথিস মহাসাগরের অপেক্ষাকৃত সঙ্কীর্ণ পশ্চিম অংশ (আজকের ভূমধ্যসাগর, কৃষ্ণসাগর, ক্যাস্পিয়ান সাগর ও আরল সাগর যার কিছু বিচ্ছিন্ন অবশেষ মাত্র) তার অপেক্ষাকৃত প্রসারিত পূর্ব অংশ থেকে বিচ্ছিন্ন হয় পড়ে ও আজকের মধ্যপ্রাচ্য গঠিত হয়। এই যুগে আজকের পূর্ব, দক্ষিণ ও দক্ষিণ-পশ্চিম ইউরোপের এক বিস্তীর্ণ অংশই এক অগভীর সমুদ্রের অংশ ছিল।


title: জুরাসিক

text: বিশেষ করে পশ্চিম ইউরোপে জুরাসিক যুগের ভূতাত্ত্বিক নিদর্শন যথেষ্ট সুলভ। এখানে বিভিন্ন অঞ্চলে যে সমস্ত জলজ উপাদান আবিষ্কৃত হয়েছে, তা থেকে সহজেই বোঝা সম্ভব - এই বর্তমান মহাদেশের এক সুবিস্তীর্ণ অঞ্চল সে'সময়ে এক অগভীর ঊষ্ণ ক্রান্তীয় সমুদ্রের তলদেশে অবস্থান করত। এই সব উপাদানে সমৃদ্ধ একাধিক অঞ্চল এই মহাদেশে দেখতে পাওয়া যায় - যেমন, দক্ষিণ ইংলন্ডের বিখ্যাত "জুরাসিক কোস্ট", যা বর্তমানে একটি বিশ্ব ঐতিহ্যবাহী স্থান হিসেবে স্বীকৃত, বা দক্ষিণ-পশ্চিম জার্মানির বাডেন-ভুর্টেমবের্ক রাজ্যের হোলৎস্‌মাডেন শহরের নিকটবর্তী বিখ্যাত লাগেরস্টেটা, যেখানে ১৮ কোটি বছরের পুরনো ("অন্ত্য জুরাসিক উপযুগ") বহু জীবাশ্ম উদ্ধার করা সম্ভব হয়েছে। কিন্তু অপরদিকে উত্তর আমেরিকা মহাদেশে জুরাসিক যুগের উপাদান ও নিদর্শন, সমগ্র মেসোজোয়িক মহাযুগের যেসব উপাদান ও নিদর্শন সেখানে খুঁজে পাওয়া গেছে, তার মধ্যে বিরলতম।


title: খিচড়া

text: খিচড়া (উর্দুঃ کھچڑا) একধরণের হালিম জাতীয় খাবার যা দক্ষিণ এশিয়ার মুসলমান জনগোষ্ঠীর মধ্যে খুবই জনপ্রিয়। সারাবছরই খিচড়া খাওয়া হলেও পবিত্র রমজান মাসে খিচড়ার চাহিদা বেশী থাকে। গরুর গোশত, মসুরের ডাল এবং মসলা সহযোগে এটা তৈরী করা হয়, ধীরে ধীরে রান্না করে একটি ঘন পেস্ট প্রস্তুত করা হয়।


title: খিচড়া

text: দক্ষিণ এশিয়ায় ডালীম এবং খিচড়া একই উপকরণে তৈরী করা হয়। তবে ডালীমে মাংসকে জ্বাল দিয়ে ডালের সংগে মিশিয়ে ফেলা হয় অন্যদিকে খিচড়াতে মাংসের টুকরা গুলো কিউব আকারেই থাকে।


title: খিচড়া

text: খিচড়া হচ্ছে হালীম জাতীয় খাবার যা মাংস দিয়ে তৈরী হয় অন্যদিকে খিচুড়ি হচ্ছে নিরামিষভোজী খাবার যা ভাত এবং ডাল দিয়ে তৈরী হয়। তবে বর্তমান সময়ে গরু, মুরগী, খাসির মাংস দিয়েও খিচুড়ি রান্না করা যা ভুনা খিচুড়ি নামে সমধিক পরিচিত। এছাড়া রেস্টুরেন্ট সমূহে কড়াই খিচুড়ি সহ একাধিক খিচুড়ি আইটেম পাওয়া যায়।


title: গ্রীষ্মকালীন অলিম্পিকে তীরন্দাজী

text: অলিম্পিক গেমসে প্রথম তীরন্দাজী অন্তর্ভুক্ত হয় ১৯০০ গ্রীষ্মকালীন অলিম্পিকে এবং তখন থেকে ১৬টি অলিম্পিয়াডে প্রতিযোগিতা হয়েছে। ৮৪টি দেশ অলিম্পিকে তীরন্দাজী ইভেন্টে প্রতিদ্বন্দ্বিতা করেছে এবং সর্বোচ্চ প্রতিদ্বন্দ্বিতাকারী দেশ হল ফ্রান্স, যে ১৪টি অলিম্পিয়াডে অংশগ্রহণ করেছে। সবচেয়ে উল্লেখযোগ্য সাফল্য অর্জন করেছে কোরিয়ান মহিলা তীরন্দাজরা, যারা ১৯৮৪ সাল থেকে ১৫ টি স্বর্ণের মধ্যে ১৪টি জিতেছে। কোরিয়ার পুরুষ তীরন্দাজরাও দলীয় ইভেন্টে দারুন পারদর্শী, সাতটি স্বর্ণের মধ্যে চারটি জিতেছে। এটি ওয়ার্ল্ড আর্চারি ফেডারেশন (ডব্লিউএ বা WA, প্রাক্তন এফআইটিএ) কর্তৃক নিয়ন্ত্রিত হয়। রিকার্ভ আর্চারি হল অলিম্পিক গেমসের একমাত্র বৈশিষ্ট্যপূর্ণ বিভাগ। এছাড়া গ্রীষ্মকালীন প্যারালিম্পিকেও তীরন্দাজী ইভেন্ট রয়েছে।


title: গ্রীষ্মকালীন অলিম্পিকে তীরন্দাজী

text: ১৯৭২ সালে অলিম্পিক গেমসে আধুনিক তীরন্দাজী প্রতিযোগিতা শুরু হয়েছে বলে ধরা হয়।


title: শাকা লাকা বূম বূম

text:
শাকা লাকা বূম বূম ভারতের একটা জনপ্রিয় টিভি অনুষ্ঠান। এটি প্রথমে ভারতের ডিডি ন্যাশনাল টেলিভিশনে সম্প্রচার শুরু করা হয়। তারপর ২০০১ সালে টি স্টার প্লাস এ পুনঃপ্রচার করা হয়। এটি শিশু কিশোরদের মধ্য খুবই জনপ্রিয়। এই সিরিয়ালের লেখক এবং পরিচালক বিজং ক্রিস্না আচিয়ারা।
এই সিরিয়াল সঞ্জুকে কেন্দ্র করে শুরু হয় (কিনসুক ভাইডিয়া) যে একটি যাদুর পেনসিল খুঁজে পেয়েছিলো, সে এই পেনসিল দিয়ে যা কিছু আঁকাত তা সবকিছু জিবন্ত হয়ে যেত। এই সিরিয়ালের চারটি মৌসমই পেনসিলকে কেন্দ্র করে হয়েছিলো।


title: ফিনাইল অ্যাসিটাইলিন

text: ফিনাইল অ্যাসিটাইলিন একটি অ্যালকাইলিন হাইড্রোকার্বন যেখানে একটি ফিনাইল মূলক উপস্থিত থাকে। এটি বর্ণহীন তরল। গ্যসীয় অবস্থার তুলনায় তরল অবস্থায় ফিনাইল অ্যাসিটাইলিন ব্যবহার সহজ।


title: ফিনাইল অ্যাসিটাইলিন

text:
ল্যাবরেটরিতে স্টাইরিন ডাই ব্রোমাইডের সাথে এমোনিয়ার উপস্থিতিতে সোডিয়াম এমাইডের বিক্রিয়ায় হাইড্রোজেন ব্রোমাইড অপসারণের মাধ্যমে ফিনাইল অ্যাসিটাইলিন প্রস্তুত করা হয়।
গলিত পটাশিয়াম হাইড্রোক্সাইড ব্যবহার করে ব্রোমোস্টাইরিন থেকে হাইড্রোজেন ব্রোমাইড অপসারণ করেও ফিনাইল অ্যাসিটাইলিন প্রস্তুত করা যায়।


title: ২০১৬ গ্রীষ্মকালীন অলিম্পিকে ব্রাজিল

text: ২০১৬ গ্রীষ্মকালীন অলিম্পিক গেমস ব্রাজিলের রিও দি জেনেরিওতে অনুষ্ঠিত হচ্ছে। ৫ থেকে ২১ আগস্ট, ২০১৬ তারিখ পর্যন্ত বৈশ্বিক এ প্রতিযোগিতায় ব্রাজিল স্বাগতিক দেশের মর্যাদা লাভ করে। এরফলে দক্ষিণ আমেরিকার এ দেশটি ২২তম বারের মতো গ্রীষ্মকালীন অলিম্পিকে প্রতিদ্বন্দ্বিতা করছে। শুধুমাত্র আমস্টারডামে অনুষ্ঠিত ১৯২৮ সালের অলিম্পিকে ব্রাজিল অংশ নেয়নি। এ ক্রীড়া আয়োজনের ফলে অলিম্পিকের ইতিহাসে নতুন মাইলফলক প্রতিষ্ঠিত করে। দক্ষিণ আমেরিকার প্রথম দেশ হিসেবে ব্রাজিল গ্রীষ্মকালীন অলিম্পিক আয়োজনের সুযোগ পায় এবং মেক্সিকোতে অনুষ্ঠিত ১৯৬৮ সালের অলিম্পিকের পর লাতিন আমেরিকার দ্বিতীয় দেশ হিসেবে এ মর্যাদা লাভ করে।


title: ২০১৬ গ্রীষ্মকালীন অলিম্পিকে ব্রাজিল

text: নিম্নে ক্রীড়ায় অংশগ্রহণকারীদের সংখ্যা দেখানো হয়েছে। লক্ষ্যণীয় যে, ফেন্সিং, ফিল্ড হকি, ফুটবল এবং হ্যান্ডবলে অংশগ্রহণকারীগণ অ্যাথলেটরূপে চিহ্নিত নন:


title: ২০১৬ গ্রীষ্মকালীন অলিম্পিকে ব্রাজিল

text: ২০১৬ সালের অলিম্পিকে ব্রাজিল দলগত প্রতিযোগিতায় ৬জন (৩ পুরুষ, ৩ মহিলা) তীরন্দাজ প্রেরণ করে। স্বাগতিক দেশ হিসেবে স্বয়ংক্রীয়ভাবে এ স্থানে প্রবেশের যোগ্যতা লাভ করে। ১২ জুলাই, ২০১৬ তারিখে তীরন্দাজ দলের তালিকা অলিম্পিকের ছকে প্রবেশের জন্য প্রেরণ করা হয়।


title: ২০১৬ গ্রীষ্মকালীন অলিম্পিকে ব্রাজিল

text: অন্যান্য ক্রীড়া বিষয়ের ন্যায় স্বয়ংক্রীয়ভাবে দল প্রেরণ করতে পারলেও অ্যাথলেটিক্সে স্বাগতিক দেশ হিসেবে প্রতিনিধিত্ব করার জন্য দল প্রেরণ করতে পারেনি। এ ক্রীড়ার জন্য ব্রাজিলীয় অ্যাথলেটদেরকে অবশ্যই অন্তর্ভূক্তি মানসম্পন্নের অধিকারী হতে হবে (প্রত্যেক বিষয়ে সর্বোচ্চ ৩ অ্যাথলেট)। ১৬ এপ্রিল, ২০১৫ তারিখে আইএএএফ কর্তৃক প্রকাশিত অন্তর্ভূক্তির মানের বিষয়ে ৭জন অ্যাথলেট (৪ ম্যারাথন, ৩ হাঁটা দৌড়) আনুষ্ঠানিকভাবে এ ক্রীড়ার জন্য উপযুক্ত বিবেচিত হয়েছেন। ৩ জুলাই, ২০১৬ তারিখে চূড়ান্তভাবে অ্যাথলেটিক্স দলের তালিকা অলিম্পিকের ছকে লিপিবদ্ধ করা হয়। ১৩ জুলাই, ভানেসা স্পিনোলাকে আইএএএফের সিদ্ধান্তমাফিক হেপ্টাথলনের অংশগ্রহণকারীদের অংশ পূরণার্থে যুক্ত করা হয়।


title: ২০১৬ গ্রীষ্মকালীন অলিম্পিকে ব্রাজিল

text: ২০১৬ সালের অলিম্পিকে স্বাগতিক দেশ হিসেবে ব্রাজিল ২ সদস্যবিশিষ্ট (১ পুরুষ, ১ মহিলা) ব্যাডমিন্টন খেলোয়াড়কে স্বয়ংক্রীয়ভাবে মাঠে নামাবে। এরফলে অলিম্পিকের ইতিহাসে দলটির আনুষ্ঠানিকভাবে এ ক্রীড়ায় আত্মপ্রকাশ ঘটবে।


title: ২০১৬ গ্রীষ্মকালীন অলিম্পিকে ব্রাজিল

text: ৯ আগস্ট, ২০১৫ তারিখে টোকিওতে অনুষ্ঠিত ফিবা'র কেন্দ্রীয় পরিষদের সভার সিদ্ধান্ত মোতাবেক স্বাগতিক দেশ হিসেবে ব্রাজিলের জাতীয় পুরুষ বাস্কেটবল দলকে স্বয়ংক্রীয়ভাবে ২০১৬ সালের রিও গেমসের অলিম্পিক বাস্কেটবল প্রতিযোগিতায় অংশগ্রহণের বিষয়ে সিদ্ধান্ত নেয়া হয়।


২০১৬ গ্রীষ্মকালীন অলিম্পিকে ব্রাজিল


title: ২০১৬ গ্রীষ্মকালীন অলিম্পিকে ব্রাজিল

text: ৯ আগস্ট, ২০১৫ তারিখে টোকিওতে অনুষ্ঠিত ফিবা'র কেন্দ্রীয় পরিষদের সভার সিদ্ধান্ত মোতাবেক স্বাগতিক দেশ হিসেবে ব্রাজিলের জাতীয় মহিলা বাস্কেটবল দলকে স্বয়ংক্রীয়ভাবে ২০১৬ সালের রিও গেমসের অলিম্পিক বাস্কেটবল প্রতিযোগিতায় অংশগ্রহণের বিষয়ে সিদ্ধান্ত নেয়া হয়।


title: সুধাময় প্রামাণিক

text: সুধাময় প্রামাণিক (১৮৮৪ - ১৯৭৪) ছিলেন একজন সমাজকর্মী, ইন্ডিয়ান ন্যাশনাল কংগ্রেসের একজন সদস্য এবং ভারতের স্বাধীনতার জন্য সত্যগ্রহ আন্দোলনের সাথে প্রত্যক্ষভাবে জড়িত একজন রাজনৈতিক কর্মী। তিনি ছিলেন শান্তিপুর হতে আগত একজন আইনজীবি। তিনি সমাজকল্যানমূলক সংস্থা "তিলি সমাজ"-এর আজীবন সেক্রেটারি ছিলেন। তার সময়ে তিনি ছিলেন ভারতের ভাগ্যবান অধ্যক্ষ মহলের মধ্যে অন্যতম একজন; তিনি ভারতের প্রথম প্রেসিডেন্ট রাজেন্দ্র প্রসাদের এক বছরের বয়োজ্যেষ্ঠ ছিলেন।


title: সুধাময় প্রামাণিক

text: সুধাময় ১৮৮৪ সালে শান্তিপুরের প্রামাণিক পরিবারে জন্মগ্রহণ করেন। তিনি ছিলেন দশ ভাই-বোনের মধ্যে জ্যেষ্ঠ। তিনি তার প্রাথমিক শিক্ষাজীবন শান্তিপুরে শুরু করেন এবং ১৯০০ সালের শুরুর দিকে উচ্চতর ডিগ্রী অর্জনের জন্য কলকাতার প্রেসিডেন্সী কলেজে ভর্তি হন। পরবর্তীতে তিনি ইউনিভার্সিটি অব কলকাতা হতে আইন বিষয়ে ডিগ্রী অর্জন করেন এবং রায়গঞ্জ এবং শিয়ালদহ কোর্টে এডভোকেট হিসাবে প্রাকটিস শুরু করেন।


title: সুধাময় প্রামাণিক

text: তিনি ছিলেন বিনম্র প্রকৃতির লোক। তিনি সংস্কৃততে অগাধ পান্ডিত্যের অধিকারী ছিলেন এবং ভারতের প্রাচীন ভাষার প্রগাঢ় ভালবাসা হেতু তিনি সংস্কৃত সাহিত্যের অনেককিছুই অনুবাদ ও সম্পাদনা করেন। "তিলি সমাজ"-এর সেক্রেটারি হিসাবে তিনি বঙ্গীয় তিলি সমাজ পত্রিকার মাধ্যমে তখনকার সামাজিক অভিশাপ পণ প্রথা (যৌতুকের) তীব্র প্রতিবাদী ছিলেন।


title: সুধাময় প্রামাণিক

text: তার অধ্যক্ষ জীবনে তিনি অনেক দেশপ্রেমিক লোকদের সাহচর্য লাভ করেন । সুধাময় প্রামাণিক কংগ্রেসে যোগ দেন এবং রায়গঞ্জ কোর্টে থাকাকালীন সময়ে তিনি কংগ্রেসের একজন প্রবীণ নেতা হিসাবে প্রতিষ্ঠিত হন । ১৯৩০ সালে রায়গঞ্জ ব্রিটিশ রাজত্বের বিরুদ্ধে ভারতের স্বাধীনতা দিবস উযযাপন করে- তিনি এবং ঊমেশচন্দ্র ভৌমিক কংগ্রেসের নেতা ছিলেন যারা কংগ্রেস ওয়ার্কিং কমিটির ঐতিহাসিক লাহোর রেজুলেশন উত্থাপন করেন। ১৯৩০ সালের মার্চ মাসে, যখন ব্রিটিশ বিরোধী আন্দোলন তুঙ্গে, অনেক কংগ্রেস নেতৃবৃন্দ(নেতাজী সহ- যিনি তখনকার সময়ে বাংলা প্রদেশের কংগ্রেস কমিটির প্রেসিডেন্ট ছিলেন), গ্রেফতার হন। ১৫ এপ্রিল, বাংলা নববর্ষ উপলক্ষে, সুধাময় আইন অমান্য আন্দোলনের অংশ হিসেবে রায়গঞ্জ জনসভায় সভাপতিত্ব করেন । ব্রিটিশদের গ্রেপ্তারের প্রতিবাদে , সকল জেলা হতে স্বেচ্ছাসেবক যাদের মধ্যে মহিলারাও ছিলো, রায়গঞ্জে রাস্তাগুলোতে মিছিল করে ।


title: সুধাময় প্রামাণিক

text: কয়েক বছর পর তিনি কলকাতা শহরে চলে আসেন । তিনি ও তার বড় সন্তান একত্রে শিয়ালদহ কোর্টে আরও অধিক সময় দেওয়া শুরু করেন- অনেক সমাজকর্মীদের মুক্ত করার জন্য- তার নিজের জীবনকে বিপন্ন করেন । তিনি অনেক গরীব ছা্ত্রদের সাহায্যও করেন ।


title: কবাই ইউনিয়ন

text: কবাই ইউনিয়ন বরিশাল বিভাগ এবং জেলার অন্তর্গত বাকেরগঞ্জ উপজেলার ৭নং ইউনিয়ন পরিষদ।


title: কবাই ইউনিয়ন

text: ১৮.৪৬ (বর্গ কিঃ মিঃ)


title: কবাই ইউনিয়ন

text: ২১১৯৭ জন (২০১১ সালের আদম শুমারি অনুযায়ী)


title: কবাই ইউনিয়ন

text: হাট/বাজার সংখ্যা -৭ টি।


title: কবাই ইউনিয়ন

text: মাধ্যম – বাস/টেম্পু/মটর সাইকেল/ ভ্যান। বিশেষ ব্যবস্থাপনায় নদী পথে ট্রলারযোগে আসা যায়।


title: কবাই ইউনিয়ন

text:
শিক্ষার হার – ৬৫ %
সরকারী প্রাথমিক বিদ্যালয়- ২০ টি
মাধ্যমিক বিদ্যালয়ঃ ৪ টি
মাদ্রাসা- ৭ টি


title: কবাই ইউনিয়ন

text: গ্রামের সংখ্যা ১১ টি ও মৌজার সংখ্যা ১১ টি।


title: কবাই ইউনিয়ন

text:
১) নির্বাচিত পরিষদ সদস্য – ১৩ জন।
২) ইউনিয়ন পরিষদ সচিব – ১ জন।
৩) ইউনিয়ন গ্রাম পুলিশ – ৯ জন, দফাদার - ১ জন।


title: সজন প্রকাশ

text: সজন প্রকাশ () একজন ভারতীয় সাঁতারু। ২০১৫ সালে অনুষ্ঠিত ভারতের জাতীয় ক্রিড়া প্রতিযোগীতায় তিনি কেরালায় ৫০মিটার, ১০০ মিটার এবং ২০০ মিটার ফ্রি স্টাইল, বাটার ফ্লাই এবং রিলে সাঁতারে অংশ নেন। এই প্রতিযোগিতায় তিনি ৬ টি সোনা ও ৩ টি রৌপ্য পদক জেতেন। তাকে ভারতের মাইকেল ফেল্পস বলা হয়।


title: সজন প্রকাশ

text: ২০০মিটার বাটারফ্লাই এবং ১৫০০মি. ফ্রি স্টাইল সাঁতারে তিনি জাতীয় রেকর্ড অর্জন করেছেন


title: সজন প্রকাশ

text: ইদুক্কিতে বেড়ে ওঠা সজন প্রকাশ বর্তমানে ব্যাংগালোরে ভারতীয় রেলওয়েতে কাজ করেন। তার মা শান্তিমল ছিলেন একজন প্রাক্তন ভারতীয় এথলেট, তিনি বেশ কিছু আন্তর্জাতিক প্রতিযোগিতায় অংশগ্রহণ করেছেন। সজন আন্নামালাই বিশ্ববিদ্যালয় থেকে ওপেন কোর্সের মাধ্যমে কম্পিউটার বিজ্ঞানে স্নাতক ডিগ্রি অর্জন করেছেন।


title: বিজয় স্তম্ভ

text: বিজয় স্তম্ভ ভারতের রাজস্থানের চিত্তৌরগড়ে অবস্থিত একটি মনোরম স্মৃতিসৌধ। এটিকে চিত্তৌরগড়ের প্রতিরোধের টুকরোও (pièce de résistance) বলা হয়ে থাকে। এটা ১৪৪৮ সালে মেওয়ার রাজা রানা কুম্ভ দ্বারা তার মাহমুদ খিলজির নেতৃত্বে মালওয়া ও গুজরাতের সম্মিলিত সেনাদলের বিরুদ্ধে বিজয়ের স্মরণে নির্মাণ করা হয়েছিল।


title: দ্বিতীয় মহীপাল

text: পাল রাজবংশের দ্বাদশ রাজা। ১০৭২ খ্রিষ্টাব্দে পাল রাজবংশের দ্বাদশতম রাজা তৃতীয় বিগ্রহপাল (১০৫৪-১০৭২ খ্রিষ্টাব্দ)-এর মৃত্যুর পর, তাঁর পুত্র মহীপাল রাজত্ব লাভ করেন। ইতিহাসে তিনি দ্বিতীয় মহীপাল নামে অভিহিত হয়ে থাকেন। উল্লেখ্য প্রথম মহীপাল প্রথম (৯৮৮-১০৩৮ খ্রিষ্টাব্দ) ছিলেন পাল রাজবংশের অষ্টম রাজা।


title: দ্বিতীয় মহীপাল

text: মহীপাল রাজ্যের শৃঙ্খলা ফিরিয়ে আনতে ব্যর্থ হন। ফলে প্রজা অসন্তোষ তীব্র আকার ধারণ করে। এরই ভিতরে তিনি কুচক্রীদের পরামর্শক্রমে তাঁর অপর দুই ভাই শূরপাল এবং রামপালকে কারারুদ্ধ করেন। এর ফলে বরেন্দ্র অঞ্চলের সামন্তরা প্রকাশ্যে বিদ্রোহ ঘোষণা করে। মহীপাল এই বিদ্রোহ দমন করার জন্য সামন্তদের বিরুদ্ধে অভিযান চালান। শেষ পর্যন্ত তিনি বিদ্রোহীদের হাতে নিহত হন। এই সুযোগে বরেন্দ্র অঞ্চলের উচ্চাভিলাষী দিব্য কৈবর্ত বরেন্দ্রভূমিতে একটি স্বাধীন রাজ্য প্রতিষ্ঠা করেন।


title: দ্বিতীয় মহীপাল

text:
এই সময় কারারুদ্ধ দ্বিতীয় শূরপাল এবং রামপাল মুক্তিলাভ করেন এবং দ্বিতীয় শূরপাল (১০৭৫-৭৭ খ্রিষ্টাব্দ) রাজত্বলাভ করেন।"বাংলাদেশের ইতিহাস"/রমেশচন্দ্র মজুমদার।
"ভারতের ইতিহাস" । অতুলচন্দ্র রায়, প্রণবকুমার চট্টোপাধ্যায়।


title: ২০১৬ গ্রীষ্মকালীন অলিম্পিকের উদ্বোধনী অনুষ্ঠান

text: ২০১৬ গ্রীষ্মকালীন অলিম্পিক গেমসের উদ্বোধনী অনুষ্ঠান ৫ আগস্ট, ২০১৬ তারিখ শুক্রবার রিও দি জেনেরিওর মারাকানা স্টেডিয়ামে ব্রাজিলীয় সময় ২০:০০টায় (২৩:০০ ইউটিসি) শুরু হবে। অলিম্পিক সনদে উদ্বোধনী অনুষ্ঠানকে বাধ্যতামূলক করা হয়েছে। বৈশ্বিক ক্রীড়া প্রতিযোগিতায় আনুষ্ঠানিকভাবে এ অনুষ্ঠানে স্বাগতঃ ভাষণ, পতাকা উত্তোলন ও ক্রীড়াবিদদের সমাবেশ রয়েছে। এছাড়াও এতে স্বাগতিক দেশের সংস্কৃতির দর্শনীয় শৈল্পিককলা প্রদর্শনের ব্যবস্থা করা হয়েছে। প্রায় ৭৮,০০০ দর্শক রিও ২০১৬-এর উদ্বোধনী অনুষ্ঠান মারাকানায় থেকে উপভোগ করবেন বলা আশা করা হচ্ছে।


text: এ অনুষ্ঠানের সৃজনশীল পরিচালকত্রয় হচ্ছেন ফার্নান্দো মেইরেলেস, দানিয়েলা টমাস ও আন্দ্রুচা ওয়াডিংটন। ব্রাজিলের সর্বাপেক্ষে জনপ্রিয় কোরিওগ্রাফার ডেবোরাহ কোকার ছয় সহস্রাধিক স্বেচ্ছাসেবীকে নিয়ে উদ্বোধনী অনুষ্ঠানে নৃত্য পরিবেশন করবেন। মে, ২০১৬-এর শেষদিকে উদ্বোধনী অনুষ্ঠানের প্রস্তুতিপর্ব শুরু করেন।


text: মেইরেলেস মন্তব্য করেন যে, ২০১৬ সালের অনুষ্ঠানমালা অন্যান্য অলিম্পিকের তুলনায় উল্লেখযোগ্য পরিমাণে কম বাজেটের হবে। ২০১২ সালের তুলনায় মোট বাজেটের মাত্র ১০%।


text: Olympics Opening Ceremony starts time as per different time zone


title: রাজমালা

text: রাজমালা ত্রিপুরা ও তার রাজবংশের ইতিহাস। বিভিন্ন সময়ে চট্টগ্রাম, কুমিল্লা, নোয়াখালি ও শ্রীহট্ট ত্রিপুরার রাজার অধিকারে থাকায় রাজমালায় এইসব জায়গার ইতিহাসও বিধৃত। রাজা প্রথম ধর্মমাণিক্যের রাজত্বকালে ১৪৩১ খ্রিস্টাব্দে বাংলা পদ্যে রাজমালা প্রথম রচিত হয়, পরে বিভিন্ন সময়ে নতুন তথ্য যোগে এটির হালনাগাদ হয়েছে। এই হিসাবে এই গ্রন্থটি চৈতন্য চরিতামৃত এবং কৃত্তিবাসী রামায়ণের থেকে প্রাচীন।


title: রাজমালা

text: মূল রাজমালা ছয়টি লহর বা খন্ডে রচিত। প্রথম খন্ড রচিত হয় রাজা ধর্মমাণিক্যের উদ্যোগে, পঞ্চদশ শতাব্দীতে। ত্রিপুরার রাজপুরোহিত (চন্তাই) দুর্লভেন্দ্রনারায়ণের কাছে মৌখিক পরম্পরায় ত্রিপুরী ভাষায় প্রচলিত আখ্যান শুনে বাণেশ্বর ও শুক্রেশ্বর নামে দুই ব্রাহ্মণ পণ্ডিত এটি বাংলা পদ্যে রচনা করেন। কালীপ্রসন্ন সেন বিদ্যাভূষণ সম্পাদিত রাজমালা অনুযায়ী নিচের ক্রমে এটি রচিত হয়:—


title: রাজমালা

text: প্রথম লহর


title: রাজমালা

text: দ্বিতীয় লহর


title: রাজমালা

text: তৃতীয় লহর


title: রাজমালা

text: চতুর্থ লহর


title: রাজমালা

text: পঞ্চম লহর


title: রাজমালা

text: ষষ্ঠ লহর


title: রাজমালা

text: রাজা রাধাকিশোর মাণিক্যের দরবার থেকে চন্দ্রোদয় বিদ্যাবিনোদের সম্পাদনায় রাজমালা ৬ খণ্ডে সম্পূর্ণ মুদ্রিত হয়। তারপর বীরেন্দ্রকিশোর মাণিক্যের রাজত্বের শেষভাগে নতুন ঐতিহাসিক তথ্য যোগে কালীপ্রসন্ন সেন বিদ্যাভূষণ রাজমালা আরেকবার সম্পাদনা করেন। চার লহর সম্পাদনা করে তিনি মারা যাওয়ায় বাকী দুই খন্ডের আধুনিকীকরণ হয় নি। এটি প্রকাশিত হয় বীরবিক্রম কিশোরের সময়, ১৯২৬-৩১ সালে।


title: রাজমালা

text: কৈলাসচন্দ্র সিংহের (১৮৫১-১৯১৪) "রাজমালা বা ত্রিপুরার ইতিহাস" প্রকাশিত হয় ১৮৯৬ সালে। নাম রাজমালা হলেও এটি রাজকীয় রাজমালা থেকে আলাদা। কৈলাসচন্দ্র বিশ বছর ভারতীয় পুরাতাত্ত্বিক সর্বেক্ষণে কর্মরত ছিলেন। তাঁর ঠাকুর্দা ও বাবা ত্রিপুরা রাজসরকারে যথাক্রমে মোক্তার ও সেরেস্তাদার ছিলেন। ফলে বংশপরম্পরায় প্রাপ্ত ত্রিপুরা-সম্পর্কিত জ্ঞান এবং ব্যাপক পুরাতাত্ত্বিক গবেষণার অভিজ্ঞতার সংমিশ্রণে, বহু আকরগ্রন্থের পর্যালোচনাক্রমে (যথা আলেকজান্ডার ম্যাকেঞ্জির "History of the Relations of the Government with the Hill Tribes of the North East Frontier of Bengal", টমাস হারবার্ট লেউইনের "Hill Tracts of Chittagong", হান্টারের "Statistical Accounts of Bengal", ষষ্ঠ খন্ড, এবং সদ্যপ্রকাশিত জনগণনা ও অন্যান্য সরকারি দস্তাবেজ), কৈলাসচন্দ্র তাঁর গ্রন্থ রচনা করেন, যা ইতিহাস গবেষণায় পরবর্তীকালের বিভিন্ন ভারতীয় বিশ্ববিদ্যালয়ের ডক্টরাল থিসিসের পূর্বসূরী। এত পার্থক্য সত্ত্বেও রাজমালা নাম রাখার কারণ? গ্রন্থের ভূমিকায় কৈলাসচন্দ্র জানিয়েছিলেন যে তৎকালীন ত্রিপুরারাজ (বীরচন্দ্র মাণিক্য) রাজরত্নাকর নামে একটি সংস্কৃত ইতিহাস প্রকাশের উদ্যোগ নেওয়ায় এবং এই নতুন বই ত্রিপুরার ইতিহাসকে বিকৃত করতে পারে আশঙ্কা করে প্রাচীন রাজমালার ঐতিহ্য রক্ষার জন্য তিনিও এই নাম রাখেন।


title: রাজমালা

text: তবে কৈলাসচন্দ্রের গবেষণালব্ধ তথ্যগুলি তখনকার রাজন্যভিত্তিক পরিপ্রেক্ষিতে পরিবেশিত, যার সঙ্গে এখনকার প্রজাতান্ত্রিক দৃষ্টিভঙ্গির অনেক সময়ই ব্যাপক ফারাক দেখা যায়। উদাহরণস্বরূপ, ভূপেন্দ্র চক্রবর্তীর রাজমালায় তাঁর বইয়ের উপর আধারিত অধ্যায় এবং আধুনিক সূত্র-ভিত্তিক উইকিপিডিয়ার শমসের গাজী নিবন্ধটি তুলনা করলেই এ ব্যাপারটি বোঝা যাবে।


title: রাজমালা

text: স্কুলপড়ুয়াদের জন্য সহজ গদ্যে রাজমালা রচনা করেন ভূপেন্দ্রচন্দ্র চক্রবর্তী, বহু অলঙ্করণে সমৃদ্ধ এই রাজমালা ১৯৪১ সালে আগরতলা থেকে প্রকাশিত হয়। অলঙ্করণে ছিলেন লেখকের ভাই ও শান্তিনিকেতনের কলাভবনের বিশিষ্ট চিত্রশিল্পী রমেন্দ্রনাথ চক্রবর্তী (পরবর্তীকালে কলকাতার সরকারী আর্ট কলেজের অধ্যক্ষ) ও তাঁর কলাভবন-সতীর্থ ধীরেন্দ্রকৃষ্ণ দেববর্মণ। লেখকের মৃত্যুর পর ১৯৪৭ সালে ত্রিপুরার প্রবীণ সাহিত্যিক সত্যরঞ্জন বসু কর্তৃক পরিবর্ধিত হয়ে এর দ্বিতীয় সংস্করণ প্রকাশিত হয়। এই সংস্করণ বাংলা উইকিসংকলনে স্ক্যানের সাহায্যে প্রতিষ্ঠিত হয়েছে।


title: রাজমালা

text: এই বইতে মূল রাজমালার পরিধি ছাড়িয়ে কাহিনীকে ত্রিপুরার শেষ রাজা কিরীটবিক্রমকিশোর পর্যন্ত সম্প্রসারিত করা হয়েছে। এই গ্রন্থ কালীপ্রসন্ন বিদ্যাভূষণ সম্পাদিত রাজমালার পাঠ অনুযায়ী মহারাজ কল্যাণমাণিক্য অবধি রচিত হয়েছে, তারপরের অংশ গোবিন্দমাণিক্য থেকে কৃষ্ণকিশোরমাণিক্য পর্যন্ত চন্দ্রোদয় বিদ্যাবিনোদ সম্পাদিত রাজমালা অবলম্বনে রচিত। ঈশান চন্দ্রের রাজত্বের সম্পূর্ণ ও বীরচন্দ্রের আংশিক ঐতিহাসিক উপাদান কৈলাস সিংহের রাজমালা থেকে নেওয়া। বীরচন্দ্রের অর্ধ ও রাধাকিশোরের সম্পূর্ণ আলেখ্য কর্ণেল মহিমচন্দ্র ঠাকুরের "দেশীয় রাজ্য" অনুসারে রচিত।


title: রাজমালা

text:
রেভারেন্ড জেমস লঙ ১৮৫০ সালে এশিয়াটিক সোসাইটির জার্নালে প্রকাশিত "Rajamala or An Analysis of the Chronicles of the Kings of Tripura" নিবন্ধে রাজমালার সংক্ষিপ্তসার সহ বইটির উচ্ছ্বসিত প্রশংসা করেন এবং লেখেন,
We may consider this as the most ancient work in Bengali that has come down to us, as the "Chaitanya Chatitamrita" was written not before 1557 and Krittibas subsequently translated the "Ramayan"... The "Rajmala" of the Tipperah family which bears all the marks of antiquity is kept with the greatest care. I have every reason to believe it to be a genuine record of the Tipperah family.


title: রাজমালা

text: এই বক্তব্যের কারণে গ্রন্থটির ব্যাপক প্রচার হয়, এতটাই যে, প্রসিদ্ধ ঐতিহাসিক উইলিয়াম উইলসন হান্টার প্রণীত "A Statistical Account of Bengal", Vol VI (Tipperah) (১৮৭৬)-এর ইতিহাস অংশ লঙ-রচিত রাজমালার সংক্ষিপ্তসারের ভিত্তিতে লেখা হয়েছিল।


title: রাজমালা

text: পরবর্তী গবেষকরা কলকাতা, ঢাকা ও আগরতলার বিভিন্ন প্রকাশনায় রাজমালার ঐতিহাসিকত্বের চুলচেরা বিশ্লেষণ করেছেন। দীনেশচন্দ্র ভট্টাচার্য রচিত "স্বাধীন ত্রিপুরার রাজমালা" (প্রবাসী, ফাল্গুন ১৩৫৪) এবং "বাংলা সাহিত্যের কতিপয় ঐতিহাসিক কাব্য: রাজমালা, কৃষ্ণমালা, গাজিনামা ও চম্পকবিজয়" (শাশ্বত ত্রিপুরা: ত্রিপুরা হিতসাধিনী সভার শতবার্ষিকী স্মারক সঙ্কলন, ১৮৭২-১৯৭২, কলকাতা) এবং সুধীরকৃষ্ণ দেববর্মার "রাজমালা প্রসঙ্গ" (আগরতলা, ১৯৫৮) এ ব্যাপারে উল্লেখযোগ্য। একদল ঐতিহাসিকের মতে পুরো বইটাই অষ্টাদশ শতাব্দী ও ঊনবিংশ শতাব্দীর প্রথমাংশের মধ্যে রচিত। এঁদের মধ্যে আছেন প্রসিদ্ধ পুরাতত্ত্ববিদ্ দীনেশচন্দ্র সরকার ("Some Epigraphical Records of the Medieval Period from Eastern India", দিল্লী, ১৯৭৯), জ্যোতিষচন্দ্র দত্ত ("An Introduction to the History of Tripura: From Monarchy to Democracy", কলকাতা, ১৯৮৪) এবং জগদীশ গণচৌধুরী ("Place Names", স্ব-সম্পাদিত "An Anthology of Tripura", নতুন দিল্লী, ১৯৮৫)। আরেক দল ঐতিহাসিক রাজমালায় দেওয়া তথ্যের ঐতিহাসিকতা মেনে নিয়ে তার ভিত্তিতে ইতিহাস রচনায় ব্রতী হয়েছেন। যথা দীনেশচন্দ্র সেন ("বৃহৎ বঙ্গ", কলকাতা বিশ্ববিদ্যালয়, ১৯৩৫) এবং তাঁর পূর্বসূরী ত্রিপুরা রাজসরকারের আধিকারিক (ত্রিপুরার সমতল অংশ চাকলা রোশ্‌নাবাদের প্রশাসক ও পরে মহারাজ রাধাকিশোরের একান্ত সচিব) ই. এফ. স্যান্ডিস ("History of Tripura Compiled from Authentic Sources", কলকাতা, ১৯১৫) ও উত্তরসূরী নলিনীরঞ্জন রায়চৌধুরী ("Tripura Through the Ages: A Short History of Tripura from Earliest Times to 1947", নতুন দিল্লী, ১৯৮৩)।


title: রাজমালা

text: ভূপেন্দ্র চক্রবর্তীর রাজমালা অনুসারে এখানে বইটির বিষয়বস্তু দেওয়া হল। রাজমালা যেহেতু পঞ্চদশ শতাব্দীতে রচনা শুরু হয়, তাই এর কয়েক পুরুষ আগে থেকে বইটির ঐতিহাসিক বৈধতা ধরা যেতে পারে। তাই রাজমালার ঐতিহাসিকতা সাধারণভাবে ধরা হয় ত্রয়োদশ শতাব্দীতে রাজা রত্নমাণিক্য থেকে, যিনি গৌড়ের সুলতানের কাছ থেকে মাণিক্য উপাধি পেয়ে মাণিক্য রাজবংশের সূচনা করেন।


title: রাজমালা

text: রাজমালার কথারম্ভ চন্দ্রবংশীয় রাজা যযাতি থেকে। যযাতি শুক্রাচার্যের শাপে অকালে জরাগ্রস্ত হন। কিন্তু সেই জরা কাউকে দেওয়ার অধিকারও তাঁর থাকে। তিনি তাঁর পুত্রদের অনুরোধ করেন জরা নিয়ে তাঁকে যৌবন দিতে। কনিষ্ঠ পুত্র পুরু ছাড়া কেউ রাজি হয় না। তাই যযাতি পুরুকেই তাঁর রাজ্য দিয়ে যান, এই পুরুর বংশেই পাণ্ডব-কৌরবদের জন্ম। যযাতির অন্য ছেলেরা ভারতের বিভিন্ন প্রান্তে গিয়ে রাজ্য স্থাপন করেন। এক ছেলে দ্রুহ্যু আসেন পূর্বদিকে কিরাতদের (= মঙ্গোলয়েড) দেশে, সেখানে তিনি ত্রিবেগ নামে রাজ্য স্থাপন করেন। এই বংশের রাজা ত্রিপুর নিজের নামে রাজ্যের নাম রাখেন। ইনি খুব অত্যাচারী হওয়ায় প্রজাদের আরাধনায় শিব ত্রিশূলাঘাতে এঁকে বধ করেন। ত্রিপুরপুত্র ত্রিলোচন যুধিষ্ঠিরের রাজসূয় যজ্ঞে হাজির ছিলেন। অন্যান্য রাজ্যের সঙ্গে সংঘাতে মাঝে মাঝে এ রাজ্যের স্থান পরিবর্তন হয়, শেষ পর্যন্ত ষষ্ঠ শতাব্দীতে রাজা প্রতীত রাজত্ব স্থাপন করেন প্রবঙ্গে, যা এখন ত্রিপুরা। এর স্মরণেই ত্রিপুরাব্দ। (বর্তমান ঐতিহাসিক ধারণায় বঙ্গাব্দের মত ত্রিপুরাব্দও আকবরের ফসলী অব্দ থেকে এসেছে।) প্রতীতের অধস্তন চতুর্থ পুরুষ হামতরফা রাঙ্গামাটি (বর্তমান ত্রিপুরার দক্ষিণাংশ, নোয়াখালি ও চট্টগ্রামের পশ্চিমাংশ) জয় করেন। সেখানে তখন মঘ রাজত্ব, মঘ প্রজাদের খুশি করতে রাজা নিজের নামের শেষে ফা (পিতা) উপাধি যোগ করেন।


title: রাজমালা

text: ত্রয়োদশ শতাব্দীর শেষে ত্রিপুরার রাজা রত্ন ফা গৌড়ের সুলতানকে একটি অতি মূল্যবান মাণিক দিয়ে মাণিক্য উপাধি পান। এই রাজাই প্রথম ত্রিপুরায় মুদ্রা প্রবর্তন করেন। মূল রাজমালায় বর্ণিত অন্যান্য উল্লেখযোগ্য রাজা নিম্নরূপ:—


title: শ্রেয়াংসনাথ

text: জৈন বিশ্বতত্ত্ব অনুসারে, বর্তমান কালচক্রার্ধে (অবসর্পিণী যুগ) শ্রেয়াংসনাথ ছিলেন একাদশ জৈন তীর্থঙ্কর। জৈনরা বিশ্বাস করেন, তিনি কর্মের সকল বন্ধন ছিন্ন করে একজন সিদ্ধে পরিণত হয়েছিলেন। সারনাথের কাছে সিংহপুরীতে ইক্ষ্বাকু বংশীয় রাজা বিষ্ণু ও রাণি বিষ্ণু দেবী ছিলেন শ্রেয়াংসনাথের পিতামাতা। ভারতীয় পঞ্জিকা অনুসারে, তিনি ফাল্গুন মাসের কৃষ্ণা দ্বিতীয়া তিথিতে জন্মগ্রহণ করেছিলেন।


title: শ্রেয়াংসনাথ

text: শ্রেয়াংসনাথের প্রধান মন্দিরটি হল ভারতের উত্তরপ্রদেশ রাজ্যে অবস্থিত বারাণসীর সারনাথ অঞ্চলের দিগম্বর জৈন শ্রেয়াংসনাথ মন্দির।


title: গোয়ায় জৈনধর্ম

text: গোয়ায় কদম্ব রাজবংশের শাসনকালে জৈনধর্মের বিকাশ ঘটেছিল। গোয়ার কদম্ব শাসক শিবচিত্ত পেরমাদি দেবের সমসাময়িক কালে নির্মিত তীর্থঙ্কর সুপর্শ্বনাথের একটি ভগ্ন ভাস্কর্য নারোয়ার জৈনকোটের একটি পুরনো জৈন মন্দিরে আবিষ্কৃত হয়েছে।


title: গোয়ায় জৈনধর্ম

text: ২০১৫ সালে মুনি প্রণামসাগর (দিগম্বর [[সন্ন্যাস (জৈনধর্ম)|জৈন সন্ন্যাসী) গোয়ায় আসেন এবং ১৫০ জন নতুন শিষ্য সংগ্রহ করেন। বিগত এক হাজার বছরে তিনিই প্রথম জৈন সন্ন্যাসী যিনি এই রাজ্যে পদার্পণ করেন। সেই বছর [[চতুর্মাস]] তিনি গোয়াতেই অতিবাহিত করেছিলেন।


title: গোয়ায় জৈনধর্ম

text: ২০০১ সালের জনগণনা অনুসারে, গোয়ায় জৈনদের সংখ্যা ৮৬৪। এর মধ্যে ৪৫৬ জন পুরুষ ও ৪০৮ জন মহিলা।


title: গোয়ায় জৈনধর্ম

text: চুডনেম গ্রামের প্রাচীন জৈন মন্দিরটি [[ঋষভনাথ (জৈন তীর্থঙ্কর)|ঋষভনাথের]] প্রতি উৎসর্গিত। খ্রিস্টীয় ১০ম শতাব্দীতে [[গুর্জর]] সম্প্রদায় এই মন্দিরটি নির্মাণ করেছিল। খ্রিস্টীয় ১৫শ শতাব্দীতে এটি ধ্বংসপ্রাপ্ত হয়। ১৯৮৬ সালে পুরাতত্ত্ব ও মহাফেজখানা অধিদপ্তর কর্তৃক পরিচালিত একটি খননকার্যের ফলে তীর্থঙ্করের ভগ্ন মূর্তিগুলি পাওয়া যায়।


title: গোয়ায় জৈনধর্ম

text: ১১৫০ খ্রিস্টাব্দে গুর্জর সম্প্রদায় নারভের জৈন মন্দিরটিও নির্মাণ করেছিল। নারভের হিন্ডোলওয়াড়ায় ২৩শ তীর্থঙ্কর [[পার্শ্বনাথ|পার্শ্বনাথের]] ভাস্কর্য আবিষ্কৃত হয়েছে।


title: গোয়ায় জৈনধর্ম

text: আরেকটি জৈন মন্দির আবিষ্কৃত হয়েছে গোয়ার [[বান্ডোরা, গোয়া|বান্ডোরায়]]। এটি ২২শ তীর্থঙ্কর [[নেমিনাথ|নেমিনাথের]] মন্দির। রাজা শ্রীপাল এটি নির্মাণ করিয়েছিলেন।


title: গোয়ায় জৈনধর্ম

text: মান্ডোবি নন্দির দক্ষিণ তীরে কোতাম্বি গ্রামের চন্দ্রেশ্বর মন্দিরেও তীর্থঙ্করদের মূর্তি পাওয়া গিয়েছে।


title: গোয়ায় জৈনধর্ম

text: ফাদার [[হেনরি হেরাস]] একটি খননকার্য পরিচালনার সময় চান্ডোরের সালচেটে প্রথম জৈন ভাস্কর্যটি (আদি দক্ষিণ শিলাহরের সমসাময়িক যুগের) আবিষ্কার করেন।[[বিষয়শ্রেণী:ভারতে জৈনধর্ম]]


title: ২০১৬ গ্রীষ্মকালীন অলিম্পিকে তীরন্দাজী

text: ২০১৬ গ্রীষ্মকালীন অলিম্পিকে তীরন্দাজী প্রতিযোগিতা ৬ আগস্ট থেকে ১২ আগস্ট পর্যন্ত ৭ দিন ব্যাপী রিও দি জেনেরিওতে অনুষ্ঠিত হয়। চারটি ইভেন্টে প্রতিযোগিতাটি স্যামবেডরোম মারকাস দি সাপুকাইয়ে স্টেডিয়ামে হয়েছে, যাতে দক্ষিণ কোরিয়া ৪টি স্বর্ণ পদকের ৪টি ও ১টি ব্রোঞ্জ পদকসহ মোট ৫টি পদক নিয়ে শীর্ষ স্থান দখল করে।


title: ২০১৬ গ্রীষ্মকালীন অলিম্পিকে তীরন্দাজী

text: পুরুষদের ব্যক্তিগত, মহিলাদের ব্যক্তিগত, পুরুষদের দলগত ও মহিলাদের দলগত, মোট চারটি ইভেন্টে ১২৮ জন তীরন্দাজ প্রতিদ্বন্দ্বিতা করবে।


title: ২০১৬ গ্রীষ্মকালীন অলিম্পিকে তীরন্দাজী

text: সকল সময় ব্রাজিলীয় স্থানীয় সময় () অনুসারে।


title: ২০১৬ গ্রীষ্মকালীন অলিম্পিকে তীরন্দাজী

text: প্রতিটি জাতীয় অলিম্পিক কমিটির তিনজন পুরুষ ও তিনজন মহিলা মোট ৬জন তীরন্দাজকে প্রতিযোগিতায় পাঠানোর অনুমতি রয়েছে। এনওসিসমুহ দলগত ইভেন্টেও ব্যক্তিগত ইভেন্টের মত তিনটি করে ৬টি দল পাঠাতে পারে। এখানে দলগত ইভেন্টে মহিলা ও পুরুষ উভয়ের ১২টি করে এবং ব্যক্তিগত ইভেন্টে ৩৬জন যোগ্যতা অর্জন করেছে। অন্যান্য এনওসিগুলো মহিলা ও পুরুষ উভয়ের ব্যক্তিগত ইভেন্টে একটি করে স্থানের কোঠা পেতে পারে।


title: ২০১৬ গ্রীষ্মকালীন অলিম্পিকে তীরন্দাজী

text: স্বাগতিক দেশ হিসাবে ব্রাজিলের জন্য ৬টি স্থান সংরক্ষিত রয়েছে এবং যা ট্রাইপার্টাইট কমিশনের মাধ্যমে সিদ্ধান্ত গৃহীত হয়েছে। বাকি ১১৬ টি স্থান বাছাইপর্ব, এনওসির কোঠা থেকে পুরন করা হয়।


title: ২০১৬ গ্রীষ্মকালীন অলিম্পিকে তীরন্দাজী

text: অলিম্পিক গেমসে অংশগ্রহণের জন্য কোঠা পেতে হলে সর্বনিম্ন কোয়ালিফিকেসন স্কোর হতে হয়ঃ


title: ২০১৬ গ্রীষ্মকালীন অলিম্পিকে তীরন্দাজী

text: সর্বনিম্ন কোয়ালিফিকেসন স্কোর এমকিউএস হিসাব করা হয় ২৬ জুলাই ২০১৫ (২০১৫ ওয়ার্ল্ড আর্চারি চ্যাম্পিয়নশিপ) থেকে ১১ জুলাই ২০১৬ ওয়ার্ল্ড আর্চারিতে নিবন্ধিত হওয়া পর্যন্ত।


title: ২০১৬ গ্রীষ্মকালীন অলিম্পিকে তীরন্দাজী

text: ২০১৬ রিও অলিম্পিকে তীরন্দাজী প্রতিযোগিতায় ৫৬টি জাতীয় অলিম্পিক কমিটি অংশগ্রহণ করে।


title: ললিতা বাবর

text: ললিতা বাবর ( জন্ম: ২ জুন, ১৯৮৯) হলেন একজন ভারতীয় লং-ডিসটেন্স রানার। তিনি মহারাষ্ট্রের সাতারা জেলার একটি ছোট গ্রামে জন্মগ্রহণ করেন। তিনি সাধারণত ৩০০০ মিটার স্টিপলচেজ বিভাগে প্রতিদ্বন্দ্বিতা করেন এবং বর্তমানে ভারতের জাতীয় রেকর্ডধারী এবং একই ইভেন্টে এশিয়ান চ্যাম্পিয়নশিপ বিজয়ী।


title: ললিতা বাবর

text: ফেডারেশন অব ইন্ডিয়ান চেম্বার অব কমার্স এন্ড ইন্ডাস্ট্রি এফআইসিসিআই এবং ভারতের যুব ও ক্রীড়া মন্ত্রণালয় কর্তৃক ভারতীয় ক্রীড়া পুরস্কার ২০১৫ প্রদানকালে বাবরকে বর্ষসেরা ক্রীড়াব্যক্তিত্ব ঘোষণা করা হয়। তিনি অ্যাংলিয়ান মেডেল হান্ট কোম্পানি কর্তৃক সমর্থিত।


title: ললিতা বাবর

text: ললিতা শিবাজি বাবর ভারতের মহারাষ্ট্র রাজ্যের সাতারা জেলায় এক কৃষক পরিবারে জন্মগ্রহণ করেন। তিনি যে এলাকায় জন্মগ্রহণ করেন তা প্রতিনিয়ত খরা প্রবণ, যা উক্ত এলাকার কৃষির উপর বিরুপ প্রভাব ফেলে।


title: ললিতা বাবর

text: বাবর তার কর্মজীবন যুব বয়সেই লং ডিসটেন্স রানার হিসাবে শুরু করেন। সে তার প্রথম স্বর্ণ পদক জিতে পুনে শহরে অনুষ্ঠিত ২০১৫ জাতীয় চ্যাম্পিয়নশিপে।


title: ললিতা বাবর

text: তিনি বর্তমানে দিল্লি ভিত্তিক ক্রীড়া ব্যবস্থাপনাকারী কোম্পানি অ্যাংলিয়ান মেডেল হান্ট কোম্পানির অর্থায়নে কর্মজীবন পরিচালনা করছেন।


title: ললিতা বাবর

text: ২০১৫ এশিয়ান অ্যাথলেটিকস চ্যাম্পিয়নশিপে বাবর স্বর্ণ পদক জিতে, তার লিপিবদ্ধ সময় ছিল ৯:৩৪:১৩ এবং সে তার পূর্ববর্তী রেকর্ড, জাতীয় রেকর্ড এবং গেমস রেকর্ড ভেঙে নতুন রেকর্ড গড়ে। এই প্রসেসের পর তিনি ২০১৬ গ্রীষ্মকালীন অলিম্পিকের জন্য যোগ্যতা অর্জন করে।


title: ললিতা বাবর

text: তিনি বেইজিংয়ে ২০১৫ ওয়ার্ল্ড অ্যাথলেটিকস চ্যাম্পিয়নশিপে অংশগ্রহণ করে এবং বাছাইপর্বে ৯:২৭:৮৬ সময় নিয়ে পুনরায় জাতীয় রেকর্ড ভঙ্গ করে। এটি ছিল স্টিপলচেজ ইভেন্টের ফাইনালে প্রথম কোন ভারতীয় নারীর প্রতিদ্বন্দ্বীতা, সে শীর্ষ আটে খেলা সমাপ্ত করে।


title: ললিতা বাবর

text: ভারতের বর্ষসেরা ক্রীড়াব্যক্তিত্ব পুরস্কার (২০১৫) — ভারতীয় ক্রীড়া পুরস্কার ২০১৫ (ফেডারেশন অব ইন্ডিয়ান চেম্বার অব কমার্স এন্ড ইন্ডাস্ট্রি এফআইসিসিআই এবং ভারতের যুব ও ক্রীড়া মন্ত্রণালয় কর্তৃক প্রদত্ত)


নড়াইল ভিক্টোরিয়া কলেজিয়েট উচ্চ বিদ্যালয় নড়াইলের জমিদার রতন রায় ১৮৫৬ খ্রিষ্টাব্দ প্রতিষ্ঠা করেন। নড়াইল শহরের রুপগঞ্জ বাজারে জমিদার ব্যরিষ্টার চন্দ্রকান্ত রায় কর্তৃক নড়াইল ভিক্টোরিয়া কলেজিয়েট উচ্চ বিদ্যালয় প্রতিষ্টিত হয়। এটি নড়াইল পৌরসভার অন্যতম গতিশীল শিক্ষা প্রতিষ্ঠান।


পাক ভারত ও উপমহাদেশের ইতিহাসে আগ্নেয় জাগরন শুরু হওয়ার গোড়ার দিকে প্রখ্যাত জমিদার রাম রতন রায়ের নাম অনুসারে প্রতিষ্ঠিত রতনগঞ্জ ডাকঘর সংলগ্ন বর্তমান সরকারী ফুড গোডাউন চত্বরে নড়াইলে শিক্ষা বিপ্লব ঘটানোর প্রত্যয়ে জমিদার ব্যরিষ্টার চন্দ্রকান্ত রায় কর্তৃক নড়াইল ভিক্টোরিয়া কলেজিয়েট উচ্চ বিদ্যালয় প্রতিষ্টিত হয়। উক্ত জমিদার কর্তৃক ১০.৫০ শতক জমি দান করা হয় বিদ্যালয়ের নামে এবং পূর্বের স্থান পরিবর্তন করে উক্ত জমির উপর বর্তমান ভবন গুলি নির্মিত হয়। ০১/০১/১৮৫৭ খ্রী: হতে কলকাতা বিশ্ববিদ্যালয় হতে নড়াইল ভিক্টোরিয়া কলেজিয়েট উচ্চ বিদ্যালয় স্থায়ী স্বীকৃতি লাভ করে। এই বিদ্যালয়টি এ জেলার প্রথম উচ্চ বিদ্যালয় এবং বাংলাদেশের প্রাচীনতম কয়েকটি বিদ্যালয়ের একটি নড়াইল ভিক্টোরিয়া কলেজিয়েট উচ্চ বিদ্যালয়। বিদ্যালয়ের ভবন নির্মাণ করার প্রথম পর্যায়ে ৪০ জন ছাত্রের আবাসিক সুবিধা জন্য একটি ছাত্রাবাস ভবন নির্মিত হয়েছিল। যাহা বর্তমানে জরাজীর্ন। ইহা ছাড়া অন্য ০২টি ভবনও জরাজীর্ন। বাংলাদেশ সরকার ১৯৮০ সালে তদকালীন মাননীয় প্রধানমন্ত্রী কর্তৃক প্রকাশ্যে সরকারি করনের ঘোষনা দেওয়া সত্বেও নড়াইল ভিক্টোরিয়া কলেজিয়েট উচ্চ বিদ্যালয়টিকে সরকারি করন করা হয় নাই। এ শিক্ষাঙ্গন থেকে শিক্ষা গ্রহনের পর বহু কৃতি সন্তান বিশ্বের গুরুত্ব পূর্ন পদে অধিষ্ঠিত হয়েছন। রায় বাহাদুর খগেন্দ্রনাথ মিত্র কলকাতা বিশ্ববিদ্যালয়ের বাংলা বিভাগের প্রধান, কে, এল, মিত্র একাউন্ট্যান্ড জেনারেল, বি ডাবলু মিত্র অবিভক্ত বাংলার গভর্নর,সুলতান প্রকাশন অনুযায়ী এস এম সুলতান ১৯৩৩ সালে ১০ বছর বয়সে এ বিদ্যালয়ে ভর্তি হয়েছিলেন। এ সময়ে ড: শ্যামাপদ মুখোপাধ্যায় এসেছিলেন নড়াইল ভিক্টোরিয়া কলেজিয়েট উচ্চ বিদ্যালয় পরিদর্শনে। লাল মিয়া তার একটা পোট্রেট একে অতিথি সহ সবাইকে মুগ্ধ করেছিলেন। অত্র বিদ্যালয়ের ছাত্র অসীম কুমার মিত্র কলকাতা বিশ্ববিদ্যালয়ের রেজিষ্ট্রার ছিলেন। ডঃ অরুন কুমার দাশ ভারতীয় সেনাবাহিনীর মেজর জেনারেল ছিলেন এবং ডাঃ আব্দুল ওহাব বঙ্গবন্ধু মেডিকেল হাসপাতালের নিওরোলজি বিভাগের প্রধান ছিলেন। এ ধরনের অসংখ্য গুণী ও মেধাবী ছাত্র নড়াইল ভিক্টোরিয়া কলেজিয়েট উচ্চ বিদ্যালয় থেকে শিক্ষা গ্রহনান্তে সর্বত্র ছড়িয়ে আছেন। ১৯৭১ সালে বাংলাদেশের স্বাধীনতা যুদ্ধ চলাকালে পাক সেনাবাহিনী কর্তৃক নড়াইল ভিক্টোরিয়া কলেজিয়েট উচ্চ বিদ্যালয়ে ক্যাম্প করা হয়। প্রশাসনিক ভবন সহ অন্যান্য ভবন সমূহ তাদের দখলে রাখে এবং তাদের পতনের পর অনেক পুরাতন ও গুরুত্বপূর্ন রেকর্ড নষ্ট হয়ে যায়। বিধায় সকল বিষয়ে পুংখানুপুংখ চিত্র দেওয়া সম্ভব নয়। উল্লেখ্য যে, ১৮৮৬ সালে এফ, এ (আই,এ) ষ্টান্ডার্ড ক্লাস খোলার মাধ্যমে নড়াইল ভিক্টোরিয়া কলেজ খোলা হয়। তার পর থেকে ১৯৫৪ সাল পর্যন্ত স্কুল ও কলেজ একই কমিটির অধীনে পরিচালিত হয়। ১৯৫৪ সাল থেকে কলেজ পৃথক ভাবে পরিচালিত হয়। ০১/০১/১৮৫৭ খ্রী: হতে কলকাতা বিশ্ববিদ্যালয় হতে নড়াইল ভিক্টোরিয়া কলেজিয়েট উচ্চ বিদ্যালয় স্থায়ী স্বীকৃতি লাভ করে।


নড়াইল শহরের প্রাণকেন্দ্রে চিত্রা নদী তীরে পুরাতন ভবন নিয়ে নড়াইল ভিক্টোরিয়া কলেজিয়েট উচ্চ বিদ্যালয়টি অবস্থিত।১৮৫৭ সালে সিপাহী বিদ্রোহের স্মরণীয় এক মুহুর্তে স্বনামধন্য বিদ্যোৎসাহী জমিদার রতন রায় কর্তৃক “নড়াইল ভিক্টোরিয়া স্কুল” নামে এ বিদ্যালয়টি প্রতিষ্ঠিত হয়। স্কুলটি সম্ভবতঃ প্রথম অবস্থায় রূপগঞ্জ বাজারের বর্তমান যেখানে কিরণ কুণ্ডুর বাড়ী সেখানে স্থাপিত হয়। পরবর্তীতে হাসপাতাল র্নিমাণের জন্য যে ভবনটি নির্মিত হয় (হাসপাতালটি চালু না হওয়ায়) সেখানে স্কুলটিকে স্থানান্তরিত করে (বর্তমান পুরাতন কলেজ ভবন) স্থায়ীভাবে পরিচালিত করা হয়। স্কুলটি ইংল্যাণ্ডের তদানিন্তন রানী ভিক্টোরিয়ার নামে নামকরণ করা হয়।
বিদ্যালয়টি ১৮৫৭ সালে এইচ, ই (উচ্চ ইংরাজী) স্কুল হিসেবে স্থায়ীভাবে সরকারী অনুমোদন লাভ করে। পূর্বে স্কুলটি জমিদারগণ কর্তৃক পরিচালিত হত এবং জমিদারগণই ছিলের এর সম্পাদক। প্রাচীন এই বিদ্যালয়ে বহু প্রখ্যাত শিক্ষকগণ শিক্ষকতা করেছেন। যেসব প্রধান শিক্ষকগণ শিক্ষকতা করেছেন তাঁদের মধ্যে বিশেষ উল্লেখযোগ্য হলেন অমৃত রায়, রমেশ ব্যানার্জী, সত্য রায়, গোপেশ্বর লাহিড়ী, নিশি দত্ত, অনুকুল বকসী, সরেন ভট্টাচার্য্য বিশেষ স্বরণীয়। দীর্ঘদিন যাবৎ বিদ্যালয়টির প্রধান শিক্ষকের দায়িত্বে নিয়োজিত আছেন মোঃ মোসলেম উদ্দিন আহম্মদ।


title: নড়াইল ভিক্টোরিয়া কলেজিয়েট উচ্চ বিদ্যালয়

text: ১৮৮৬ সালে জমিদার রতন রায়ের পুত্র চন্দ্রকান্ত রায় কর্তৃক নড়াইল কলেজটি প্রতিষ্ঠিত হবার পর স্কুল ও কলেজ উভয় প্রতিষ্ঠান দুটি যুক্তভাবে একই ভবনে একই শিক্ষকগণ দ্বারা পরিচালিত হতে থাকে। এই জন্য এই সময় প্রতিষ্ঠানটির নামকরণ করা হয়। “নড়াইল ভিক্টোরিয়া কলেজিয়েট স্কুল”। ১৯৬০ সালের দিকে প্রতিষ্ঠানটি দুটি ভাগে বিভক্ত হয়ে যায়। এ সময় বিদ্যালয়টির উন্নয়নে জন্য ব্যাপক ভূমিকা রাখেন তৎকালীন এম এন এ আলতাফ হোসেন। একশত ষাট বৎসরের ঐতিহ্যবাহী এ বিদ্যালয়টি নড়াইল জেলার একটি আদর্শ বিদ্যাপীঠ।


title: শিলাপাথার

text: শিলাপাথার হচ্ছে ভারতের অসম রাজ্যের ধেমাজী জেলার একটি শহর। শহরটি ব্রহ্মপুত্র নদের উত্তর তীরবর্তী গুয়াহাটি শহর থেকে প্রায় ৫০০ কিলোমিটার এবং অরুণাচল প্রদেশ থেকে মাত্র ৭ কিলোমিটার দূরে অবস্থিত।


title: শিলাপাথার

text: এটা ধেমাজী জেলার বাণিজ্যিক কেন্দ্রস্থল যা অসমিয়া, নেপালি, হিন্দি মিশ্রিত এবং বাংলা ভাষী মানুষদের একটি সমন্বিত মিশ্রণ।


title: শিলাপাথার

text: ভারতের ২০০১ সালের আদমশুমারি অনুসারে শিলাপাথার শহরের মোট জনসংখ্যা হল ২২,৩০৭ জন; এরমধ্যে পুরুষ ৫৩% এবং নারী ৪৭%। শিলাপাথারে সাক্ষরতার হার ৬৯%, যা সারা ভারতের সাক্ষরতার হারের ৫৯.৫% চাইতে বেশি। এখানে পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। এই শহরের জনসংখ্যার ১৪% হল ৬ বছর বা তার কম বয়সী।


title: শিলাপাথার

text: লীলবাড়ী বিমানবন্দর যা লখিমপুর জেলার সদরশহর লখিমপুরে পড়ে শিলাপাথারের নিকটতম বিমানবন্দর। খুব কম সংখ্যক উড়ানগুলি লীলবাড়ী বিমানবন্দর থেকে উড়ান দেয় তাই বাণিজ্যিকভাবে সক্রিয় নয় । বগীবিল সেতু নামে  ব্রহ্মপুত্র নদের উপর শিলাপাথার এবং ডিব্রুগড় সংযোগকারী একটি সেতু  নির্মাণের কাজ  চলিতেছে। যাতে যোগাযোগের ব্যবস্থা অনেক ভালো হতে যাচ্ছে,  ডিব্রুগড়ের মোহনবারী বিমানবন্দর প্রবেশ বেশ সহজ হয়ে যাবে  এবং ইহা একটি বাণিজ্যিকভাবে সক্রিয় বিমানবন্দর।


title: শিলাপাথার

text:
রঙিয়া-মোককসেলেং ব্রড গেজ রূপান্তর বর্তমানে সম্পন্ন হয়ে গেছে এবং শিলাপাথার এখন ব্রডগেজ যাত্রাপথে। দৈনন্দিন আন্তঃনগর ট্রেন ১৫৬১৩/ জীএচওয়াই এমজেডএস আইসি দ্রুতগামী
(গুয়াহাটি থেকে মোককসেলেং) {15613/GHY MZS IC EXP (Guwahati to Murkongsleek)}  বিকেল ০৬:১০ ঘটিকাতে গুয়াহাটি থেকে যাত্রা শুরু করে এবং প্রাত ০৩:০০ ঘটিকায় শিলাপাথার পৌঁছায়।


title: শিলাপাথার

text: বগীবিল সেতু  সম্ভবত ২০১৮ ইংরেজীতে সম্পন্ন হবে।


title: শিলাপাথার

text: বর্তমানে এনএচ-৫২ শিলাপাথারের সাথে সংযোগ স্থাপন করে।


title: শিলাপাথার

text: প্রতি বছর বর্ষাকালে অন্তত দুমাসের জন্য শহরটি দেশের অন্যান্য অংশের থেকে বিচ্ছিন্ন থাকে, তথাপি সেখানকার বাসিন্দারা সাময়িক ব্যবস্থা গ্রহণ করে নেয়। সেখানে একটি নির্দিষ্ট স্থানে বাস নিতে হয়। শহরটির বাসিন্দারা কয়েক কিলোমিটার হেঁটে এবং কিছু নৌকো দিয়ে পারি দিয়ে বাস ধরে।


title: শিলাপাথার

text: এখানে রয়েছে আইডিবিআই ব্যাঙ্ক, ভারতীয় স্টেট ব্যাঙ্ক, আসাম গ্রামীণ বিকাশ ব্যাংক, ইউনাইটেড ব্যাঙ্ক অব ইন্ডিয়া, ইউকো ব্যাংক-এর শাখা। এরা এখানে এটিএম পরিষেবাও দেয়।


title: শিলাপাথার

text: শিলাপাথারের প্রধান বিদ্যালয়গুলো হলোঃ শিলাপাথার আবাসিক উচ্চ মাধ্যমিক বিদ্যালয় (১৯৭৩), ডন বস্কো হাই স্কুল, শিলাপাথার (১৯৭১), রেসিডেন্সিয়াল ইংলিশ হাই স্কুল ইত্যাদি। এছাড়াও এখানে পাঁচটি কলেজ রয়েছে।


title: শিলাপাথার

text: শিলাপাথার লখিমপুর (লোকসভা কেন্দ্র) এবং ১১৪ জোনাই (উপজাতি) বিধানসভা কেন্দ্রের একটি অংশ। বর্তমানে ভারতীয় জাতীয় কংগ্রেসের শ্রীযুক্ত প্রধান বড়ুয়া ১১৪ জোনাই (উপজাতি) বিধানসভা কেন্দ্রের বিধায়ক।


title: শিলাপাথার

text: শিলাপাথারে শালীন ল্যান্ডলাইন, মোবাইল এবং ইন্টারনেটের সংযোগ রয়েছে। বেতার ডেটাকার্ড এবং ব্রডব্যান্ড পরিষেবার মাধ্যমে ইন্টারনেট সংযোগ পাওয়া যায়। প্রধান সেলুলার পরিষেবা প্রদানকারীর মধ্যে রয়েছে এয়ারটেল, বিএসএনএল, এয়ারসেল, ভোডাফোন, রিলায়েন্স ইত্যাদি। এছাড়া 3G পরিষেবা শহরে একটি নবতম সংযোজন।এলাকাগুলো হলোঃ লিকাবালি রোড, পাল পট্টি, স্টেশন রোড, হাই সেকন্ডারী রোড, লাচিত নগর, গান্ধী নগর, বামগাঁও, জোনাই রোড, মাধুরী পাথার, সুভাষ পল্লী, জোনাকী নগর, পি.ডব্লু.ডি. কোলোনী, নুতুন মিসিং গাঁও, মেডিকেল রোড, অমৃতপুর, জুনাকী নগর, মেইন রোড, নতুন মিসিং গাঁও, মাঝগাঁও, সোসাইটি, কল্য়াণপুর, রুয়াত লগর, কল্য়াণনগর, ১ নং মিসিং গাঁও, ২ নং মিসিং গাঁও, কঙ্কন নগর, কর্পুনপুলি, লিসাং নগর, জারসাং নগর, জ্য়োতি নগর।


title: রজোনিবৃত্তি

text: রজোনিবৃত্তি () বা মেনোপোজ/মেনোপজ হলো মহিলাদের জীবনের এমন একটি সময় যখন তাদের রজঃস্রাব সম্পূর্ণরূপে বন্ধ হয়ে যায় এবং তারা আর গর্ভধারণ করতে সক্ষম থাকে না। মেনোপোজ সাধারণত ৪৯ থেকে ৫২ বছর বয়সে হয়ে থাকে। সাধারণত মহিলাদের একবছর যাবত রজঃস্রাব বন্ধ থাকলে চিকিৎসকগণ এটাকে মেনোপোজ বা রজোনিবৃত্তি বলে থাকেন। এসময় ডিম্বাশয়ের কার্যক্রম হ্রাস পায় বা বন্ধ হয়ে যায়। সার্জারির মাধ্যমে জরায়ু কেটে ফেললে মেনোপোজের লক্ষণ দ্রুত দেখা দেয়(গড়ে ৪৫ বছর বয়সে)


title: রজোনিবৃত্তি

text: পশ্চিমাবিশ্বে রজোনিবৃত্তির বয়স ৪০ থেকে ৬১ বছর। এবং সর্বশেষ রজঃস্রাবের গড় বয়স ৫১ বছর অস্ট্রেলিয়াতে প্রাকৃতিক রজোনিবৃত্তির গড় বয়স ৫১.৭ বছর।ভারত ও ফিলিপাইন-এ গড়ে ৪৪ বছর বয়সে মেনোপোজ হয়। রজোনিবৃত্তির বয়স সর্বপ্রথম রজঃস্রাব বা সর্বশেষ গর্ভধারণের উপর নির্ভর করেনা। এছাড়া এর সাথে গর্ভধারণ সংখ্যা, সন্তানকে দুগ্ধদান, জন্মবিরতিকরণ বড়ি সেবন, আর্থসামাজিক অবস্থা, জাতিগত পরিচয়, উচ্চতা বা ওজনের কোনো সম্পর্ক নেই।


title: রজোনিবৃত্তি

text: রজোনিবৃত্তি একটি প্রাকৃতিক প্রক্রিয়া। ক্ষীণদেহী মহিলাদের তাড়াতাড়ি রজোনিবৃত্তি ঘটে। এছাড়া ধূমপায়ী ও অপুষ্টির স্বীকার মহিলাদের মেনোপোজ আগে হয়। সিলিয়াক ডিজিজে আক্রান্ত মহিলারা চিকিৎসা না পেলে অল্প বয়সে রজোনিবৃত্তির স্বীকার হয়।


title: রজোনিবৃত্তি

text:
অন্যান্য কারণগুলোর মধ্যে রয়েছে সার্জারি করে ডিম্বাশয় কেটে ফেলা, কেমোথেরাপি ইত্যাদি। বয়স বাড়ার সাথে সাথে গোনাডোট্রোপিন হরমোনের প্রতি ডিম্বাশয়ের সংবেদনশীলতা কমে যায়,
এর প্রাথমিক ফলিকলের সংখ্যা ও কার্যক্রম হ্রাস পায় এবং ডিম্বাশয় থেকে ইস্ট্রোজেন ও প্রজেস্টেরন ক্ষরণ বন্ধ হয়ে যায়।
প্রান্তীয় টিস্যুতে অ্যারোমাটাইজেশনের মাধ্যমে অ্যান্ড্রোস্টেনেডিওন হরমোন থেকে অল্প পরিমাণ ইস্ট্রোন ( ইস্ট্রোজেনের রূপভেদ) তৈরি হয়।
রজোনিবৃত্তির পরে এই ইস্ট্রোনই হলো ইস্ট্রোজেনের প্রধান উৎস। রক্ত বা প্রস্রাবে হরমোনের মাত্রা দেখে রজোনিবৃত্তি সম্পর্কে নিশ্চিত হওয়া যায়। মেনোপোজ হলো "মেনার্কি" ( যখন নারীদের প্রথম রজঃস্রাব আরম্ভ হয়) এর বিপরীত।


title: রজোনিবৃত্তি

text:
রজোনিবৃত্তির পূর্বে রজঃস্রাব অনিয়মিতভাবে হতে থাকে। অনিয়মিত রজঃস্রাব বলতে বুঝানো হচ্ছে যে এটা অল্প বা বেশি সময় ধরে চলতে পারে অথবা হালকা বা বেশি পরিমাণ রক্তপাত হতে পারে। এই সময়টাতে মহিলাগণ বিভিন্ন সমস্যার সম্মুখীন হন যেমন এক ধরণের গরম আভা বা উষ্ণতা অনুভব করেন যা দেহ থেকে মুখমণ্ডলের দিকে ছড়িয়ে যায় যা হট ফ্লাশ (hot flushes) নামে পরিচিত। এটা ত্রিশ সেকেন্ড থেকে দশ মিনিট পর্যন্ত স্থায়ী হতে পারে। এর সাথে কাঁপুনি, রাতের বেলা অতিরিক্ত ঘাম, ত্বক লালচে হওয়া প্রভৃতি লক্ষণ থাকতে পারে। হট ফ্লাশ প্রায় ৭৫% মহিলার ক্ষেত্রে ঘটে এবং প্রায়শই এক বা দুই বছরের মধ্যে বন্ধ হয় যায়। এই সময় যোনিপথের শুষ্কতা, নিদ্রাহীনতাসহ
বিভিন্নরকম মানসিক পরিবর্তন পরিলক্ষিত হয়।


title: রজোনিবৃত্তি

text:
সকল মহিলার ক্ষেত্রে এই লক্ষণসমূহ সমান ভাবে প্রকাশ পায় না।
অন্যান্য লক্ষণসমূহের মধ্যে রয়েছে যৌনমিলনে ব্যথা অনুভব করা(Dyspareunia), যোনিপথের ঝিল্লি পাতলা হওয়া ও স্থিতিস্থাপকতা কমে যাওয়া, প্রস্রাব আটকে রাখার অক্ষমতা(ইউরিনারি ইনকন্টিনেন্স), ত্বকের শুষ্কতা, ওজন বৃদ্ধি, স্তনের আকার বৃদ্ধি ও ব্যথা(mastodynia), জয়েন্টে ব্যথা, মাথা ব্যথা, বুক ধড়ফড় ইত্যাদি।


title: রজোনিবৃত্তি

text:
মানসিক সমস্যার মধ্যে রয়েছে উদ্বিগ্নতা, অস্থিরতা, মনযোগহীনতা, স্মৃতিশক্তি কমে যাওয়া ইত্যাদি।
রজোনিবৃত্তির ফলে মহিলাদের অ্যাথেরোসক্লেরোসিস, হার্ট অ্যাটাক, স্ট্রোক, অস্টিওপোরোসিস বা অস্থিক্ষয়ের ঝুঁকি বাড়ে। তবে ওজন, রক্তচাপ ও রক্তের চর্বি নিয়ন্ত্রণ, ধূমপান পরিত্যাগ করার মাধ্যমে এ সকল রোগের ঝুঁকি কমানো সম্ভব।


title: গৌড় রাজ্য

text:
গৌড় রাজ্য মধ্য ও ধ্রুপদী যুগের বঙ্গদেশ-র একটি রাজ্য ছিল।
গৌড় রাজ্য বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক। তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে দক্ষিণ-পশ্চিমে কর্ণসুবর্ণ নামক স্থানে ছিল।


title: গৌড় রাজ্য

text: চৈনিক পরিব্রাজক, হিউয়েন সাং রাজা শশাঙ্ক শাসিত উড়িষ্যার একটি এলাকা থেকে কর্ণসুবর্ণ পর্যন্ত ভ্রমণ করেছিলেন। পুণ্ড্রবর্ধনও যে গৌড়ের অংশ ছিল এটা নির্দিষ্ট কোন প্রাচীন নথিতে উল্লেখ নেই।


title: গৌড় রাজ্য

text: প্রমাণ অনুযায়ী গৌড় রাজ্যের সাথে রাঢ় অঞ্চলের বিবাদ ছিল। যদিও কৃষ্ণ মিশ্রের (একাদশ অথবা দ্বাদশ শতাব্দী) "প্রবোধ-চন্দ্রোদয়"-এ উল্লেখ, আছে যে (বর্তমান) হুগলি এবং হাওড়া জেলার রাঢ় (বা রাঢ়পুরি) ও ভূরিষরেষঠিকা গৌড় রাষ্ট্রের অন্তর্ভুক্ত ছিল, কিন্তু যাদব রাজা প্রথম জাইতুগির শিলালেখে উল্লেখিত যে রাঢ় গৌড় রাজ্য থেকা আলাদা।


title: গৌড় রাজ্য

text: ত্রয়োদশ ও চতুর্দশ শতাব্দীর জৈন লেখকদের বিভিন্ন পাণ্ডুলিপি অনুযায়ী গৌড় বর্তমান মালদা জেলার লক্ষণাবতীর সাথে একীভূত।


title: গৌড় রাজ্য

text: শশাঙ্কের মৃত্যুর পর ক্ষমতায় বসেন তাঁর পুত্র মানব, যিনি ৮ মাস পর্যন্ত গৌড়ের শাসনকার্য চালান। তার কিছুকাল পরই গৌড়, সম্রাট হর্ষবর্ধণ এবং কামরূপের রাজা ভাস্কর বর্মণ কর্তৃক দুভাগে বিভক্ত হয়ে যায়। এমনকি তারা কর্ণসুবর্ণ পর্যন্ত দখল করে নেয়।


title: গৌড় রাজ্য

text:
পাল রাজারা নিজেদের বঙ্গেশ্বর (বঙ্গের পালন কর্তা) ও গৌড়েশ্বর (গৌড়ের পালন কর্তা) বলে উল্লেখ করতেন।
একইভাবে সেন রাজারাও তাদের গৌড়েশ্বর হিসেবে পরিচয় দিতেন। এভাবে গৌড় এবং বঙ্গ (vanga) নামদুটি একই অর্থে অর্থাৎ একসাথে সারা বাংলার জন্য প্রচলিত হতে থাকে।


title: গৌড় (দ্ব্যর্থতা নিরসন)

text: গৌড় বলতে বুঝাতে:


title: বড় আহ্নিক মন্দির, পুঠিয়া

text: বড় আহ্নিক মন্দির পুঠিয়া মন্দির চত্বরের সর্ব দক্ষিণে অবস্থিত মন্দির। এটি রাজশাহীর পুঠিয়া উপজেলায় অবস্থিত। পুঠিয়ার রাজারা এটি নির্মাণ করেন।


title: বড় আহ্নিক মন্দির, পুঠিয়া

text: রাজশাহী জেলা সদর হতে ৩২ কিঃ মিঃ উত্তর-পূর্ব দিকে ঢাকা-রাজশাহী মহাসড়কের পাশেই এর অবস্থান। এর ঠিক উত্তর পাশে ছোট গোবিন্দ মন্দির অবস্থিত।


title: বড় আহ্নিক মন্দির, পুঠিয়া

text: পুর্বমুখী এই মন্দিরে পাশাপাশি তিনটি কক্ষ আছে। মাঝের কক্ষটি তুলনামুলকভাবে বড় এবং পাশের কক্ষ দুইটি বর্গাকৃতির ও সম আয়তনের। এই কক্ষ দুইটিতে একটি করে সরু প্রবেশ পথ আছে। মন্দিরের পুর্ব দিকে তিনটি খিলান দরজা এবং উপরে দৌচালা আকৃতির ছাদ আছে। আয়তাকার এ মন্দিরের উত্তর, দক্ষিণ ও পশ্চিম পাশের দেয়াল সমতল এবং সেখানে কোন অলংকরণ নেই। তবে সাম্নের দিকের দেয়াল পোড়ামাটির চিত্রফলক দ্বারা সজ্জিত।


title: গৌড়ীয় নৃত্য

text: গৌড়ীয় নৃত্য অথবা গৌড় নাচ, একধরণের বাঙালি ঐতিহ্যগত শাস্ত্রীয় নৃত্যকলা। এই নৃত্যকলাটি প্রাচীন বঙ্গের রাজধানী গৌড়ে উৎপন্ন।


title: গৌড়ীয় নৃত্য

text: বাঙালি নৃত্যশিল্পী মহুয়া মুখোপাধ্যায় এই গৌড়ীয় নৃত্যের পুনঃনির্মাণ করেছেন। তবে এই নৃত্যকলাটি সঙ্গীত নাটক আকাদেমি কর্তৃক ভারতীয় শাস্ত্রীয় নৃত্য হিসেবে স্বীকৃতি প্রাপ্ত নয়, কিন্তু এটা নিয়ে গবেষণা করলে ভারতের সংস্কৃতি মন্ত্রণালয় কর্তৃক বৃত্তি প্রদান করা হয়। Scholarly reception of the reconstruction ranges from caution to scepticism.


title: ডিপলো

text: থমাস ওয়েস্লি পেন্টজ () (জন্ম- নভেম্বর ১০, ১৯৭৮), আমেরিকার একজন ডিজে, রেকর্ড প্রযোজক, রেপা্‌র, গায়ক, গীতিকার এবং রেকর্ড নির্বাহী যিনি অধিক পরিচিত ডিপলো নামে। তিনি মেজর ল্যাজারের সহ-প্রতিষ্ঠাতা এবং প্রধান সদস্য। সেই সাথে তিনি রেকর্ড কোম্পানি ম্যাড ডিসেন্টের প্রতিষ্ঠাতা এবং এটি পরিচালনা করেন। অন্যান্য কাজ মধ্যে, তিনি ফিলাডেলফিয়ায় একজন স্কুল শিক্ষক হিসেবে কাজ করেছেন। তার ইপি "রেভলুশন" আমেরিকার "বিলবোর্ড" ২০০-এর ৬৮ নম্বরে স্থান করে নিয়েছিল। এই গানটি পরবর্তীতে "হ্যুন্দাই" এর বিজ্ঞাপনে এবং ডাব্লিউডাব্লিউই ২কে১৭-এর সাউণ্ড-ট্রেকেও দেখা গিয়েছে।


title: ডিপলো

text: ডিপলো ১৯৭৮ সালের ১০ই নভেম্বর মিসিসিপির টুপেলোয় জন্মগ্রহণ করেন। তার বাবার নাম বারবারা জেয়ান এবং মায়ের নাম থমাস পেন্টজ। তিনি জার্মান এবং ইংরেজি বংশদ্ভুত। তিনি তার বাল্যকালের অধিকাংশ সময় মিয়ামিতে অতিবাহিত করেছেন, যেখানে তিনি মিয়ামি ব্যাস-এর ধারনা পেয়েছিলেন। তিনি ১৯৯৭ সালে University of Central Florida-এ ভর্তি হন, তারপর ফিলাডেলফিয়ায় চলে আসেন Temple University-তে পড়ালেখা করার জন্য, যেখানে তিনি প্রথমবারের মতো ডিজে হিসেবে আবির্ভূত হয়েছিলেন।


title: ডিপলো

text: মেজর ল্যাজার এবং ম্যাড ডিসেন্ট ছাড়া, ডিপলোকে দেখা যায় 'অল দ্য লিটল ইনফ্লুয়েন্সেস'-কে সমর্থন করতে। একটি টেলিভিশনের জন্য খুব সম্প্রতি তার কেন্দ্রবিন্দু স্থানান্তরিত হয়েছে নিউ অরলেন্সের 'বাউন্স'-এর ওপর। . তিনি ৫৫তম গ্র্যামি অ্যাওয়ার্ড এবং ৫৮তম গ্র্যামি অ্যাওয়ার্ড-এ "অ শাস্ত্রীয় প্রযোজক" হিসেবে মনোনীত হয়েছেন। ২০১৪ সালের হিসেবে, ডিপলো বিবিসি রেডিও ১/ ১এক্সট্রা-তে প্রতি রবিবার ৪টা-৬টা পর্যন্ত একটা অনুষ্ঠান করত।


title: গৌড়, নেপাল

text: গৌড়া, নেপাল হল উত্তর-মধ্য নেপালের, গণ্ডকী অঞ্চল ভুক্ত জেলা লমজুঙ জেলার একটি গ্রাম উন্নয়ন সমিতি। ১৯৯১ সালে নেপালের জনগণনা অনুসারে এখানকার জনসংখ্যা ৩৩২৫ জন, যার ৬৫০টি আলাদা-আলাদা পরিবারে ববসবাস করছেন।


title: গৌড়, নেপাল

text: ২০১৫ সালের এপ্রিলের ভূমিকম্পে গ্রামটি ভীষণভাবে আক্রান্ত হয়। লামাজং জেলার বিচাউর, দুধপোখারি, ইলমপোখারি, কোল্কও এবং প্যারজং ইত্যাদি সর্বাধিক ভূমিকম্প আক্রান্ত গ্রামগুলির মধ্যে গৌড়া গ্রামটিও একটি। লমজুঙ জেলার ৪টি মৃত্যুর মধ্যে নেপ্তি তামাং, ৯১, শের বাহাদুর তামাং, ৬২, এবং সাড়ে তিনমাস বয়সী সুমিত বিকা এই তিন জনই এই গ্রামের।


title: ২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ

text: ২০১৬ গ্রীষ্মকালীন অলিম্পিকের উদ্বোধনী অনুষ্ঠানে অংশগ্রহণকারী দেশসমূহের ক্রীড়াবিদ ও কর্মকর্তাদের কুচকাওয়াজ অনুষ্ঠিত হয়। রিও দি জেনেরিওর মারাকানা স্টেডিয়ামে অনুষ্ঠিত এ কুচকাওয়াজ অনুষ্ঠানে তারা স্ব-স্ব দেশের পতাকা ও পরিচিতিসূচক প্লেকার্ড নিয়ে অংশ নেন। প্রত্যেক পতাকা বাহক নিজ দেশের জাতীয় অলিম্পিক কমিটি কর্তৃক কিংবা সংশ্লিষ্ট ক্রীড়াবিদই নির্ধারণ করে থাকেন। অলিম্পিকের ঐতিহ্য অনুযায়ী এ ক্রীড়ার উৎপত্তি স্থান হিসেবে পরিচিত গ্রীস সর্বাগ্রে মাঠে প্রবেশ করে। বিভিন্ন দেশের শরণার্থীদের নিয়ে গড়া শরণার্থী অলিম্পিক দল গ্রীসের পর মাঠে প্রবেশ করে ও দর্শকদের দাঁড়ানো অবস্থায় অভিবাদন পায়। অন্যদিকে অংশগ্রহণকারী দলসমূহের কুচকাওয়াজের পর সর্বশেষে স্বাগতিক ব্রাজিলের ক্রীড়াবিদ ও কর্মকর্তাগণ মাঠে ঢুকে। বাদ-বাকী অন্যান্য দেশ স্বাগতিক দেশের ভাষায় অক্ষরক্রমিক অনুযায়ী মাঠে প্রবেশ করে।


text: কুচকাওয়াজে অংশগ্রহণকারী দেশসমূহের তালিকার সাথে মিল রেখে দেশ ও তাদের পতাকা বাহকের নামের তালিকা নিম্নে দেয়া হয়েছে। নামগুলো আইওসি কর্তৃক আনুষ্ঠানিকভাবে প্রদেয়।


title: ডায়াচৌম্বক পদার্থ

text: যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের বিপরীত দিকে সামান্য চুম্বকত্ব লাভ করে তাদেরকে ডায়াচৌম্বক পদার্থ বলে।


title: প্যারাচৌম্বক পদার্থ

text: সংগা:


title: প্যারাচৌম্বক পদার্থ

text: যে সকল পদার্থকে চৌম্বক ক্ষেত্রে রাখলে চোম্বকক্ষেত্র দ্বারা দুর্বলভাবে আকর্ষিত হয় অর্থাৎ চুম্বকক্ষেত্রের উৎসের দিকে যাওয়ার চেষ্টা করে তাদের প্যারাচৌম্বক পদার্থ বলে |


title: প্যারাচৌম্বক পদার্থ

text: উদাহরণ:


title: প্যারাচৌম্বক পদার্থ

text: অ্যালুমিনিয়াম,অক্সিজেন,টাইটেনিয়াম,আইরন অক্সাইড ইত্যাদি |


title: প্যারাচৌম্বক পদার্থ

text: প্যারাচোম্বকত্ব এর উৎস:


title: প্যারাচৌম্বক পদার্থ

text:
সাধারণত প্যারাচৌম্বকত্ত্ব সেই সব পদার্থে দেখা যাই যাদের পরমাণুর সর্ব শেষ কক্ষ কে বিজোড় ইলেক্ট্রন থাকে | ইলেক্ট্রন গুলো আবদ্ধ  কক্ষে আবর্তন করার জন্যে তড়িত উৎপন্ন হয় |এই আবর্তন কারি ইলেক্ট্রনগুলো চৌম্বক দ্বিমেরু এর সাথে তুলনা করা যেতে পারে যাদের অভিমুখ তাদের নিম্ন অথবা উর্ধগামী স্পিনের অভিমুখের দ্বারা নির্ধারিত হয় |যুগ্ম সংখ্যাক ইলেক্ট্রন থাকলে  নিম্ন এবং  উর্ধগামী স্পিন একে অপরকে প্রশমিত কাদের দেয়,এরফলে সমষ্টি গতভাৱে মোট স্পিন শূন্য   অর্থাৎ মোট দ্বিমেরু ভ্রামক  শূন্য  হয় |কিন্তু বিজোড় ইলেক্ট্রন সম্পন্ন পরমাণুর একটি মোট দ্বিমেরু ভ্রামক থাকে |সাধারণ উস্নতাই কোন প্যারাচৌম্বক পদার্থে সমস্ত পরমাণুর দ্বিমেরু ভ্রামক  গুলো  বিভিন্ন অভিমুখে সজ্জিত থাকে এরফলে পদার্থের কোনো চৌম্বক ধৰ্ম দেখা যাই না | যখন পদার্থ টিকে একটি চৌম্বকক্ষেত্রে রাখা হয় সমস্ত বিজোড় ইলেক্ট্রন গুলোর দ্বিমেরু ভ্রামক গুলি চৌম্বকক্ষেত্রের অভিমুখে ঘোড়ার চেষ্টা করে  কিন্তু সেই উস্নতার  তাপশক্তি(KT ,যেখানে  k =বোল্টজম্যান ধ্রুবক )   দ্বিমেরু ভ্রামক গুলো কে চোম্বকক্ষেত্রের বিপরীত অভিমুখে রাখার চেষ্টা করে |ফলসরূপ দ্বিমেরু ভ্রামক গুলি চোম্বকক্ষেত্র এর সাথে একটি কোনে সজ্জিত থাকে  এরফলে অল্প চৌম্বকত্ত্ব এর সৃষ্টি হয় |
যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে সামান্য চুম্বকত্ব লাভ করে তাদেরকে প্যারাচৌম্বক পদার্থ বলে।


title: ফেরোচৌম্বক পদার্থ

text: যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে শক্তিশালী চুম্বকত্ব লাভ করে তাদেরকে ফেরোচৌম্বক পদার্থ বলে।


title: পলিমারকরণ বিক্রিয়া

text: পলিমার রসায়নে একই পদার্থের অসংখ্য অণু বা একাধিক পদার্থের অসংখ্য অণু পরস্পরের সাথে যুক্ত হয়ে বৃহৎ অণু গঠন করার প্রক্রিয়াকে পলিমারকরণ বিক্রিয়া () বলে। পলিমারকরন বিক্রিয়ায় অংশগ্রহণকারী বিক্রিয়ককে মনোমার এবং উৎপন্ন বৃহৎ অণুকে পলিমার বলে।


title: পলিমারকরণ বিক্রিয়া

text: বিক্রিয়ক এর কার্যকরী মূলক এবং স্টেরিক প্রভাবের উপর নির্ভর করে পলিমারকরণ বিক্রিয়া বিভিন্ন বিক্রিয়া কৌশল এর মাধ্যমে সম্পন্ন হয়। সাধারণ পলিমারকরণ বিক্রিয়া তে অ্যালকিন সমূহ মুক্ত মূলক বিক্রিয়া কৌশল অর্থাৎ ফ্রী-রেডিক্যাল মেকানিজম অনুসারে পলিমার গঠন করে; অপরদিকে যেসব বিক্রিয়া তে কার্বনিল মূলক এর প্রতিস্থাপন এর প্রয়োজন হয়, তারা অধিকতর জটিল সংশ্লেষণ এর মাধ্যমে পলিমার গঠন করে। অ্যালকেন সমূহ শুধুমাত্র শক্তিশালী অ্যাসিড এর উপস্থিতি তে পলিমার গঠন করে।


title: পলিমারকরণ বিক্রিয়া

text: যেহেতু অ্যালকিন সমূহ সাধারণ পলিমারকরণ বিক্রিয়ার মাধ্যমে তৈরি হয়, তারা ফ্রী-রেডিক্যাল মেকানিজম অনুসারে অনেক প্রয়োজনীয় যৌগ যেমন পলিইথিলিন এবং পলিভাইনাল ক্লোরাইড (পিভিসি) তৈরি করে, যা বাণিজ্যিক পণ্য যেমন পাইপিং, ইনসুলেসন, প্যাকেজিং ইত্যাদি উৎপাদন প্রক্রিয়া তে প্রয়োজনীয়তার কারনে প্রতি বছর অধিক পরিমাণে প্রস্তুত করা হয়। সাধারণত, যে সব পলিমারে একই মনোমার ইউনিট পরপর যুক্ত হয়ে দীর্ঘ শিকল অথবা কাঠামো গঠন করে তাদের "হোমোপলিমার" বলা হয় যেমন পিভিসি, অপরদিকে যখন একাধিক মনোমার যুক্ত হয়ে পলিমার গঠন করে তখন তাদের "কো-পলিমার" বলা হয়।


title: পলিমারকরণ বিক্রিয়া

text: অন্যান্য মনোমার ইউনিট, যেমন ফরমালডিহাইড হাইড্রেটস অথবা সরল অ্যালডিহাইড, অল্প তাপমাত্রায় পলিমারাইজ হয়ে ট্রাইমার গঠন করে যা ৩টি মনোমার ইউনিট দ্বারা গঠিত, যা অধিকতর বিক্রিয়ার মাধ্যমে টেট্রামার অথবা চার মনোমার ইউনিট যৌগ গঠন করে। অধিকতর যৌগ সমূহ কে অলিগোমার বলা হয়ে থাকে। সাধারণত ফরমালডিহাইড খুবই সক্রিয় ইলেক্ট্রোফাইল যা হেমিঅ্যাসিটাল ইন্টারমিডিইয়েটের নিউক্লিওফিলিক সংযোজন সমর্থন করে, যেটা সাধারণত স্বল্প-স্থায়ী এবং অস্থিতিশীল 'মধ্য-পর্যায়' যৌগ যা উপস্থিত অন্যান্য যৌগের সাথে বিক্রিয়া করে স্থায়ী পলিমারিক যৌগ গঠন করে।


title: পলিমারকরণ বিক্রিয়া

text: পলিমারকরণ বিক্রিয়া সাধারণত দুই প্রকার হয়ে থাকে।


title: পলিমারকরণ বিক্রিয়া

text:
একই বিক্রিয়কের অসংখ্য অণু যখন যুক্ত হয়ে পলিমার তৈরী করে তখন তাকে যুত বা সংযোজন বিক্রিয়া (Addition polymerization) বলে। যুত পলিমারকরণ বিক্রিয়ায় সাধারণত দ্বিবন্ধন বিশিষ্ট কোন অ্যালকিন অণু মনোমার হিসেবে বিক্রিয়া করে। এই বিক্রিয়ার সময় কোন প্রকার ক্ষুদ্র অণুর অপসারণ হয় না।
যখন একাধিক যৌগের অসংখ্য অণু পরস্পরের সাথে বিক্রিয়া করে পলিমার তৈরী করে তখন তাকে ঘনীভবন পলিমারকরন বিক্রিয়া বলে। ঘনীভবন বিক্রিয়ায় সাধারনত অ্যালকোহল, অ্যালডিহাইড, অ্যামিন এবং জৈব অ্যাসিডের অণু মনোমার হিসেবে ব্যবহার করা হয়ে থাকে। এই বিক্রিয়ার সময় জল ( HO) এবং কার্বন ডাই অক্সাইড (CO) অণুর অপসারন হয়ে থাকে। নাইলন পলিমার ঘনীভবন পলিমারকরন বিক্রিয়ার দ্বারা তৈরী করা হয়। এছাড়াও একাধিক প্রাকৃতিক পলিমার (স্টার্চ, সেলুলোজ ইত্যাদি) ঘনীভবন পলিমারকরন পক্রিয়ার দ্বারা সৃষ্টি হয়ে থাকে।
অধিকাংশ ফটোপলিমারকরণ বিক্রিয়া সাধারণত সংযোজন বিক্রিয়া বা চেইন-গ্রোথ পলিমারকরণ বিক্রিয়ার মাধ্যমে সম্পন্ন হয় যেখানে দৃশ্যমান বা অতিবেগুনী আলো শোষণের মাধ্যমে বিক্রিয়ার সূচনা হয়। বিক্রিয়ক মনোমার সরাসরি আলো শোষণ করতে পারে, অথবা কোন ফটোসেনসিটাইজার প্রথমে আলো শোষণ করে এবং পরে সে শক্তি মনোমারে স্থানান্তর করে। একই মনোমারের তাপীয় পলিমারকরণের ক্ষেত্রে শুধুমাত্র সূচনা স্তর ভিন্ন হয়, বিস্তারণ স্তর, সমাপ্তি এবং চেইন স্থানান্তর স্তর অপরিবর্তিত থাকে। স্টেপ-গ্রোথ বা ঘনীভবন ফটোপলিমারকরণ বিক্রিয়ায় শোষিত আলো ২টি কো-মনোমারের মধ্যে ঘনীভবন বিক্রিয়াকে প্রভাবিত করে যা আলোর অনুপস্থিতিতে বিক্রিয়া করে না। বিস্তারণ বা প্রোপাগেশন চক্র শুরু হয় না কারণ প্রতি স্তর বৃদ্ধিতে আলোর প্রয়োজন হয়।


title: পলিমারকরণ বিক্রিয়া

text: ফটোগ্রাফিক অথবা প্রিন্টিং প্রক্রিয়ায় ফটোপলিমারকরণ ব্যাবহার করা যায় কারণ শুধুমাত্র আলোক সংস্পর্শে আসা অঞ্চলেই পলিমারকরণ হয়। বিক্রিয়া শেষে অবশিষ্ট মনোমার সমূহকে আলোক সংস্পর্শে না আসা অঞ্চল থেকে অপসারণ করা হলে পলিমারিক ছবি পাওয়া যায়। থ্রিডি প্রিন্টিং প্রক্রিয়ায় ফটোপলিমারকরণ ব্যাবহার করা হয়ে থাকে।


title: হ্যারিস জাং

text: হ্যারিস্ জে লন্ডনের একজন যুবক গায়ক। সে ১৭ বছর বয়সেই এওকিং রেকর্ডসে গান গাওয়ার সুযোগ পায়। সে ওই খানে ইসলামিক গান গেয়ে অল্প কয়েক বছরের মধ্যই সকলের মধ্য জনপ্রিয় হয়ে ওঠে। তার প্রথম এলবামের নাম হলো সালাম। এই এলব্যামটি এখন প্রকাশিত। সে মাহার জিয়ান থেকে সুরু করু সুরাজ আলী সবাইকে সাথে করে গান গায়। সে এককভাবে অনেক গানও গেয়েছিল। সে বর্তমানে লন্ডনের একজন বাসিন্দা


title: অনুঘটন

text: রাসায়নিক বিক্রিয়ার গতি বাহ্যিক কোন পদার্থের উপস্থিতিতে বৃদ্ধি পাওয়ার ঘটনাকে অণুঘটন বলে এবং ঐ বাহ্যিক পদার্থকে অণুঘটক বলে। অণুঘটকের উপস্থিতিতে বিক্রিয়ার জন্যে প্রয়োজনীয় শক্তির (সক্রিয়ন শক্তি ইংরেজিঃ activation energy) পরিমাণ কমে যায় এবং ফলস্বরূপ বিক্রিয়ার গতি বৃদ্ধি পায়। অণুঘটক বিক্রিয়ার পরে অপরিবর্তিত থাকে।


title: অনুঘটন

text: ১৭৯৪ সালে রসায়নবিদ এলিজাবেথ ফুলহেম অণুঘটকের ধারণা প্রথম প্রয়োগ করেন তার লেখা বইয়ে। এরপর ১৮৩৫ সালে আরেক রসায়নবিদ জন্স জেকন ব্রাজিলিয়াস অণুঘটকের কথা উল্লেখ করেন। এদের ছাড়াও ১৮শ শতাব্দী আরো কয়েকজন বিজ্ঞানী অণুঘটকের ওপর কাজ করে গেছেন। বিজ্ঞানী হামফ্রে ডেভি প্রথম প্ল্যাটিনামকে অণুঘটক হিসেবে ব্যবহার করেন। ১৮৮০ সালের দিকে বিজ্ঞানী ফ্রেডরিখ উইলহেল্ম অসওয়াল্ড অণুঘটকের ওপর নিয়মানুগ বিশ্লেষণ শুরু করেন।


title: অনুঘটন

text: অণুঘটক এবং অণুঘটন প্রধানত চার প্রকারের হয়ে থাকে।


title: অনুঘটন

text: যে অণুঘটকের উপস্থিতিতে রাসায়নিক বিক্রিয়ার গতি বৃদ্ধি পায় তাকে ধনাত্মক অণুঘটক এবং ঐ প্রক্রিয়াকে ধনাত্মক অণুঘটন বলে। উদাহরনঃ পরিক্ষাগারে অক্সিজেন প্রস্তুতির সময় পটাশিয়াম ক্লোরেটের সাথে ম্যাঙ্গানিজ ডাই অক্সাইড ধনাত্মক অণুঘটক হিসেবে কাজ করে।


title: অনুঘটন

text: যে অণুঘটকের উপস্থিতিতে রাসায়নিক বিক্রিয়ার গতি হ্রাস পায় তাকে ঋনাত্মক অণুঘটক এবং ঐ প্রক্রিয়াকে ঋনাত্মক অণুঘটন বলে। উদাহরনঃ সোডিয়াম সালফাইড বায়ুর অক্সিজেন দ্বারা জারিত হওয়ার সময় গ্লিসারিন ঋনাত্মক অণুঘটকের কাজ করে।


title: অনুঘটন

text: কোন রাসায়নিক প্রক্রিয়ায় উৎপন্ন পদার্থ যদি ঐ বিক্রিয়াতে অণুঘটকের কাজ করে তখন সেই উৎপন্ন পদার্থকে স্বপ্রভাবক ও ঐ প্রক্রিয়াকে স্বপ্রভাবন বলে। যেমন, পারম্যাঙ্গানেটকে অ্যাসিড দ্রবনে যোগ করলে শুরুতে পারম্যাঙ্গানেটের বর্ণ ধীরে ধীরে অন্তর্নিহিত হতে থাকে এবং পরে এই প্রক্রিয়ার বেগ বৃদ্ধি পায়। কারণ, শুরুতে পারম্যাঙ্গানেটের সঙ্গে অ্যাসিডের বিক্রিয়ায় ম্যাঙ্গানিজ আয়ন (Mn) স্বপ্রভাবক রূপে কাজ করে।


title: অনুঘটন

text: একটি বিক্রিয়ার প্রভাবে অন্য আরেকটি বিক্রিয়কের ক্রিয়া প্রভাবিত হলে প্রক্রিয়াটিকে আবিষ্ট অণুঘটন বলে। যেমন, সোডিয়াম সালফাইট দ্রবণ এবং সোডিয়াম আর্সেনাইট দ্রবণ কেউই পৃথকভাবে অক্সিজেন দ্বারা জারিত হয় না। কিন্তু এই দুই লবণের মিশ্র দ্রবণ অক্সিজেন কর্তৃক জারিত হয়।


title: অনুঘটন

text: অণুঘটক কঠিন, তরল এবং গ্যাসীয়, এই তিন অবস্থাতেই বিরাজমান হতে পারে। বিক্রিয়ক এবং অণুঘটকের ভৌত অবস্থার ওপর নির্ভর করে অণুঘটন এবং অণুঘটককে দুই ভাগে বিভক্ত করা হয়েছেঃ


title: অনুঘটন

text: যখন বিক্রিয়ক এবং অণুঘটকের ভৌত অবস্থা একই হয় তখন সেই বিক্রিয়াকে সমসত্ত্ব অণুঘটন এবং ঐ অণুঘটককে সমসত্ত্ব অণুঘটক বলে। যেমন, কার্বক্সিলিক অ্যাসিড থেকে এস্টার তৈরীর সময় দ্রবীভূত H সমসত্ত্ব অণুঘটকের কাজ করে।


title: অনুঘটন

text: যখন অণুঘটকের ভৌত অবস্থা বিক্রিয়কের ভৌত অবস্থার থেকে পৃথক হয় তখন সেই বিক্রিয়াকে অসমসত্ত্ব অণুঘটন এবং ঐ অণুঘটককে অসমসত্ত্ব অণুঘটক বলে। যেমন, হেবার বস পদ্ধতিতে কঠিন লোহার টুকরো ব্যবহার করা হয় নাইট্রোজেন এবং হাইড্রোজেন গ্যাস থেকে অ্যামোনিয়া গ্যাস তৈরীর সময়।


title: অনুঘটন

text: সমসত্ত্ব এবং অসমসত্ত্ব অণুঘটক এর কর্ম পদ্ধতি পৃথক হয়।


title: অনুঘটন

text: সমসত্ত্ব অণুঘটকের ক্ষেত্রে অণুঘটক সাধারনত যে কোন এক বা একাধিক বিক্রিয়কের সাথে বিক্রিয়া করে একটি মধ্যবর্তী অস্থায়ী যৌগ (ইন্টারমিডিয়েট, intermediates) তৈরী করে। পরে সেই মধ্যবর্তী অস্থায়ী যৌগ নিজে বিয়োজিত হয়ে অথবা অন্য বিক্রিয়কের সাথে বিক্রিয়া করে মূল বিক্রিয়াজাত পদার্থ উৎপন্ন করে এবং বিক্রিয়ার শেষে অণুঘটক অপরিবর্তিত থাকে। যেমন,


title: অনুঘটন

text: ক + খ → গ এই বিক্রিয়ায় যদি "অ" অণুঘটক ব্যবহার করা হয় তবে নিম্নরূপ চারটি ধাপের মধ্যে দিয়ে "গ" পদার্থ উৎপন্ন হবে।


title: অনুঘটন

text: ক + অ → কঅ (১)


title: অনুঘটন

text: খ + কঅ → কখঅ (২)


title: অনুঘটন

text: কখঅ → গঅ (৩)


title: অনুঘটন

text: গঅ → গ + অ (৪)


title: অনুঘটন

text: অন্যদিকে অসমসত্ত্ব অণুঘটনের ক্ষেত্রে বিক্রিয়ক এবং অণুঘটকের ভৌত অবস্থা পৃথক হওয়ায় কর্ম পদ্ধতি সামান্য আলাদা হয়। অণুঘটক যদি কঠিন পদার্থ হয় তাহলে নিম্ন লিখিত ভাবে বিক্রিয়াটি সম্পূর্ণ হয়ঃ


title: অনুঘটন

text: (১) প্রথমে অণুঘটকের পৃষ্ঠতলে একটি বিক্রিয়কের অণুগুলি রাসায়নিকভাবে অধিশোষিত হবে।


title: অনুঘটন

text: (২) ফলস্বরূপ অণুঘটকের পৃষ্ঠতলের সাথে বিক্রিয়কের অণুগুলির এক ধরনের বন্ধনের সৃষ্টি হয় এবং অণুর অধিশোষিত প্রান্তের সাথে অন্য প্রান্তের বন্ধন দুর্বল হয়ে পড়ে।


title: অনুঘটন

text: (৩) এরপর অন্য বিক্রিয়ক অণু সহজেই অধিশোষিত বিক্রিয়ক অণু্র দূর্বল প্রান্তে আঘাত করে বন্ধনটিকে সহজেই ভেঙ্গে ফেলতে পারে এবং বিক্রিয়া ত্বরান্বিত হয়। সব শেষে বিক্রিয়ায় উৎপন্ন পদার্থ অণুঘটকের পৃষ্ঠতল থেকে মুক্ত হয়।


title: অনুঘটন

text: যেমন, পার্শ্ববর্তী চিত্রে দেখানো হয়েছে প্রথমে অণুঘটক পৃষ্ঠে হাইড্রোজেনের অধিশোষনের ফলে হাইড্রোজেন অণু ভেঙ্গে দুইটি হাইড্রোজেন পরমাণুতে পরিনত হয়েছে হয়েছে। পরে ইথিনের অণু অণুঘটক পৃষ্ঠে আসাতে একটি পরমাণু একটি কার্বনের সাথে যুক্ত হয়েছে। পরে আরো একটি হাইড্রোজেন পরমাণু অন্য কার্বনের সাথে যুক্ত হয় এবং ইথেন প্রস্তুত হয়।


title: অনুঘটন

text: যে সব পদার্থ কোন বিক্রিয়ায় অণুঘটক হিসেবে কাজ করতে সক্ষম হয় না কিন্তু কোন অণুঘটকের সাথে উপস্থিত থেকে সেই অণুঘটকের কর্ম ক্ষমতা বৃদ্ধি করে তাদের অণুঘটক সহায়ক (Promoters) বলে। যেমন, হেবার বস পদ্ধতিতে অণুঘটক লোহার সাথে অল্প পরিমাণ মলিবডিনাম (Mo) বা অ্যালুমিনিয়াম অক্সাইড (অ্যালুমিনা, AlO) থাকলে বিক্রিয়ার গতি বৃদ্ধি পায়। অণুঘটক সহায়ক সাধারনত বিক্রিয়কের অণুঘটকের পৃষ্ঠতলে অধিশোষিত হওয়ার প্রবণতা বৃদ্ধি করে এবং এর ফলে বিক্রিয়ার গতি বৃদ্ধি পায়।


title: অনুঘটন

text: যে সকল পদার্থ কোন বিক্রিয়ায় উপস্থিত থাকলে অণুঘটকের ক্ষমতা হ্রাস এমনকি লোপ পেয়ে যায় তাদের অণুঘটক বিষ (catalyst poison) বলে। ধূলিকণা, গন্ধক, আর্সেনিক অক্সাইড ইত্যাদি অনেক বিক্রিয়ায় অণুঘটক বিষ হিসেবে কাজ করে। যেমন, সালফিউরিক অ্যাসিড প্রস্তুতির সময় প্ল্যাটিনামের উপস্থিতিতে সালফার ডাই অক্সাইডের জারনের সময় সামান্য আর্সেনিক অক্সাইড উপস্থিত থাকলে বিক্রিয়ার গতি হ্রাস পেয়ে যায়।


title: অনুঘটন

text: শিল্প ক্ষেত্রে অণুঘটকের ব্যবহার অপরিসীম, তার মধ্যে কিছু উল্লেখযোগ্য ব্যবহার নিম্ন লিখিতঃ


title: হামফ্রে ডেভি

text: স্যার হামফ্রে ডেভি (ইংরেজি - Sir Humphry Davy) একজন আবিষ্কারক এবং প্রখ্যাত রসায়নবিদ। তিনি একাধিক ক্ষার ধাতু এবং মৃৎ ক্ষার ধাতু আবিষ্কার করেছেন।


title: হামফ্রে ডেভি

text: ডেভি ব্রিটেনের কর্নওয়ালে ১৭৭৮ সালের ১৭ই ডিসেম্বর জন্মগ্রহণ করেন। নয় বছর বয়সে ডেভি পরিবারের সঙ্গে কর্নওয়াল থেকে ভারফেলে চলে আসেন। তিনি প্রাথমিক পড়াশুনা শেষ করেন ট্রুরু গ্রামার স্কুলে। ১৭৯৪ সালে পিতার দেহান্তরের পর ডেভি, জন বিঙ্ঘহাম বোরলাসে নামক এক চিকিৎসকের সাথে কাজ শুরু করেন। ১৭ বছর বয়স থেকে ডেভি কবিতা লেখা শুরু করেন।


title: হামফ্রে ডেভি

text: ডেভিস গিলবার্ট নামের এক ব্রিটিশ ইঞ্জিনিয়ার, ডঃ বোরলাসের বাড়িতে ডেভির বক্তৃতা শুনে ডেভিকে বলেন তার বাড়ির পুস্তকালয় ব্যবহার করতে। এরপর ডেভির সাথে আলাপ হয় ডঃ এডওয়ার্ডস নামের এক ব্যক্তির সঙ্গে যিনি সেন্ট বার্থোলোমিউ হাসপাতালে রসায়নের অধ্যাপক ছিলেন। ডঃ এডওয়ার্ডস ডেভিকে তার নিজের গবেষনাগার ব্যবহারের অনুমতি দেন এবং সম্ভবত তিনিই তাকে হ্যালে বন্দরের ভগ্নায়মান দশার কথা উল্লেখ করেন। হ্যালে বন্দর সেই সময় ক্ষয়ীভূত হচ্ছিল তামা এবং লোহা সমুদ্রের জলের সংস্পর্শে আসায়। সেই সময় গ্যাল্ভানিক ক্ষয়ের কথা জানা না থাকলেও, ডেভি সমুদ্রের জলের সংস্পর্শে তামার পাতে কি প্রভাব পড়ে তার পরীক্ষা শুরু করেন এবং এই সিদ্ধান্তে উপনীত হন যে, তামার সাথে ঢালাই লোহার মিশ্রণ ব্যবহার করলে তাম্র পাতের ক্ষয় রোধ করা যাবে।


title: হামফ্রে ডেভি

text: ১৭৯৮ সালের ২রা অক্টোবর ডেভি ব্রিস্টলের নিউমেটিক ইনস্টিটিউশানে (Pneumatic Institution) ডঃ বেডোসের বিভিন্ন গবেষনায় সহযোগীতা করার জন্যে যোগ দেন। তিনি মূলত নিউমেটিক ইনস্টিটিউশানের জন্য ভোল্টাইক ব্যাটারির তৈরী করছিলেন।


title: হামফ্রে ডেভি

text: এই সময় ডেভির সাথে জেমস ওয়াট, তার পুত্র গ্রেগরি ওয়াট, স্যামুয়েল টেলর কোলেরিজ এবং রবার্ট সাউদির সাথে নিবিড় বন্ধুত্ব স্থাপন হয়। এদের সবাই ডেভির সাথে নিয়মিত নাইট্রিক অক্সাইড (লাফিং গ্যাস) সেবন করতেন। ডেভি এই সময় উল্লেখ করেন যে এই গ্যাস চিকিৎসা বিজ্ঞানে চেতনানাশক হিসেবে ব্যবহার করা যেতে পারে। এখানে উল্লেখ্য যে, চিকিৎসাবিদ্যায় চেতনানাশকের ব্যবহার ডেভির মৃত্যুর প্রায় দশ বছর পরে শুরু হয়। এই সময় "ওয়েস্ট কান্ট্রি কালেকশান" পুস্তকের প্রথম সংস্করন প্রকাশিত হয়। এতে ডেভির গবেষনা ভিত্তিক অনেক লেখা প্রকাশিত হয়। এইসব লেখার বিষয়বস্তু ছিলঃ "তাপ, আলো এবং এদের সমন্বয়", "ফসফরাস, অক্সিজেন এবং এদের সমন্বয়", "শ্বসনের তত্ত্বাবলী" ইত্যাদি।


title: হামফ্রে ডেভি

text: ডেভি ১৮০১ সালে লন্ডনের রয়্যাল ইনস্টিটিউশানে যোগ দান করেন রসায়ন বিদ্যার প্রফেসর হিসেবে। ১৮০৪ সালে ডেভি রয়েল সোসাইটির সদস্য পদ পান। ১৮০৭ সালে জিওলজিক্যাল সোসাইটি অফ লন্ডনের প্রতিষ্ঠাতাদের মধ্যে অন্যতম ছিলেন স্যর হামফ্রে ডেভি। ১৮১০ সালে ডেভি রয়্যাল সুইডিশ অ্যাকাডেমি অব সায়েন্সেসের বিদেশি সদস্য হিসেবে নির্বাচিত হন। ১৮১২ সালে নাইট্রোজেন ট্রাই ক্লোরাইড এর বিষক্রিয়ায় দৃষ্টি শক্তি হারিয়ে ফেলেন। ঐ বছরেই ডেভি রয়েল ইন্সটিটিউশানে শেষ বক্তব্য রাখেন এবং অবসর গ্রহণ করেন। যদিও তিনি গবেষনা বন্ধ করেন নি। তার গবেষনায় সাহায্যের জন্যে তিনি মাইকেল ফ্যারাডেকে সহযোগী হিসেবে নিযুক্ত করেন।


title: হামফ্রে ডেভি

text: ডেভি দীর্ঘদিন ভোল্টাইক ব্যাটারি এবং তড়িৎ বিশ্লেষণের ওপর কাজ করেছেন। তড়িৎ বিশ্লেষনের সাহায্যে অনেক যৌগকে ভেঙ্গে তিনি বিভিন্ন মৌল আবিষ্কার করেন। ডেভি ১৮০৭ সালে পটাশিয়াম ধাতু আবিষ্কার করেন পটাসিয়াম হাইড্রোক্সাইড থেকে। ডেভি এরকম আরো কিছু ক্ষারীয় ধাতু, মৃৎ ক্ষারীয় ধাতু এবং হ্যালোজেন আবিষ্কার করেন। ডেভির আবিষ্কৃত মৌলগুলি হলঃ সোডিয়াম, পটাশিয়াম, ক্যালসিয়াম, ম্যাগনেসিয়াম, বেরিয়াম, বোরন ইত্যাদি।


title: হামফ্রে ডেভি

text: ক্লোরিন এবং আয়োডিন মৌলের সনাক্তকরনেও ডেভির ভূমিকা অনস্বীকার্য। ১৭৭৪ সালে সুইডেনের বিজ্ঞানী কার্ল উইলহেম স্কিলি (Carl Wilhelm Scheele) ক্লোরিন আবিষ্কার করলেও, তিনি একে একটি অম্ল ভেবে ভুল করেন। ডেভি তার পরীক্ষা দ্বারা অক্সিজেনের অনুপস্থিতি প্রমান করেন এবং এই মৌলিক গ্যাসের নাম দেন ক্লোরিন। প্রখ্যাত বিজ্ঞানী গে লুসাকের অনুরোধে ডেভি, আরেক রসায়নবিদ বার্নার্ড কোর্টোইশের আবিষ্কৃত এক রহস্যজনক পদার্থকে মৌল পদার্থ হিসেবে সনাক্ত করেন এবং নাম দেন আয়োডিন।


title: হামফ্রে ডেভি

text: অবসর গ্রহনের পর ডেভি ইউরোপের বিভিন্ন দেশে ভ্রমনে যান। ব্রিটেনে ফিরে আসার পর তিনি কয়লাখনিতে ব্যবহারযোগ্য বাতির ওপর কাজ শুরু করেন। কারণ, কয়লাখনিতে উৎপন্ন মিথেন এবং অন্যান্য দাহ্য গ্যাস আগুনের উপস্থিতিতে এসে বিস্ফোরনের এবং প্রানহানির প্রবনতা বৃদ্ধি করে। ১৮১৫ সালে তিনি সফল ভাবে ডেভি ল্যাম্প আবিষ্কার করেন।


title: হামফ্রে ডেভি

text: এছাড়াও তিনি অম্ল এবং ক্ষারের ওপর বিস্তারিত ভাবে গবেষনা করেন। ১৮১৫ সালে তিনি বলেন, অম্ল হল সেই বস্তু যাতে প্রতিস্থাপন যোগ্য হাইড্রোজেন আয়ন থাকে, যা আংশিক বা সম্পূর্ণ ভাবে ধাতু্র উপস্থিতিতে প্রতিস্থাপন করা যাবে। অম্লের সঙ্গে ধাতুর বিক্রিয়ার লবণ এবং অম্লের সাথে ক্ষারের বিক্রিয়ার লবণ ও জল উৎপন্ন হয়।


title: হামফ্রে ডেভি

text: ডেভি জীবনের শেষ সময়ে আবার কবিতা এবং প্রবন্ধ লেখা শুরু করেন। তার লেখাতে ভ্রমন কাহিনী থেকে বিজ্ঞান ও দর্শনের বিভিন্ন চিন্তাধারা ধরা পড়েছে। এই সকল লেখনী তার মৃত্যুর পরে প্রকাশিত হয় এবং প্রবল জনপ্রিয়তা লাভ করে। ১৮২৯ সালে ৫০ বছর বয়সে ডেভি সুইজারল্যান্ডের জেনেভা শহরের এক হোটেলে দেহ ত্যাগ করেন।


title: তুলারামপুর ইউনিয়ন

text: তুলারামপুর ইউনিয়ন নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।


title: তুলারামপুর ইউনিয়ন

text: তুলারামপুর নড়াইল জেলা শহর থেকে ৮.০০ কিঃমিঃ পশ্চিমে, নড়াইল-যশোর সড়কের দক্ষিনে এবং কাজলা নদীর পশ্চিম তীরে। এই ইউনিয়নের উত্তরে-মাইজপাড়া ইউনিয়ন পূর্বে- শাহাবাদ ইউনিয়ন দক্ষিণ-পূর্বে মুলিয়া ইউনিয়ন দক্ষিণে - শেখহাটী ইউনিয়ন নড়াইল সদর নড়াইল জেলা এবং পশ্চিমে- যশোর জেলার বাঘারপাড়া উপজেলার দোহাকুলা ইউনিয়ন ও জামদিয়া ইউনিয়ন অবস্থিত। এই ইউনিয়নের আয়তন ১৬.৭২ বর্গ কিঃ মিঃ।


title: তুলারামপুর ইউনিয়ন

text: তুলারামপুর ইউনিয়নটি এগারোটি গ্রামের সমান্বয় গঠিত । এ গুলি হলওঃ বামনহাট, মিতনা, চাচড়া, তুলারামপুর, বেনাহাটী, চামরুল, বেতেঙ্গা, পেড়লী, মালিডাঙ্গা, বাকসাডাঙ্গা, দেবীপুর।


title: তুলারামপুর ইউনিয়ন

text:
তুলারামপুর ইউনিয়নে মোট শিক্ষার হারঃ ৬৪%
তুলারামপুর ইউনিয়নে শিক্ষা প্রতিষ্ঠান রয়েছেঃ-


title: জলরঙ

text: জলরঙ (মার্কিন ইংরেজি: Watercolor বা কমনওয়েলথ ও আয়ারল্যান্ড: watercolour), এছাড়াও aquarelle (), জল শব্দের ল্যাটিন ক্ষুদ্রত্ববাচক, হল একধরণের চিত্রকর্ম পদ্ধতি বা মাধ্যম যেখানে রঞ্জক পদার্থকে পানি জাতীয় দ্রবণে মিশিয়ে রঙ তৈরি করা হয়। জলরঙ দ্বারা মাধ্যম এবং এর ফলে সৃষ্ট শিল্পকর্ম উভয়কে বুঝিয়ে থাকে। উচ্চ মানের গুড়া রঞ্জকের সাথে এ্যারাবিক গাম ও গ্লিসারিন মিশিয়ে রঙ প্রস্তুত করা হয়ে থাকে, এ্যারাবিক গাম রঞ্জককে পরস্পর যুক্ত রাখে আর গ্লিসারিন থাকার কারনে রঙ সহজে জমাট বাধে না।


title: জলরঙ

text: ১৫ শতকের মধ্যভাগ থেকে স্বচ্ছ জলরং এর ব্যবহার শুরু হয়, যদিও প্রথম দিকে জলরং কে ড্রইং এর মাধ্যম হিসাবে ব্যবহার করা হত। ১৮ শতকের দিকে এসে জলরং এর ব্যবহার জনপ্রিয় হয়ে ওঠে।


title: জলরঙ

text: জলরং পেন্টিং প্রধানত ২ প্রকার: স্বচ্ছ ও অসচ্ছ পদ্ধতি,অসচ্ছ পদ্ধতি আবার টেম্পারা ও গোয়াশ এই দু ভাগে বিভক্ত।


title: মুলিয়া ইউনিয়ন

text: মুলিয়া ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।


title: মুলিয়া ইউনিয়ন

text: মুলিয়া ইউনিয়ন জেলা সদর থেকে ৪.০০ কিঃ মিঃ পশ্চিমে এবং নড়াইল-শেখাহাটী সড়কের দক্ষিনে কাজলা নদীর তীরবর্তী মুলিয়াবাজারে অবস্থিত। মুলিয়া ইউনিয়নের উত্তরে শাহাবাদ ইউনিয়ন, পূর্বে নড়াইল পৌরসভা, দক্ষিণে কলোড়া ইউনিয়ন ও পশ্চিমে শেখহাটী ও তুলারামপুর ইউনিয়ন। এই ইউনিয়নের আয়তন ১১.৭৬বর্গ কিঃ মিঃ।


title: মুলিয়া ইউনিয়ন

text: মুলিয়া ইউনিয়ন আঠারো টি গ্রামের সমান্বয় গঠিত; এগুলি হলঃ আখোদা, টেপারী, পানতিতা, মুলিয়া, শালিয়ারভিটা, বালিয়াডাঙ্গা, কোড়গ্রাম, ইচড়বাহা, দূর্বাজুড়ী, সিতারামপুর, হিজলডাঙ্গা, বনগ্রাম, ননীক্ষির, গোয়ালবাড়ী, বাঁশভিটা, সাতঘরিয়া, গোয়ালডাঙ্গা, বরেন্দার।


title: মুলিয়া ইউনিয়ন

text:
মুলিয়া ইউনিয়নে শিক্ষার হার ৭৪%।
এখানে শিক্ষা প্রতিষ্ঠান রয়েছেঃ


title: শাহাবাদ ইউনিয়ন

text: শাহাবাদ ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৪ খ্রিঃ স্থাপিত হয়।


title: শাহাবাদ ইউনিয়ন

text: শাহাবাদ ইউনিয়নটি জেলা শহর থেকে ৫.০০ কিঃ মিঃ পশ্চিমে, নড়াইল-মাইজপাড়া সড়কের পা্শ্বে অবস্থিত। শাহাবাদ ইউনিয়নের উত্তরে- হবখালি ইউনিয়ন, পশ্চিমে- চন্ডিবরপুর ইউনিয়ন ও নড়াইল পৌরসভা, দক্ষিণে- নড়াইল পৌরসভা ও মুলিয়া ইউনিয়ন, পশ্চিমে- তুলারামপুর ইউনিয়ন ও মাইজপাড়া ইউনিয়ন নড়াইল সদর নড়াইল অবস্থিত। এই ইউনিয়নের আয়তন ১৮.৮০ বর্গ কিঃমিঃ।


title: শাহাবাদ ইউনিয়ন

text: শাহাবাদ ইউনিয়নটি তেরটি গ্রামের সমান্বয় গঠিত; এগুলো হলোঃ সরসপুর, চরবিলা, ধোন্দা, ময়েনখোলা, তুজরডাঙ্গা, দলজিৎপুর, নারায়নপুর, গোপিকান্তপুর, সদানন্দকাঠি, দত্তপটি, আলোকদিয়া, চাঁদপুর, বিষ্ণুপুর।


title: শাহাবাদ ইউনিয়ন

text: শাহাবাদ ইউনিয়নে মোট শিক্ষার হারঃ৬০.৫২%


title: চন্ডিবরপুর ইউনিয়ন

text: চন্ডিবরপুর ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।


title: চন্ডিবরপুর ইউনিয়ন

text: চন্ডিবরপুর ইউনিয়ন নড়াইল জেলা শহর থেকে ১১.০০ কিঃ মিঃ পূর্বে, নড়াইল-যশোর সড়কের উত্তরে এবং চিত্রা নদীর দক্ষীণ তীরে অবস্থিত। এই ইউনিয়নটির উত্তরে- নড়াইল সদর উপজেলার- হবখালি ইউনিয়ন ও লোহাগড়া উপজেলার- নলদী ইউনিয়ন, পূর্বে লোহাগড়া উপজেলার- নয়োগ্রাম ইউনিয়ন ও দক্ষিণ-পূর্বে- লোহাগড়া উপজেলার- কাশিপুর ইউনিয়ন। দক্ষিণে- আউড়িয়া ইউনিয়ন দক্ষিণ-পশ্চিমে- নড়াইল পৌরসভা পশ্চিমে- শাহাবাদ ইউনিয়ন নড়াইল সদর উপজেলা নড়াইল অবস্থিত। এই ইউনিয়নের আয়তন ১৭.৩৯ বর্গ কিঃমিঃ।


title: চন্ডিবরপুর ইউনিয়ন

text: চন্ডিবরপুর ইউনিয়নটি তেইশটি গ্রামের সমান্বয়ে গঠিত; এগুলো হলোঃ রতডাঙ্গা, গন্ধর্ব্য খালী, ফুলবাড়ী, শংকরপুর, আমবাড়ীয়া, ধুড়িয়া, চালিতাতলা, কুরুলিয়া, চন্ডিবরপুর, রাজাপুর, বাধাল, জঙ্গল গ্রাম, নূর মোহাম্মদ নগর, পাইকমারী, গোয়াল বাথান, সিবানন্দপুর, নাওরা, চাকুলিয়া, নিধিখোলা, ফেদী (আলীগঞ্জ), বাজে সিবানন্দপুর, বাগশ্রীরামপুর, ভুমুরদিয়া।


title: চন্ডিবরপুর ইউনিয়ন

text: চন্ডিবরপুর ইউনিয়নে মোট শিক্ষার হারঃ ৫৫%


title: চন্ডিবরপুর ইউনিয়ন

text: শিক্ষা প্রতিষ্ঠান রয়েছে-


title: চন্ডিবরপুর ইউনিয়ন

text: বীরশ্রেষ্ঠ নূর মোহাম্মদ শেখ


title: কোতয়ালী দরজা

text: কোতওয়ালী দরজা চাঁপাইনবাবগঞ্জ জেলার একটি প্রাচীন নিদর্শন। কোতওয়ালী দরজাকে গৌড় এর সিংহ দ্বার বলা হয়। প্রাচীন গৌড়ের উপনগরী হতে মূল রাজধানীতে অনুপ্রবেশের একটিমাত্র মূল ফটক ছিলো এটি। নগর পুলিশের ফারসি প্রতিশব্দ ‘কোতওয়াল’ এর অনুকরণে নামকরণ করা হয়েছে। এখানে নগরপুলিশ (কোতওয়াল) গৌড় নগরীর দক্ষিণ দেয়াল রক্ষা করার কাজে নিয়োজিত ছিলেন।


title: কোতয়ালী দরজা

text: বালিয়াদীঘি ডানে রেখে সোজা উত্তর পশ্চিমে ভারত সীমানার মধ্যে অবস্থিত কোতওয়ালী দরজা। এটি সীমান্তের জিরো লাইন থেকে দেখা যায়।


title: কোতয়ালী দরজা

text: এটির ৩০ ফুট উঁচু ও ১৬ ফুট ৯ ইঞ্চি প্রশস্ত একটি খিলান পথ ছিলো। ফটকটির পূর্ব ও পশ্চিমে শত্রুর উপর কামানের গোলা নিক্ষেপের জন্য বেশ কিছু ছিদ্র ছিলো। কোতয়ালী দরজার মধ্যবর্তী রাস্তা ১৭ ফুট ও ৪ ইঞ্চি। বর্তমানে খিলান ভেঙ্গে পড়েছে। এটা সম্পূর্ণরূপে গৌড়িয়া ইটের তৈরি।


title: কোতয়ালী দরজা

text: নগর রক্ষা দূর্গের ফটকগুলোর স্থাপত্য রীতির চেয়ে এ ফটকটির স্থাপত্য রীতি অনেক পূর্বের। ভিতরে ও বাইরে প্রতিটি সম্মুখভাগে ৬ ফুট ব্যাস বিশিষ্ট দু’টি করে মোট চারটি অর্ধবৃত্তাকার বুরুজ রয়েছে। বুরুজগুলোর প্রতি পার্শ্বে অলংকৃত স্তম্ভের উপর স্থাপিত সুচালো খিলানযুক্ত গভীর কুলাঙ্গী রয়েছে। এ তোরণ অভ্যন্তরে সশস্ত্র পুহরীদের আবাস কক্ষগুলি বিভিন্ন প্রকার নকশাযুক্ত কারুকাজ ও পোড়া মাটির অলংকরণে সুসজ্জিত।


title: কোতয়ালী দরজা

text: এখানে কোন শিলালীপি না থাকায় কোতওয়ালী দরজা নির্মানের উদ্দেশ্য সম্পর্কে বেশ কিছু মত প্রচলিত আছে। তবে এসব মতের সবগুলোই বেশ গ্রহনযোগ্য। নিম্নে ৩ টি আলাদা মত এবং উদ্দেশ্য দেওয়া হলো।


title: বাঁশগ্রাম ইউনিয়ন

text: বাঁশগ্রাম ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৬ খ্রিঃ স্থাপিত হয়।


title: বাঁশগ্রাম ইউনিয়ন

text: বাঁশগ্রাম ইউনিয়ন নড়াইল জেলা শহর থেকে ৮.০০ কিঃ মিঃ পূর্বে অবস্থিত।। বাঁশগ্রাম ইউনিয়নের উত্তরে আউড়িয়া ও লোহাগড়া উপজেলার কাশিপুর ইউনিয়ন, পূর্বে লোহাগড়া উপজেলার লক্ষীপাশা ও দিঘলিয়া ইউনিয়ন, দক্ষিণে কালিয়া উপজেলার চাঁচুড়ি ইউনিয়ন, পশ্চিমে ভদ্রবিলা ইউনিয়ন অবস্থিত। এই ইউনিয়নের আয়তন ১৮.৮০ বর্গ কিঃমিঃ।


title: বাঁশগ্রাম ইউনিয়ন

text: বাঁশগ্রাম ইউনিয়নটি ২২টি গ্রামের সমান্বয় গঠিত; এগুলো হলঃ বল্লারটোপ, বেদভিটা, বাঁশগ্রাম, চাঁদপুর, বগুড়া, বালিয়াডাঙ্গা, দারিয়াপুর, দৌলতপুর, ডুমদি, গোপালপুর, আগ্রাহাটি, হোগলাডাঙ্গা, যদুনাথপুর, কুলাইগাছি, কামালপ্রতাপ, শালিখা, কর্মচন্দ্রপুর, কুমাডাঙ্গা, চরশালিখা, শুম্ভুডাঙ্গা, টাবরা, জন নন্দখোল।


title: বাঁশগ্রাম ইউনিয়ন

text: বাঁশগ্রাম ইউনিয়নে রয়েছেঃ


title: হবখালি ইউনিয়ন

text: হবখালি ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৩২ খ্রিঃ স্থাপিত হয়।


title: হবখালি ইউনিয়ন

text: হবখালি ইউনিয়ন নড়াইল জেলা শহর থেকে ১০.০০ কিঃ মিঃ উত্তরে অবস্থিত। হবখালি ইউনিয়নের উত্তর-পশ্চিমে- গঙ্গারামপুর ইউনিয়ন, শালিখা উপজেলা, মাগুরা জেলা। পূর্বে নলদী ইউনিয়ন লোহাগড়া উপজেলা এবং দক্ষিণে- শাহাবাদ ইউনিয়ন দক্ষিণ-পূর্বে- চন্ডিবরপুর ইউনিয়ন পশ্চিমে- মাইজপাড়া ইউনিয়ন, নড়াইল সদর উপজেলা, নড়াইল জেলা। এই ইউনিয়নের আয়তন ২৭ বর্গ কিঃমিঃ।


title: হবখালি ইউনিয়ন

text: হবখালি ইউনিয়নটি বিশটি গ্রামের সমন্বয়ে গঠিত। এগুলো হলোঃ কোমখালী, বৈখালী, ডাঙ্গা সিঙ্গিয়া, সিঙ্গিয়া চরপাড়া, সিঙ্গিয়া ব্যবসায়ীপাড়া, সিঙ্গিয়া বসুপাড়া, বাজার সিঙ্গিয়া, হাড়িগড়া, বিল ডুমুরতলা, জয়দেব পুর, নয়াবাড়ী, বাগডাঙ্গা, হবখালী, ভান্ডারীপাড়া, সুবুদ্ধীডাঙ্গা, ইলিন্দী, হৈধর খোলা, ফলিয়া, কাগজী পাড়া।


title: হবখালি ইউনিয়ন

text:
হবখালি ইউনিয়নে মোট শিক্ষার হার ৫৮%।
শিক্ষা প্রতিষ্ঠান রয়েছে-


title: প্রাকৃতিক ভাষা প্রক্রিয়াকরণ

text:
প্রাকৃতিক ভাষা প্রক্রিয়াকরণ (, অথবা, সংক্ষেপে NLP) হচ্ছে কম্পিউটার বিজ্ঞান, কৃত্রিম বুদ্ধিমত্তা এবং গণনীয় ভাষাতত্ত্বের একটি ক্ষেত্র, যা কম্পিউটার এবং মানুষের ভাষার পারস্পরিক যোগসূত্রের সাথে সম্পর্কিতI এক্ষেত্রে, প্রাকৃতিক ভাষা প্রক্রিয়াকরণ মানব-কম্পিউটার মিথস্ক্রিয়ার সাথে সম্পর্কিত একটি ক্ষেত্রI প্রাকৃতিক ভাষা প্রক্রিয়াকরণের সাথে অনেক চ্যালেঞ্জ জড়িত রয়েছে, যেমন: প্রাকৃতিক ভাষা উপলব্ধি, মানুষ বা প্রাকৃতিক ভাষার যোগান থেকে কম্পিউটার তার অর্থ বের করা; এবং অন্যান্য আরো অনেক চ্যালেঞ্জ যা প্রাকৃতিক ভাষা উত্পাদন-এর সাথে জড়িতI
প্রাকৃতিক ভাষা প্রক্রিয়াকরণ সাধারণত শুরু হয় ১৯৫০ সালে, যদিও আরো আগে থেকে এর কাজের উদাহরণ পাওয়া যাবেI ১৯৫০ সালে অ্যালান টুরিং "গণনীয় যন্ত্রপাতি ও বুদ্ধিমত্তা" নামক একটি নিবন্ধ প্রকাশ করেন, যাকে বুদ্ধিমত্তার একটি নির্ণায়ক হিসাবে প্রস্তাবিত টুরিং পরীক্ষা বলা হয়I


title: প্রাকৃতিক ভাষা প্রক্রিয়াকরণ

text: আধুনিক প্রাকৃতিক ভাষা প্রক্রিয়াকরণ কলনবিধি যন্ত্র শিক্ষণ-এর উপর ভিত্তি করে করা হয়, বিশেষ করে পরিসংখ্যান যন্ত্র প্রশিক্ষণI ভাষা প্রক্রিয়াকরণের পূর্বের প্রচেষ্টা থেকে যন্ত্র প্রশিক্ষণের কাজ পুরোপুরি ভিন্নI পূর্বে ভাষা প্রক্রিয়াকরণ বাস্তবায়নের কাজগুলো সাধারণত সরাসরি হাতে বড় বড় নিয়ম লিখে করা হতI যন্ত্র প্রশিক্ষণের উদাহরণ সাধারণ শিক্ষনীয় কলনবিধির পরিবর্তে ব্যবহার করার জন্য প্রায়ই (যদিও সবসময় না) পরিসংখ্যানগত অনুমান-এর উপর নিহিত — এসব নিয়মকানুন বাস্তব বিশ্বের উদাহরণের বড় বড় লিখনি থেকে স্বয়ংক্রিয়ভাবে বিশ্লেষণের মাধ্যমে শিখেI "লিখনি" হচ্ছে একটি নথির সেট (অথবা কখনও কখনও, পৃথক বাক্য) যা শিখতে হাতের-পাদটীকার সাথে সঠিক মান নির্ধারণ করা হয়I


title: রাণী রামপাল

text: রাণী রামপাল ( জন্ম: ৪ ডিসেম্বর ১৯৯৪) হলেন একজন ভারতীয় নারী ফিল্ড হকি খেলোয়াড়। তিনি সাধারণত মাঠের আক্রমণভাগে খেলে থাকেন। ১৫ বছর বয়সে তিনি ভারত জাতীয় মহিলা ফিল্ড হকি দলের সবচেয়ে কমবয়সী খেলোয়াড় হিসাবে ২০১০ হকি বিশ্ব কাপে অংশগ্রহণ করেছিল।


title: রাণী রামপাল

text: রাণী রামপাল ১৯৯৪ সালের ৪ ডিসেম্বর ভারতের হরিয়ানা রাজ্যের কুরুক্ষেত্র জেলার শাহাবাদ মারকান্দ গ্রামের এক গরীব পরিবারে জন্মগ্রহণ করেন। তার পিতা কার্ট পুলার হিসাবে কাজ করতেন। তিনি ২০০৩ সালে ভারতের কেন্দ্রীয় সরকারের যুব ও ক্রীড়া মন্ত্রণালয় কর্তৃক সম্ভাবনাময় উদীয়মান ক্রীড়াবিদের জন্য প্রদত্ত পুরস্কার, দ্রোণাচার্য পুরস্কার প্রাপ্ত হিসাবে শাহাবাদ হকি একাডেমিতে বলদেভ সিংয়ের তত্বাবধায়নে প্রথম হকি প্রশিক্ষণ শুরু করেন। ভারতের বেসরকারি আর্থিক সহায়তাকরী প্রতিষ্ঠান গোস্পোর্ট ফাউন্ডেশন শুরু থেকে আজও পর্যন্ত তার স্বপ্ন পুরনে তাকে ও তার পরিবারকে আর্থিক ও অনার্থিক সহোযোগীতা ও সমর্থন করে চলেছে।


title: রাণী রামপাল

text: রাণী ২০০৯ সালের জুন মাসে রাশিয়ার কাজানে অনুষ্ঠিত চ্যাম্পিয়নস চ্যালেঞ্জ টুনারমেন্টে ভারত জাতীয় দলের হয়ে অংশগ্রহন করে এবং তারা ৪ গোলে বিজয়ী হয়। এখানে তার অর্জন ছিল সর্বোচ্চ গোল স্কোরকারী এবং টুনার্মেন্টের সবচেয়ে কমবয়সী খেলোয়াড়ের খেতাব।


title: রাণী রামপাল

text: তিনি ২০০৯ সালের নভেম্বর মাসে এশিয়া কাপে ভারত জাতীয় দলের জন্য রৌপ্য পদক জিতেন। ২০১০ কমনওয়েলথ গেমস ও ২০১০ এশিয়ান গেমসে ভারতীয় জাতীয় দলের হয়ে খেলার পর রাণী ২০১০ সালের এফআইএইচ মহিলা অল স্টার্স দলে যুক্ত হন। এছাড়াও তিনি গুয়াঞ্জুতে অনুষ্ঠিত ২০১০ এশিয়ান গেমসে এশিয়ান হকি ফেডারেশনের অল স্টার্স দলে যুক্ত ছিলেন, যেখানে ভারতীয় দল চতুর্থ স্থানে সমাপ্ত করেছিল।


title: রাণী রামপাল

text: আর্জেন্টিনার রোসারিও শহরে অনুষ্ঠিত ২০১০ মহিলা হকি বিশ্ব কাপে রাণী ভারতের হয়ে ৭টি গোল করেন, যার ফলে ভারত মহিলা বিশ্ব র্যাঙ্কিংয়ে ৯ম স্থানে উঠে। এটি ছিল ১৯৭৮ সালের পরে ভারতের সবচেয়ে সেরা পারফরমেন্স। তিনি একমাত্র ভারতীয়, যে এফআইএইচ বর্ষসেরা মহিলা যুব খেলোয়াড় পুরস্কার, ২০১০ এর জন্য মনোনীত হয়েছিলেন। ২০১০ মহিলা হকি বিশ্ব কাপে সর্বাধিক ফিল্ড গোল স্কোরের জন্য তিনি টুর্নামেন্টের সেরা যুব খেলোয়াড় পুরস্কার পান।


title: রাণী রামপাল

text: এছাড়া রাণী রামপাল ২০১৩ জুনিয়র হকি বিশ্বকাপে টুর্নামেন্ট সেরা খেলোয়াড় নির্বাচিত হন, যাতে ভারত হকি দল ব্রোঞ্জ পদক জিতেছিল। তিনি ২০১৪ এফআইসিসিআই পুরস্কারের জন্য মনোনীত হয়েছিলেন। রাণী ২০১৬ রিও অলিম্পিকে ফিল্ড হকি প্রতিযোগিতায় প্রতিদ্বন্দ্বিতা করার জন্য ভারতীয় দলের জন্য নির্বাচিত হয়েছেন।


জ্যাক এ্যাণ্ড দ্যা নেভার ল্যাণ্ড পাইরেটস যুক্তরাষ্ট্রে জনপ্রিয় টিভি ধারাবাহিক এটি প্রথমে ডিজনি চ্যানেলে সম্প্রচার কারা হয়। এই ধারাবাহিক শিশুদের মধ্য খুবই জনপ্রিয়। বর্তমানে এটির ৪র্থ মৌসুম চলছে যার প্রিমিয়ার হয় ১৪ সেপ্টেম্বর, ২০১৫।
জ্যাক এ্যাণ্ড দ্যা নেভার ল্যাণ্ড পাইরেটস্ জ্যাককে কেন্দ্র করে শুরু হয়েছিলো। জ্যাক ও তার বন্ধুরা নেভার ল্যাণ্ডে নতুন কোন জিনিস আবিষ্কার করে ক্যাপ্টেন হুক সেগুলো চুরি করত তারপর জ্যাক এবং তার সাথীরা ক্যাপ্টেন হুকের কাছ থেকে ওসব জিনিস ছিনিয়ে আনত।


title: লাভ এক্সপ্রেস

text: লাভ এক্সপ্রেস হল ভারত এর একটি বাংলা ভাষার চলচ্চিত্র।চলচ্চিত্রটি ৯ সেপ্টেম্বর ২০১৬ সালে মুক্তি পাবে।এই চলচ্চিত্রের পরিচালক হলেন রাজীব কুমার।চলচ্চিত্রটিতে শ্রেষ্ঠাংশে অভিনয় করেছেন দেব (অভিনেতা),নুসরাত জাহান।জিৎ গাঙ্গুলি চলচ্চিত্রটির গান গুলিতে সুর দিয়েছেন।


title: লাভ এক্সপ্রেস

text:
চলচ্চিত্রটি ৯ ই সেপ্টেম্বর ২০১৬ সালে মুক্তি হয়।এটি মোট ১৭২ টি প্রেক্ষাগৃহে মুক্তি পায়।পরে এই সংখ্যা বেড়ে হয় ১৮০ ।চলচ্চিত্রটি দ্বিতীয় সপ্তাহে ১৫৮ টি প্রেক্ষাগৃহে চলছে।
চলচ্চিত্রটি প্রথম দিনেই ₹৫৫ থেকে ₹৬০ লক্ষ টাকা আয় করেছে।দুই দিনে চলচ্চিত্রের মোট আয় ₹ ১ কোটির বেশি হয়।প্রথম সপ্তাহে মোট আয় হয়েছে ₹৩.২৫ কোটি টাকা।


title: মুণ্ডেশ্বরী নদী

text: মুণ্ডেশ্বরী নদী হল পশ্চিমবঙ্গ-এর একটি নদী। এই নদীটি হল দামোদর নদ এর প্রধান শাখা নদী। বর্ষার মরশুমে দুর্গাপুর ব্যারেজ থেকে জল ছাড়া হলে ২,০০০ কিউসেক মিটার/সেকেন্ড বা ৭০,০০০ কিউবিক ফুট/সেকেণ্ড পর্যন্ত জলের প্রবাহ এই নদী নিরাপদে বইতে পারে। কিন্তু এর থেকেও বেশি জল এই নদীতে প্রবেশ করলে দু'কূল ছাপিয়ে গিয়ে বন্যা পরিস্থিতির সৃষ্টি হয়। বিশেষ করে হাওড়া, পূর্ব মেদিনীপুর ও হুগলি জেলার বহু অংশ এর ফলে বন্যাকবলিত হয়ে পড়ে।


title: মুণ্ডেশ্বরী নদী

text: ১৯১৪ সালের আগে নদী একটি ছোট নদী ছিল। কিন্তু ১৯১৪ সালে দামোদর নদ এর বন্যায় দামোদর নদ তার মূল প্রবাহ খাত ছেড়ে রায়না ব্লকের শ্রীরামপুর গ্রামে মুণ্ডেশ্বরী নদীর সঙ্গে যুক্ত হয়। ফলে দামোদর এইভাবে দ্বিধাবিভক্ত হয়ে তার একটি স্রোত মুণ্ডেশ্বরীর নদী খাতে প্রবাহিত হতে শুরু করলে এই নদী পূর্বের তুলনায় অপেক্ষাকৃত বড় নদীতে পরিণত হয়।


title: দৈর্ঘ্য সংকোচন

text: চিরায়ত পদার্থবিদ্যার মতে বস্তুর সাপেক্ষে পর্যবেক্ষকের বেগ যাই হোক না কেন সকল পর্যবেক্ষকের নিকট বস্তুর দৈর্ঘ্য সমান বা অভিন্ন থাকে।কিন্তু আপেক্ষিক তত্ত্ব অনুসারে গতির সাথে বস্তুর দৈর্ঘ্যর পরিবর্তন ঘটে।


title: দৈর্ঘ্য সংকোচন

text: কোন পর্যবেক্ষকের সাপেক্ষে গতিশীল বস্তুর দৈর্ঘ্য ঐ পর্যবেক্ষকের সাপেক্ষে নিশ্চল অবস্থায় ঐ একই বস্তুর দৈর্ঘ্যের চেয়ে ছোট হয়, এই প্রভাবকে দৈর্ঘ্য সংকোচন বলা হয়।


title: দৈর্ঘ্য সংকোচন

text: যদি পর্যবেক্ষকের সাপেক্ষে গতিশীল কোনো বস্তুর দৈর্ঘ্য হয় L এবং যদি ঐ পর্যবেক্ষকের সাপেক্ষে নিশ্চল অবস্থায় একই বস্তুর দৈর্ঘ্য হয় L1,তাহলে L সব সময় L1 এর চেয়ে ছোট হবে।


title: অর্ধায়ু

text: অর্ধায়ু বলতে বুঝায় কোন পদার্থের মোট পরমানুর অর্ধেক পরিমাণ ভেঙ্গে যাওয়ার সময়কালকে।


title: অর্ধায়ু

text: যে সময়ে কোন তেজস্ক্রিয় পদার্থের মোট পরমাণুর ঠিক অর্ধেক পরিমাণ ভেঙ্গে যায় তাকে ঐ পদার্থের অর্ধায়ু বলে। অর্থ্যাত্, যে সময় কোন তেজস্ক্রিয় পদার্থের 'N' সংখ্যক অনু ভেঙ্গে N/2 সংখ্যক হয়, সেই সময় হলো অর্ধায়ু। অর্ধায়ুকে t দিয়ে প্রকাশ করা হয়।


title: ময়ূরাক্ষী নদী

text: ময়ূরাক্ষী নদী হল ভারতের পূর্বাঞ্চলীয় রাজ্য ঝাড়খন্ড ও পশ্চিমবঙ্গের মধ্য দিয়ে প্রবাহিত একটি গুরুত্বপূর্ণ নদী। নদীটি দামোদর নদ পরিকল্পনা ( D.V.C ) ব্যবস্থার অন্তর্গত। নদীটির মোট দৈর্ঘ্য ২৫০ কিলোমিটার।


title: ময়ূরাক্ষী নদী

text: "ময়ূরাক্ষী" শব্দের অর্থ হল ময়ূরের চোখ।


title: ময়ূরাক্ষী নদী

text: এই নদীটির অনেক গুলি ছোট বড় উপনদী রয়েছে; যেগুলো এই নদীটির জলের প্রধান উৎস।


title: ময়ূরাক্ষী নদী

text: ময়ূরাক্ষী নদী ঝাড়খণ্ডের ত্রিকুট পাহাড় থেকে উৎপত্তি লাভ করেছে। এর পর নদীটি পূর্ববাহিনী হয়ে ঝাড়খণ্ডের দেওঘর জেলা ও দুমকা জেলা অতিক্রম করে ঝাড়খন্ড-পশ্চিমবঙ্গ সীমান্ত দিয়ে বীরভূম জেলায় প্রবেশ করেছে। শেষে নদীটি মুর্শিদাবাদ জেলার মধ্য দিয়ে প্রবাহিত হয়ে হুগলি নদীতে মিলিত হয়েছে। এর প্রবাহপথ জুড়ে বহু উপনদী রয়েছে। নদীটির মোট প্রবাহ পথ ২৫০ কিমি।


title: ময়ূরাক্ষী নদী

text: নদীটি অতীতে বহু ভয়ঙ্কর বন্যা ঘটিয়েছে। কিন্তু বন্যা নিয়ন্ত্রণের জন্য নদীটিতে দুটি বাঁধ দেওয়া হয়েছে। এই বাঁধ দুটি হল ম্যাসেনজার বাঁধ ও টিলপাড়া ব্যারেজ। এই দুটি বাঁধ নির্মাণের পর নদীটির বন্যা নিয়ন্ত্রন হয়েছে।,


title: ময়ূরাক্ষী নদী

text: গতিপথ


title: নিউক্লাইড

text: নিউক্লাইড বলতে বুঝায় একই ধরণের নিউক্লীয় প্রজাতিভূক্ত নিউক্লিয়াসকে।


title: নিউক্লাইড

text: দুটি নিউক্লিয়াসের প্রোটন সংখ্যা Z এবং নিউট্রন সংখ্যা N যদি অভিন্ন হয়, তাহলে তারা একই নিউক্লীয় প্রজাতির অন্তর্ভুক্ত হয়। এই ধরণের একই নিউক্লীয় প্রজাতিকেই বলা হয় "নিউক্লাইড"। একটি নিউক্লাইডকে তার রাসায়নিক সংকেত এবং রাসায়নিক সংকেত এর শির সংখ্যা (A=Z+N) দ্বারা শনাক্ত করা হয়।


title: নিউক্লাইড

text: ১৯৪৭ সালে বিজ্ঞানী ট্রুম্যান পি. কোমান প্রথম এই "নিউক্লাইড" শব্দটি ব্যবহার করেন।


title: থমসন পরমাণু মডেল

text: থমসন পরমাণু মডেল বলতে বুঝায় বিজ্ঞানী জে জে থমসন কর্তৃক পদার্থের পরমাণু সম্পর্কিত ধারণাটিকে।


title: থমসন পরমাণু মডেল

text: ১৮৯৮ সালে বিজ্ঞানী জে জে থমসন যে কিশমিশ পুডিং মডেল প্রস্তাব করেন তাতে তিনি বলেন যে, পুডিংয়ের ভিতরে কিশমিশ যেমন বিক্ষিপ্ত ভাবে ছড়িয়ে থাকে পরমাণুতে ঠিক তেমনি নিরবিচ্ছিন্ন ভাবে বন্টিত ধনাত্মক আধানের মধ্যে ইলেকট্রন ছড়িয়ে আছে। দেশজভাবে এ মডেলকে তরমুজ মডেল বলা যেতে পারে। তরমুজের রসালো অংশকে যদি ধনাত্মক আধান বিবেচনা করা হয় এবং তরমুজের বিচিকে যদি ঋনাত্মক আধানযুক্ত ইলেকট্রন মনে করা হয় তাহলে তরমুজের রসালো অংশের মধ্যে এর বীচিগুলো বিক্ষিপ্তভাবে ছড়িয়ে থাকাকে থমসন পরমাণু মডেলের সাথে তুলনা করা যেতে পারে। থমসন বলেছিলেন যে ইলেকট্রন গুলোর মধ্যে তড়িত মিথস্ক্রিয়ার দরুন এরা এক আ্যঙ্গস্ট্রম পর্যা্যের ব্যাসার্ধের কল্পিত গোলাকৃতি পরমাণুর ভিতর সুবিন্যস্ত থাকে।


title: আবু সাইয়ীদ

text: আবু সাইয়ীদ (জন্মঃ ১ আগস্ট ১৯৬২) হলেন একজন বাংলাদেশী চলচ্চিত্র পরিচালক। তিনি স্বল্পদৈর্ঘ্য চলচ্চিত্র পরিচালনার মাধ্যমে তার কর্মজীবন শুরু করেন। তার পরিচালিত প্রথম পূর্ণদৈর্ঘ্য চলচ্চিত্র কিত্তনখোলা। তিনি স্বল্পদৈর্ঘ্য ও পূর্ণদৈর্ঘ্য দুই ধরনের চলচ্চিত্র নির্মাণ করে সফলতা অর্জন করেন। চলচ্চিত্রে অবদানের জন্য তিনি তিনবার বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন। এছাড়াও চারটি আন্তর্জাতিক চলচ্চিত্র উৎসবে পুরস্কার পেয়েছে তার কয়েকটি চলচ্চিত্র।


title: আবু সাইয়ীদ

text: আবু সাইয়ীদ ১৯৬২ সালের ১ আগস্ট বাংলাদেশের সাতক্ষীরা জেলায় জন্মগ্রহণ করেন। তার পৈতৃক নিবাস বগুড়া জেলার ধুনট থানার ভাণ্ডারবাড়ী গ্রামে।


title: আবু সাইয়ীদ

text: আবু সাইয়ীদ ১৯৮৮ সালে স্বল্পদৈর্ঘ্য চলচ্চিত্র "আবর্তন" নির্মাণের মাধ্যমে চলচ্চিত্র পরিচালনা শুরু করেন। চলচ্চিত্রটি বাংলাদেশ সরকার প্রদত্ত জাতীয় চলচ্চিত্র পুরস্কারে শ্রেষ্ঠ স্বল্পদৈর্ঘ্য চলচ্চিত্রের পুরস্কার অর্জন করে। ১৯৯২ সালে তিনি নির্মাণ করেন আরেকটি স্বল্পদৈর্ঘ্য চলচ্চিত্র "ধূসর যাত্রা"। এই চলচ্চিত্র পরিচালনার মাধ্যমে তিনি দ্বিতীয়বারের মত জাতীয় চলচ্চিত্র পুরস্কারে ভূষিত হন। ২০০০ সালে তিনি প্রথম পূর্ণদৈর্ঘ্য চলচ্চিত্র নির্মাণ করেন। সাহিত্যিক সেলিম আল দীনের কাহিনী ও চিত্রনাট্য অবলম্বনে নির্মিত চলচ্চিত্রটির নাম কিত্তনখোলা। এই চলচ্চিত্র পরিচালনার মাধ্যমে তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন। এছাড়া ফরিদুর রেজা সাগরের সাথে যৌথভাবে শ্রেষ্ঠ চলচ্চিত্র প্রযোজক এবং সেলিম আল দীনের সাথে যৌথভাবে শ্রেষ্ঠ চিত্রনাট্যকার ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন। ২০০৪ সালে নির্মাণ করেন শঙ্খনাদ। চলচ্চিত্রটি ২০০৫ সালে ফ্রিবার্গ আন্তর্জাতিক চলচ্চিত্র উৎসব-এ প্রদর্শিত হয় এবং গ্রান্ড প্রিক্স পুরস্কার অর্জন করে। ২০০৬ সালে জনপ্রিয় সাহিত্যিক হুমায়ূন আহমেদ রচিত "জনম জনম" উপন্যাস অবলম্বনে নির্মাণ করেন নিরন্তর। চলচ্চিত্রটি ভারত আন্তর্জাতিক চলচ্চিত্র উৎসব-এ প্রদর্শিত হয় এবং পরিচালক আবু সাইয়ীদ বিশেষ জুরি পুরস্কার অর্জন করেন। এছাড়া একই বছর চলচ্চিত্রটি কেরালা আন্তর্জাতিক চলচ্চিত্র উৎসব-এ প্রদর্শিত হয় এবং তিনি গোল্ডেন ক্রো পীজেন্ট ও ফিপ্রেসি পুরস্কার রজন করেন। ২০০৭ সালে একটি ক্ষুদ্র কমিউনিটিকে ঘিরে গড়ে ওঠা গল্প নিয়ে নির্মাণ করেন বাঁশি। পরের বছর ২০০৮ সালে মহাভারতের একটি ঘটনার ভিত্তিতে নির্মাণ করেন রূপান্তর। ২০১০ সালে বাংলাদেশের ধর্ম, জঙ্গীবাদ, রাজনীতি নিয়ে নির্মাণ করেন অপেক্ষা। ২০১৬ সালে নিজের রচিত কাহিনী নিয়ে নির্মাণ করেন "ড্রেসিং টেবিল"। ইমপ্রেস টেলিফিল্ম এবং তার নিজের প্রযোজিত এই ছায়াছবিতে প্রধান চরিত্রে অভিনয় করেছেন রুহুল ও শিলা।


title: আবু সাইয়ীদ

text: ২৪-২৬ সেপ্টেম্বর ২০১৭ তারিখ পর্যন্ত বাংলাদেশ শিল্পকলা একাডেমির ভাস্কর্য গ্যালারীতে আবু সাইয়ীদ চলন্ত রাস্তার মডেল প্রদর্শনীর আয়োজন করেন।জাতীয় চলচ্চিত্র পুরস্কার


title: ভিক্টোরিয়া কামিনস্কায়া

text: ভিক্টোরিয়া কামিনস্কায়া একজন পর্তুগীজ সাঁতারু। তিনি ২০১৬ গ্রীর্ষ্মকালিন অলিম্পিকে মেয়েদের ৪০০ মিটার সাঁতারে অংশ নিচ্ছেন। তিনি ১৯৯৫ সালের ৭ অক্টোবর জন্মগ্রহন করেন।


title: থান্ডার ক্যাটস্

text: থান্ডার ক্যাটস্ হলো আমেরিকার একটি জনপ্রিয় টিভি সরিয়াল যেখানে ভিনদেশী মানুষেরা কছুটা বিড়ালের মতন দেখতে। সিরিয়ালটি লিখেছেন টবিন উল্ফ এবং পরিচালনায় টেড উল্ফ এবং জাপানের স্টুডিও স্পাসিফিক পরিচালানা করা হয়। এই অনুষ্ঠানটি প্রকৃত পক্ষে ১৯৮৫ সালে সম্প্রচার করা হতো। চিত্র গ্রহণ ১৯৮৫ থেকে ১৯৮৯ সাল পর্যন্ত চলছিল। চিত্রগহণ শেষে ছবিটির নাম দেয়া হয় থান্ডার ক্যাটস্।


title: থান্ডার ক্যাটস্

text: প্রকৃতপক্ষে থান্ডার ক্যাটস্ নাটক জাপানে সম্প্রচার শুরু হয় যখন আমেরিকায় পরিচালনা সম্প্রচার চলছিল। এই নাটক প্রকৃত পক্ষে সম্প্রচার করেছিল রাখিন-বাস পরিচালনায় বর্তমানের টেলি পিকচারস্। ১৯৮৯ সালে লরিমার টেলিপিকচারস্ এবং উইনার ব্রস তাদের সাহায্য করেছিলো।


title: থান্ডার ক্যাটস্

text: থান্ডার ক্যাটস্ মূলত একটি ছোট্ট বালক লায়ানোকে কেন্দ্র করে শুরু হয়েছিল। তাদের গ্রহ কোন শুত্রুদের দ্বারা ধ্বংস হলে তাদের গুরুদেব চায়াকা তরয়ালের উত্তরসুরী হিসাবে তাকে তরোয়াল প্রদান করা হয়। সে তার বড় সত্রু মামরাকে পরাজিত করে তারা চিরদিনের মতন মুক্তি পায়।


title: অহিংসার মূর্তি

text: অহিংসার মূর্তি ভারতের মহারাষ্ট্র রাজ্যের নাসিকের কাছে মাঙ্গি-টুঙ্গিতে অবস্থিত। এটি বিশ্বের উচ্চতম জৈন মূর্তি। মূর্তিটি প্রথম জৈন তীর্থঙ্কর ঋষভনাথের। এটার উচ্চতা ১০৮ ফুট। জৈনদের পবিত্র পাহাড় মাঙ্গি-টুঙ্গির গায়ে খোদাই করে এই মূর্তিটি নির্মাণ করা হয়েছে। এটি বিশ্বের উচ্চতম জৈন মূর্তি হিসেবে গিনেস বিশ্ব রেকর্ডে নাম নথিভুক্ত করেছে। ২০১৬ সালের ৬ মার্চ বিশ্ব রেকর্ডের শংসাপত্র জ্ঞানিনী জ্ঞানমতী মাতাজি, চন্দনামতী মাতাজি ও স্বামী রবীন্দ্রকীর্তির হাতে তুলে দেওয়া হয়।


title: অহিংসার মূর্তি

text: জৈন সন্ন্যাসিনী আর্যিকা জ্ঞানমতী মাতাজি ও আর্যিকা চন্দনামতী মাতাজির তত্ত্বাবধানে এই মূর্তিটি নির্মিত হয়েছে। প্রকল্পটির সভাপতি ছিলেন স্বামী রবীন্দ্রকীর্তি। ২০০২ সালে প্রধান সচিব ড. পান্নালাল পাপড়িওয়ালের তত্ত্বাবধানে মূর্তি নির্মাণকার্য শুরু হয়েছিল। নির্মাণকার্য সমাপ্ত হয় ২০১৬ সালের ২৫ জানুয়ারি। অন্যান্য ভক্তেরা ছিলেন প্রধান বাস্তুকার সি. আর. পাটিল, আশিষ নাহাতা ও সচিব সঞ্জয় পাপড়িওয়াল।


title: অহিংসার মূর্তি

text: ১৯৯৬ সালে জ্ঞানমতী মাতাজি এই মূর্তিটি নির্মাণের অণুপ্রেরণা প্রদান করেন। ২০০২ সালে ‘শিলাপূজন’ অনুষ্ঠান সম্পন্ন হয়। পাহাড় খোদাই করতে গিয়ে দশ হাজারেরও বেশি ট্রাকবোঝাই পাথর খোদিত হয়।


title: অহিংসার মূর্তি

text: মাঙ্গি-টুঙ্গি পাহাড় মহারাষ্ট্রের জৈন সমাজের কাছে পরিচিত চারটি সিদ্ধক্ষেত্রের অন্যতম (অপর তিনটি সিদ্ধক্ষেত্র হল গজপন্থ, কুন্থলগিরি ও মুক্তগিরি)। জৈন সমাজের কাছে এটি একটি তীর্থস্থান। বিশেষত স্থানীয় মারাঠি জৈন ও কন্নড়গা জৈনদের কাছে এটি বিশেষ গুরুত্বপূর্ণ একটি তীর্থস্থান। এই পাহাড়ের চূড়ায় ও পাদদেশে অনেকগুলি জৈন মন্দিরআছে। জৈনরা বিশ্বাস করেন, ৯৯ কোটি জৈন মুনি এই পাহাড়ে মোক্ষ লাভ করেছিলেন।


title: অহিংসার মূর্তি

text: ঋষভনাথের মূর্তিটি একটি মাত্র পাথর খোদাই করে নির্মাণ করা হয়েছে। এটির উচ্চতা (পাদপীঠ সহ )। ১৮৪০ বর্গফুট এলাকা জুড়ে এই মূর্তিটি অবস্থান করছে। এটি বিশ্বের উচ্চতম জৈন মূর্তি। মূর্তিটি সমুদ্রপৃষ্ঠ থেকে উচ্চতায় বাগলান তালুকের মাঙ্গি-টুঙ্গি পাহাড়ে অবস্থিত। গিনেস বুক অফ ওয়ার্ল্ড রেকর্ডসের আধিকারিকরা মাঙ্গি-টুঙ্গিতে এসেছিলেন এবং মূর্তিটির স্থপতি সি. আর. পাটিলের হাতে বিশ্বের উচ্চতম জৈন মূর্তির শংসাপত্রটি তুলে দিয়েছিলেন।


title: অহিংসার মূর্তি

text: মহারাষ্ট্রের গ্রামোন্নয়ন মন্ত্রী পঙ্কজা মুন্ডে প্রাথমিকভাবে ১০০ একর জমির উপর মন্দির নির্মাণের জন্য তহবিল মঞ্জুর করেন।


title: অহিংসার মূর্তি

text: মহারাষ্ট্রের মুখ্যমন্ত্রী এই অঞ্চলের উন্নয়নের জন্য একাধিক প্রকল্পের প্রতিশ্রুতি দিয়েছেন। এগুলি সম্ভবত মহারাষ্ট্র পর্যটন উন্নয়ন পর্ষদ কর্তৃক সম্পাদিত হবে। হারানবারি বাঁধ থেকে জল আনার কিছু সমস্যা ছিল। এই কাজের আনুমানিক ব্যয় নির্ধারিত হয়েছে ।


title: অহিংসার মূর্তি

text: ২০১৬ সালের ১১ ফেব্রুয়ারি থেকে ১৭ ফেব্রুয়ারি তারিখের মধ্যে মাঙ্গি-টুঙ্গিতে এই মূর্তিটির পঞ্চ কল্যাণক প্রতিষ্ঠা মহোৎসব অনুষ্ঠিত হয়। স্থানীয় প্রশাসন তীর্থযাত্রীর সংখ্যা বৃদ্ধির কথা অনুমান করে জায়গাটি পরিমাপ করে।


title: অহিংসার মূর্তি

text: ২০১৬ সালের ১৩ ফেব্রুয়ারি উৎসবের দিনে ভারতীয় জনতা পার্টির সভাপতি অমিত শাহ, মহারাষ্ট্রের মুখ্যমন্ত্রী দেবেন্দ্র ফাড়নবিশ ও গ্রামোন্নয়ন মন্ত্রী পঙ্কজা মুন্ডে উপস্থিত ছিলেন।


title: অহিংসার মূর্তি

text: প্রায় ৫০০০ ইন্দ্র-ইন্দ্রাণী ও তাঁদের পরিবারের সদস্যেরা পঞ্চ কল্যাণক মহোৎসবের অনুষ্ঠানে অংশগ্রহণ করেন। একশোরও বেশি জৈন মুনি ও আর্যিকা এই অনুষ্ঠানে অংশ নেন।


title: কিম উ-জিন

text: কিম উ-জিন (হান্‌গেউল্: 김우진; জন্ম: ২০ জুন, ১৯৯২) দক্ষিণ কোরিয়ার বিশ্বের সাবেক এক নম্বর তীরন্দাজ। ২০১১ সালের বিশ্ব আর্চারি চ্যাম্পিয়নশীপে পুরষদের দলগত বিষয়ে স্বর্ণপদক লাভ করেন। একই প্রতিযোগিতায় ব্যক্তিগত বিষয়েও স্বর্ণপদক পান তিনি। ২০১২ সালে ফিটা আর্চারি বিশ্বকাপেও একই সফলতা পান। তা স্বত্ত্বেও ২০১২ সালের কোরীয় অলিম্পিক দলে ঠাঁই হয়নি তার।


title: কিম উ-জিন

text: ২০১৫ সালে কিমকে পুণরায় কোরিয়ার জাতীয় দলের সদস্যরূপে অন্তর্ভূক্ত করা হয়। এরফলে কোরিয়ার প্রথম পুরুষ হিসেবে ১৯৮৫ সালের পর বিশ্ব আর্চারি চ্যাম্পিয়নশীপে দুইবার শিরোপা বিজয়ের সুযোগ লাভ করেন তিনি। ২০১৬ সালের রিও অলিম্পিকে অংশ নেন। পুরুষদের ব্যক্তিগত বাছাই-পর্বে ৭০০ স্কোর করে বিশ্বরেকর্ড গড়েন তিনি।


title: লখিমপুর লোকসভা কেন্দ্র

text: লখিমপুর লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।


title: লখিমপুর লোকসভা কেন্দ্র

text: লখিমপুর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:


title: নোনাডাঙা তথ্যপ্রযুক্তি পার্ক

text: নোনাডাঙা তথ্যপ্রযুক্তি পার্ক হলো ভারতের পশ্চিমবঙ্গ রাজ্যের পূর্ব কলকাতার একটি তথ্যপ্রযুক্তি বা আইটি পার্ক। এই আইটি পার্কের শিলান্যাস করেন প্রাক্তন মুখ্যমুন্ত্রী বুদ্ধদেব ভট্টাচার্য ২০১০ সালে। এটি পশ্চিমবঙ্গের চতুর্থ তথ্যপ্রযুক্তি পার্ক।


title: নোনাডাঙা তথ্যপ্রযুক্তি পার্ক

text: এই তথ্যপ্রযুক্তি পার্কটি ১০ একর জমির উপর গড়ে উঠছে। এতে এখনো বিদ্যুৎ সংযোগ, সড়ক ব্যবস্থা, পানীয় জলের ব্যবস্থার পরিষেবা গড়ে তোলা সম্ভব হয়নি। ফলে এই তথ্যপ্রযুক্তি পার্কটি নির্মীয়মাণ পর্যায় রয়ে গেছে।রোল্ট ইন্ডিয়া, এইচসিএল ও এইচএসবিসি নোনাডাঙা তথ্যপ্রযুক্তি পার্কে জমি নিয়েছে ব্যবসা চালুর জন্য। কিন্তু পরিকাঠামোোর অভাবে এখানে প্রায় ৫০০ কোটি টাকার বিনিয়োগ ও ১২ হাজার কর্ম সংস্থান আটকে আছে।


title: নিকিতিন ধীর

text: নিকিতিন ধীর হলেন একজন ভারতীয় অভিনেতা যিনি বলিউডের ছবিতে কাজ করে থাকেন। তিনি মূখ্য প্রতিদ্বন্দ্বী চরিত্র হিসেবে আসুতোষ গোয়ারিকারের ঐতিহাসিক নাটক "যোধা আকবর" দিয়ে চলচ্চিত্রে তাঁর পদচারণা শুরু করেন, যেটি কিনা সেসময়ে ব্যবসায়িকভাবে সফলতা পায় এবং আলোচিত হয়। এরপর, তিনি আনিস বাজমি'র কমেডি ছবি "রেডি" (২০১১), আরবাজ খান-এর একশ্যানধর্মী ছবি "দাবাং ২" এবং রোহিত শেঠী’র একশ্যানধর্মী কমেডি ছবি "চেন্নাই এক্সপ্রেস"সহ বলিউডের কতিপয় ব্যবসায়িকভাবে সফল ছবিতে দুর্বৃত্ত চরিত্রও ফুটিয়ে তোলেন। তিনি অভিনেতা পঙ্কজ ধীরের পুত্র।


title: নিকিতিন ধীর

text:
২০০৮ সালে ধীর আশুতোষ গোয়ারিকরের ঐতিহাসিক ছবি "যোধা আকবর" দিয়ে চলচ্চিত্রে প্রথম পা রাখেন, যেখানে তিনি হৃত্বিক রোশন ও ঐশ্বরিয়া রাই বচ্চন-এর পাশাপাশি শরিফুদ্দিন হুসেন, আকবরের শ্যালকের ভূমিকায় সহ-অভিনয় শিল্পী হিসেবে অভিনয় করেন। ধীর চলচ্চিত্রে ইতিবাচক সমালোচনা ও প্রশংসা কুড়িয়েছেন, বক্স অফিসের সাফল্যের পাশাপাশি ধীর তাঁর ভূমিকার জন্য প্রশংসিত হয়েছেন। বলিউড হাঙ্গামার উল্লেখযোগ্য সমালোচক তরণ আদর্শ তাঁকে "চমত্কার" বলে উল্লেখ করেন। একই বছরে তিনি অপূর্বা লাখিয়ার অনুল্লেখ্য অ্যাকশন থ্রিলার "মিশন ইস্তাম্বুলে" বিবেক ওবেরয়, শ্রিয়া সরণ এবং জায়েদ খানের সাথে অভিনয় করেন।
ধীর ২০১১ সালে আনীস বাজমি পরিচালিত কমেডি ছবি রেডিতে সহ-অভিনেতা হিসেবে সালমান খান ও অসিনকে সাথে নিয়ে হাজির হন। পরের বছর আবারও তিনি আরবাজ খানের অ্যাকশনধর্মী ছবি "দাবাং ২"-এ সালমান খান, সোনাক্ষী সিনহা এবং প্রকাশ রাজের পাশাপাশি একটি ভূমিকায় ছিলেন। ২০১৩ সালে তিনি রোহিত শেঠির আরেকটি মারমুখী কমেডিধর্মী ছবিতে শাহরুখ খান ও দীপিকা পাড়ুকোন সঙ্গে চেন্নাই এক্সপ্রেসে প্রধান প্রতিদ্বন্দ্বী থাঙ্গাবালী হিসেবে বৈশিষ্ট্যমন্ডিত হন। একটি ভয়ংকর তামিল গাড়ল হিসাবে তাঁর ভূমিকার জন্য, ধীর আরো পেশীধর হতে এবং তামিল ভাষা ভালোভাবে আয়ত্ত করতে উচ্চারণভঙ্গির উপর কাজ করেন। শারীরিক গড়িমার জন্য তিনি উষ্ণ সংবর্ধনা পান। মোহর বসু লক্ষ্য করেন ধীর "শক্তসমর্থ" যদিও "ভূমিকা সঞ্চালনের জায়গা তাঁর জন্য যথেষ্ট ছিল না"।নিকিতিন ৩রা সেপ্টেম্বর ২০১৪ সালে ক্রাতিকা ধীরকে বিয়ে করেন।


title: ইয়ানি মার্কুয়েজ

text: ইয়ানি মার্কুয়েজ (; জন্ম: ৭ জানুয়ারি ১৯৮৪) হলেন আফোগাদোস দা ইঞ্জাজেইরা পারনাম্বোকো এলাকায় জন্মগ্রহণকারী বিশিষ্ট ব্রাজিলীয় প্রমিলা ক্রীড়াবিদ। আধুনিক পেন্টাথলন বিষয়ে তার সবিশেষ দক্ষতা রয়েছে।


title: ইয়ানি মার্কুয়েজ

text: রিও দি জানেইরোতে অনুষ্ঠিত ২০০৬ সালের দক্ষিণ আমেরিকান চ্যাম্পিয়নশীপে স্বর্ণপদক জয় করেন। একই স্থানে ২০০৭ সালে প্যান আমেরিকান গেমসেও একই শিরোপা পান। এরফলে তিনি জাতীয়ভাবে পরিচিতি লাভ করেন। এছাড়াও, ব্রাজিলের সাধারণ জনসাধারণের কাছে এ ক্রীড়ার উপযোগীতা তুলে ধরার ক্ষেত্রে সক্ষমতা দেখান।


title: ইয়ানি মার্কুয়েজ

text: ২০১০ সালে এ স্তরের ক্রীড়ায় ব্রাজিলীয় ক্রীড়াবিদদের মধ্যে তার অবস্থান ছিল শীর্ষস্থানীয়। এছাড়াও, ২০১১ সালে বৈশ্বিকভাবে তিনি তৃতীয় স্থানে অবস্থান করেছিলেন। পরের বছর ২০১২ সালের গ্রীষ্মকালীন অলিম্পিকে রৌপ্যপদক জয় করেন। বর্তমানে তিনি ২য় স্থানে রয়েছেন। ২০১২ সালের অলিম্পিক বিজয়ী লিথুয়ানিয়ার লরা আসাদুস্কাইতই কেবল তার তুলনায় শীর্ষস্থানে রয়েছেন।


title: ইয়ানি মার্কুয়েজ

text: ৩১ জুলাই, ২০১৬ তারিখে ঘোষিত ব্রাজিল দলের অলিম্পিক পতাকা বাহক হিসেবে তাকে মনোনীত করা হয়।


title: জিন প্রকৌশল

text:
১৯৭২ সালে পল বার্গের রিকম্বিনেন্ট আবিষ্কার করেন ডিএনএ টেকনোলজি বা জেনেটিক ইঞ্জিনিয়ারিং এর । বায়োটেকনোলজি ব্যবহার করে এক কোষ থেকে সুনির্দিষ্ট জিন নিয়ে অন্য কোষে স্থাপন ও কর্মক্ষম করার ক্ষমতাকে জেনেটিক ইঞ্জিনিয়ারিং বলে।
প্রাণ রসায়ণের সবচেয়ে আধুনিক এ শাখায় জীবনকে সংজ্ঞায়িত করা হয় অণু-পরমাণু পর্যায়ে, একে বলা হয় "The Molecular Logic Of Life"। A-T-C-G এই মাত্র চারটি হরফে লেখা এ বিষয়কে বলা হয় Language of GOD। জেনেটিক ইঞ্জিনিয়ারিং মূলত ট্রান্সজেনিক (উন্নত বৈশিষ্টধারী) উদ্ভিদ ও প্রাণী সৃষ্টিতে কাজ করে। নামের শেষে ইঞ্জিনিয়ারিং যোগ করার কারণ হচ্ছে, জীববিজ্ঞানের কেবলমাত্র এ শাখাটিতেই নিজের ইচ্ছামত ডিজাইন করে একটি প্রাণী সৃষ্টি করা যায়, ডিজাইন করা যায় নিজের পছন্দের ই.কোলাই যে কিনা নিজের কথামত উঠবে বসবে। কাজটা অনেকটা একটা কম্পউটার প্রোগ্রাম ডিজাইন করার মতো।


title: জিন প্রকৌশল

text: জেনেটিক ইঞ্জিনিয়ারিং বায়োটেকনোলজির একটি ক্ষুদ্র অংশ। বায়োটেকনলজির অন্যান্য শাখা গুলো হল মাইক্রোবায়োলজি, বায়োকেমিস্ট্রি, বায়োস্ট্যাটিসটিক, ইমিউনোলজি, ওর্গানিক কেমিস্ট্রি, এনজাইমোলজি, ইনসিলিকো (কম্পিউটেশনাল) বায়োলজি, টিস্যু কালচার ইত্যাদি।


title: জিন প্রকৌশল

text: বাংলাদেশের এযাবৎকালের সবচেয়ে বড় আবিষ্কার হিসেবে ধরা হয় পাট এবং এর পরজীবী ছত্রাকের জিন নকশা আবিষ্কার।


title: সোপিতা তানাসান

text: সোপিতা তানাসান (; জন্মঃ ২৩ ডিসেম্বর ১৯৯৪) হলেন একজন থাই ভার উত্তোলনকারী খেলোয়ার। তিনি ২০১৩ সালে বিশ্ব ভারোত্তোলন প্রতিযোগিতায় মেয়েদের ৬৩ কেজিতে ব্রঞ্জ মেডেল জেতেন। ২০১৬ রিও অলিম্পিকে তিনি ৪৮ কেজি বিভাগে স্বর্ণপদক জয় করেছেন।


title: শ্রদ্ধা দাস

text: শ্রদ্ধা দাস একজন ভারতীয় চলচ্চিত্র অভিনেত্রী যিনি তেলুগু, হিন্দি, মালায়ালম, কন্নড এবং বাংলা চলচ্চিত্রে অভিনয় করেছেন।


title: শ্রদ্ধা দাস

text: শ্রদ্ধা দাস বাংলা পিতা-মাতা থেকে মুম্বাই, মহারাষ্ট্র-এ জন্মগ্রহণ করেন। তার বাবা পুরুলিয়ার একজন ব্যবসায়ী, তার মা একজন গৃহিনী। তিনি মুম্বাইতে তাঁর পড়াশোনা সম্পন্ন করেন। শ্রদ্ধা জার্নালিজম বিষয়ে মুম্বাই বিশ্ববিদ্যালয় থেকে গনযোগাযোগ বিষয়ে ডিগ্রি অর্জন করেন। তিনি পড়াশোনা করার সময়েই থিয়েটার এর সাথে যুক্ত ছিলেন।


title: শ্রদ্ধা দাস

text: শ্রদ্ধা দাস ২০০৮ সালে তার প্রথম তেলেগু চলচ্চিত্র অভিষেক ঘটান।


title: সৈয়দ অহিদুজ্জামান ডায়মন্ড

text: সৈয়দ অহিদুজ্জামান ডায়মন্ড একজন বাংলাদেশী নাট্য ও চলচ্চিত্র পরিচালক। তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র "নাচোলের রানী" (২০০৬)। তার পরিচালিত অন্যান্য চলচ্চিত্র হল "গঙ্গাযাত্রা" (২০০৯), "অন্তর্ধান" (২০১৩), ও "বাষ্পস্নান" (২০১৬)। "গঙ্গাযাত্রা" চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন।


title: সৈয়দ অহিদুজ্জামান ডায়মন্ড

text: সৈয়দ অহিদুজ্জামান ডায়মন্ড নাট্য পরিচালনার মাধ্যমে তার কর্মজীবন শুরু করেন। পরবর্তীতে তিনি চলচ্চিত্র পরিচালনা করেন। তার পরিচালিত প্রথম চলচ্চিত্র নাচোলের রানী (২০০৬)। ১৯৫০ সালের নাচোল কৃষক সাঁওতাল বিদ্রোহের পটভুমিতে চলচ্চিত্রটি নির্মিত হয়। ২০০৯ সালে মুক্তি পায় তার দ্বিতীয় চলচ্চিত্র গঙ্গাযাত্রা। এতে অভিনয় করেন ফেরদৌস আহমেদ, পপি, শিমলা, সৈয়দা ওয়াহিদা সাবরিনা। ২০১০ সালে তিনি নাচোলের রানী ও গঙ্গাযাত্রা চলচ্চিত্র পরিচালনার জন্য কলকাতার 'অতন্দ্র সাংস্কৃতিক সংসদ' কতৃক প্রদত্ত "অতন্দ্র পদক" লাভ করেন। গঙ্গাযাত্রা চলচ্চিত্রটি পরিচালনার মাধ্যমে তিনি ২০১১ সালে প্রদত্ত জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ কাহিনীকারের পুরস্কার অর্জন করেন। এছাড়া চলচ্চিত্রটি ২০১৪ সালে প্রদত্ত বাচসাস পুরস্কার-এ আটটি বিভাগে পুরস্কার লাভ করে। ২০১৩ সালে জলবায়ু পরিবর্তনের ফলে পদ্মাপাড়ের জেলেদের জীবন-জীবিকার বিপর্যয়ের গল্প নিয়ে নির্মাণ করেন অন্তর্ধান। এতে প্রধান চরিত্রে অভিনয় করেছেন ফেরদৌস আহমেদ, নিপুণ, সৈয়দা ওয়াহিদা সাবরিনা। চলচ্চিত্রটি একটি বিভাগে জাতীয় চলচ্চিত্র পুরস্কার লাভ করে। ২০১৬ সালে তিনি নির্মাণ করছেন "বাষ্পস্নান"। এতে অভিনয় করছেন কলকাতার অভিনেতা সমদর্শী দত্ত ও বাংলাদেশী অভিনেত্রী আইরিন সুলতানা।


title: সৈয়দ অহিদুজ্জামান ডায়মন্ড

text:
জাতীয় চলচ্চিত্র পুরস্কার
অতন্দ্র পদক


title: ২০১৬ গ্রীষ্মকালীন অলিম্পিকে পদক বিজয়ীদের তালিকা

text: গ্রীষ্মকালীন অলিম্পিক ২০১৬ অনুষ্ঠিত হচ্ছে ব্রাজিলের রিও দি জেনেরিওতে। এই আয়োজনে বিভিন্ন ইভেন্টে পদক জয়ীদের তালিকাঃ


title: তাইমুর সাফিন

text: তাইমুর মারসেলেভিচ সাফিন (; জন্মঃ ৪ আগস্ট ১৯৯২) একজন রাশিয়ান ফয়েল ফেন্সার। ২০১৪ ওয়ার্ল্ড চ্যাম্পিয়নশিপ এবং ২০১৬ রিও অলিম্পিকে তিনি ব্রোঞ্জ মেডেল অর্জন করেন।


title: তাইমুর সাফিন

text: সাফিন নয় বছর বয়সে ফেন্সিং খেলা শুরু করেন। দ্রুত মেধার স্বাক্ষর রেখে তিনি ২০০৯ সালে জুনিয়র রাশিয়ান টিমে জায়গা করে নেন। ২০১১ সালে কাজানে অনুষ্ঠিত ইউরোপীয় চ্যাম্পিয়নশীপে তিনি ব্যক্তিগতভাবে ব্রোঞ্জ মেডেল এবং দলীয় ভাবে রৌপ্য পদক জয় করেন। ২০১২ সালে মস্কোয় অনুষ্ঠিত উনিয়র ইউরোপিয়ান চ্যাম্পিয়নশীপে রৌপ্য পদক জয় করেন।


title: অনীক দত্ত

text: অনিক দত্ত একজন ভারতীয় বাঙালী চলচ্চিত্র পরিচালক। ২০১২ সালে ভূতের ভবিষ্যৎ চলচ্চিত্র পরিচালনার মধ্য দিয়ে তার পরিচালক জীবন শুরু হয়। এরপর তিনি শীর্ষেন্দু মুখোপাধ্যায়ের উপন্যাস আশ্চর্য প্রদীপ নিয়ে কাজ করেন। তার তৃতীয় পরিচালিত ছবি মেঘনাদবধ রহস্য। অনীক দত্ত ইউনাইটেড ব্যাঙ্ক অব ইন্ডিয়ার প্রতিষ্ঠাতা নরেন্দ্র চন্দ্র দত্তের পৌত্র।


title: দেওঘর

text: দেওঘর হল ভারত এর ঝাড়খন্ড রাজ্যের পঞ্চম বৃহত্তম শহর।এটি সাঁতাল পরগনা বিভাগ এর দেওঘর জেলার সদর শহর।


title: দেওঘর

text: দেওঘর ২৪.৪৮ উত্তর ও ৮৬.৭ পূর্বে অবস্থিত। সমুদ্র সমতল থেকে শহরটি ২২৫ মিটার উচ্চতায় অবস্থিত। এই শহরের পাশ দিয়ে বয়ে গেছে ময়ূরাক্ষী নদী।নদীটি দেওঘর শহরের কাছে ত্রিকূট পাহাড় থেকে উৎপত্তিলাভ করেছে।


title: দেওঘর

text: ২০১১ সালের ভারতের আদম শুমারি তথ্য অনুসারে দেওঘর শহরের জনসংখ্যা হল ২০৩১১৩ জন।এর মধ্যে ১৭.৬ শতাংশ জনসংখ্যা ৬ বছরের কম বয়স্ক।জনসংখ্যার বিচারে এটি ঝাড়খন্ড রাজ্যের পঞ্চম বৃহত্ত শহর।


title: দেওঘর

text: দোওঘর শহরটি রাঁচি, পাটনা,আসানসোল, কলকাতা ও জমশেদপুর শহরের সঙ্গে সড়ক পথে সরাসরি যুক্ত রয়েছে।এই শহর এর সঙ্গে রাজ্যের বিভিন্ন শহরের সঙ্গে বাস যোগাযোগ রয়েছে।


title: দেওঘর

text: দেওঘর শহরে দুটি রেল স্টেশন রয়েছে।এই রেল স্টেশন দুটি হল দেওঘর রেল স্টেশন ও বেদ্যনাথধাম রেল স্টেশন। দেওঘর রেল স্টেশন দুমকা ও বৈদনাথধাম রেল স্টেশন জাসিডিহ সঙ্গে যুক্ত।দেওঘর শহরের সঙ্গে রাঁচি,জামশেদপুর, কলকাতা ও পাটনা প্রভৃতি শহরের সঙ্গে রেল যোগাযোগ রয়েছে।


title: দেওঘর

text: দেওঘর শহরের বিমান যোগাযোগ সম্পন্ন হয় রাঁচি,দুর্গাপুর, কলকাতা ও পাটনা বিমানবন্দরের মাধ্যমে। ঝড়খন্ড সরকার দেওঘর শহরে একটি আন্তর্জাতিক বিমানবন্দর গড়ে তোলার ঘোষনা করেছে।


title: আসিত কুমার মোদি

text: আসিত কুমার মোদি (জন্ম ২৪ ডিসেম্বর ১৯৬৬), এছাড়াও হিসাবে পরিচিত আসিত কুমার মোদি একটি ভারতীয় টিভি প্রযোজক, পরিচালক ও প্রতিষ্ঠাতা, নিলা টেলিফীল্ম প্রাইভেট লিমিটেড.তিনি উৎপাদন জন্য পরিচিত হয় ধারাবাহিকে মত তারক মেহতা কা উল্টা চশমা, সাব খেলো সাব জিত!, ওয়াহ! ওয়াহ! ক্যায়া বাত হ্যা!, ক্রীস্নাবেন খাকরাওয়ালা, কারণেই পেয়ার মেইন টুইস্ট (টিভি সিরিজ), মেরি বিবি বিস্ময়কর ইয়ে দুনিয়া হ্যায় রঙ্গীন এবং হাম সাব এক হ্যা. আসিত কুমার মোদি এবং তার দল তারক মেহতা কা উল্টা চশমা মধ্যে ছিল প্রথম নয় নাগরিকদের ভারত কর্তৃক মনোনীত করা হবে ভারতীয় প্রধানমন্ত্রী নরেন্দ্র মোদির প্রচার করার জন্য তার ক্লিন ইন্ডিয়া ক্যাম্পেইন.


title: আসিত কুমার মোদি

text: মোদি সম্পন্ন, তার স্কুল থেকে সরদার স্বাধীনতা সংগ্রামী স্কুল, মুম্বাই ১৯৮২ সালে. তিনি গবেষণা জন্য একটি ব্যাচেলার' ডিগ্রী কমার্স থেকে শ্রী চিনাই কলেজ অফ কমার্স ও অর্থনীতি মুম্বাই ১৯৮৩থেকে ১৯৮৯.


title: আসিত কুমার মোদি

text: মোদি থিয়েটারে একজন অভিনেতা হিসেবে নিজের ক্যারিয়ার শুরু করলেও পরে টেকনিশিয়ান এবং সহকারী পরিচালক হিসেবেও দায়িত্ব পালন করেন।


title: আসিত কুমার মোদি

text: , সাব টিভিতে) প্রচারিত হিন্দি কমেডি তারক মেহতা কা উল্টা চশমা উপর ভিত্তি করে, গুজরাটি রসিক তারক মেহতা'এর সাপ্তাহিক কলাম "দুনিয়া নে ওন্ধা চাশমা" প্রকাশিত বাংলা পত্রিকা "চিত্রলেখা". তিনি পরিবর্তিত শো এর গল্প জন্য একটি অধুনাতন শ্রোতা. শো জন্য চলমান হয়েছে ৭ বছর এবং সম্পন্ন ১৯৯০ পর্ব হিসেবে ২৮শে মার্চ, ২০১৬.


title: নিউ টাউন, কলকাতা

text: নিউটাউন হল কলকাতার পূর্বে দিকের শহরতলিতে অবস্থিত একটি পরিকল্পিত নগর। এই নগরটি রাজারহাট ও ভাঙর গ্রাম নিয়ে গড়ে উঠেছে। এই শহরে তথ্যপ্রযুক্তি শিল্প গড়ে উঠেছে। এটি দেশে দ্রুত বর্ধনশীল প্রধান শহরগুলির মধ্য একটি। এখানে আবাসন ও নির্মাণ শিল্পেরও প্রসার ঘটেছে। বর্তমানে শহরটি স্মার্ট সিটি মিশন-এর আওতায় এসেছে।


title: নিউ টাউন, কলকাতা

text: শহরটি ২২.৬৩১ উত্তর ও ৮৮.৪৫৪ পূর্বে অবস্থিত।এই শহরটি সমুদ্র সমতল থেকে ৯ মিটার উচ্চতায় অবস্থিত।শহরটির মোট ক্ষেত্রফর ২৮ বর্গ কিলোমিটার।


title: নিউ টাউন, কলকাতা

text: পশ্চিমবঙ্গ রাজ্য কারিগরি ও বৃত্তিমূলক শিক্ষা এবং দক্ষতা উন্নয়ন পর্ষদ এর দপ্তর এখানে অবস্থিত।


title: নিউ টাউন, কলকাতা

text: নজরুলতীর্থ হল একটি সাংস্কৃতিক ও শিক্ষা কেন্দ্র।


title: নিউ টাউন, কলকাতা

text:
প্রকৃতি তীর্থ একটি শহুরে পার্ক এবং ভারতের বৃহত্তম পার্ক।
আকুয়াটিকা শহরের ৭৫,০০০ বর্গ ফুটের একটি জলবৈশ্বিক উদ্যান। পূর্ব ভারতের এটি বৃহত্তম জল চিত্তবিনোদক উদ্যান।


title: নিউ টাউন, কলকাতা

text: নিউটাউন এর পরিবহন ব্যবস্থা খুবই উন্নত।এই শহরের মধ্য দিয়ে চলেগেছে ৬ লেনের এরিয়াল রোড বা প্রধান সড়ক ।এই সড়ক এর থেকে বহু শাখা সড়ক নিউটাউনের বিভিন্ন প্রান্তে পৌঁচ্ছে গেছে।এই এলাকার সঙ্গে কলকাতা এসি ও নন এসি বাস পরিবহন দ্বারা যুক্ত রয়েছে।নিউটাউন থেকে নেতাজি সুভাষচন্দ্র বসু আন্তর্জাতিক বিমানবন্দর  মাত্র ১০ কিলোমিটার দূরে অবস্থিত।বিমান বন্দরের সঙ্গে এসি বাস পরিবহন রয়েছে শহরটি থেকে।এই শহরের সবচেয়ে কাছের রেল স্টেশন হল বিধাননগর রোড রেলওয়ে স্টেশন।